തുള്ളിയും പാഴാക്കാതെ;രണ്ട് കോടി കടന്ന് കേരളത്തിലെ വാക്സിനേഷന്, ഇന്നുമാത്രം 3.59 ലക്ഷം പേര്‍ക്ക് നല്‍കി | more than two crore people vaccinated in kerala\nതുള്ളിയും പാഴാക്കാതെ;രണ്ട് കോടി കടന്ന് കേരളത്തിലെ വാക്സിനേഷന്, ഇന്നുമാത്രം 3.59 ലക്ഷം പേര്‍ക്ക് നല്‍കി\nസ്തീകളാണ് വാക്‌സീന് സ്വീകരിച്ചവരില് മുന്നിലുള്ളത്. 1,04,71,907 സ്ത്രീകളും, 96,63,620 പുരുഷന്‍മാരുമാണ് വാക്‌സീനെടുത്തത്.\nTrivandrum, First Published Jul 31, 2021, 7:14 PM IST\nതിരുവനന്തപുരം: സംസ്ഥാനത്ത് ഒന്നും രണ്ടും ഡോസ് ചേര്‍ത്ത് ആകെ 2,01,39,113 ജനങ്ങള്‍ക്ക് വാക്‌സീന് നല്‍കിയതായി ആരോഗ്യ മന്ത്രി വീണാ ജോര്‍ജ്. 1,40,89,658 പേര്‍ക്ക് ഒന്നാം ഡോസും 60,49,455 പേര്‍ക്ക് രണ്ടാം ഡോസും നല്‍കി. ഇതോടെ സംസ്ഥാനത്ത് 2021-ലെ എസ്റ്റിമേറ്റ് ജനസംഖ്യയനുസരിച്ച് 40.14 ശതമാനം പേര്‍ക്ക് ഒന്നാം ഡോസും 17.23 ശതമാനം പേര്‍ക്ക് രണ്ടാം ഡോസ് വാക്‌സീന് നല്‍കി. 18 വയസിന് മുകളിലുള്ള 52 ശതമാനം പേര്‍ക്ക് ഒന്നാം ഡോസും 23 ശതമാനം പേര്‍ക്ക് രണ്ടാം ഡോസും നല്‍കിയിട്ടുണ്ട്. 45 വയസിന് മുകളിലുള്ള 79 ശതമാനം പേര്‍ക്ക് (89,98,405) ഒന്നാം ഡോസും 42 ശതമാനം പേര്‍ക്ക് (47,44,870) രണ്ടാം ഡോസും നല്‍കിയിട്ടുണ്ട്. തുള്ളിയും പാഴാക്കാതെ വാക്‌സീന് നല്‍കിയ എല്ലാവരേയും അഭിനന്ദിക്കുന്നതായി മന്ത്രി പറഞ്ഞു.\nസ്തീകളാണ് വാക്‌സീന് സ്വീകരിച്ചവരില് മുന്നിലുള്ളത്. 1,04,71,907 സ്ത്രീകളും, 96,63,620 പുരുഷന്‍മാരുമാണ് വാക്‌സീനെടുത്തത്. 18 വയസിനും 45 വയസിനും ഇടയില് പ്രായമുള്ള വിഭാഗത്തില് 25 ശതമാനം പേര്‍ക്ക് (37,01,130) ഒന്നാം ഡോസ് ലഭിച്ചിട്ടുണ്ട്. ഒന്നാം ഡോസ് ലഭിച്ചിട്ട് 12 ആഴ്ചയ്ക്ക് ശേഷമാണ് ഇവര്‍ക്ക് രണ്ടാം ഡോസ് ലഭിക്കുന്നത്. അതിനാല് 3,05,308 പേര്‍ക്കാണ് (2 ശതമാനം) രണ്ടാം ഡോസ് എടുക്കാനായത്. 2021 ജനുവരി 16 മുതലാണ് സംസ്ഥാനത്ത് വാക്‌സീനേഷന് ആരംഭിച്ചത്. ആദ്യം ആരോഗ്യ പ്രവര്‍ത്തകര്‍ക്കാണ് വാക്‌സീന് നല്‍കിയത്. സര്‍ക്കാര്-സ്വകാര്യ ആശുപത്രി ജീവനക്കാര്, ഫീല്‍ഡ് ജീവനക്കാര്, ആശാവര്‍ക്കര്‍മാര്, അങ്കണവാടി വര്‍ക്കര്‍മാര് ഉള്‍പ്പെടെയുള്ളവര്‍ക്കാണ് ആദ്യഘട്ടത്തില് വാക്‌സീന് നല്‍കിയത്. സംസ്ഥാനത്തെ ആരോഗ്യ പ്രവര്‍ത്തകരിലും കൊവിഡ് മുന്നണി പോരാളികള്‍ക്കും ഏകദേശം 100 ശതമാനം പേര്‍ക്ക് ഒന്നാം ഡോസും 82 ശതമാനം പേര്‍ക്ക് രണ്ടാം ഡോസും നല്‍കിയിട്ടുണ്ട്.\nസംസ്ഥാനത്ത് വെള്ളിയാഴ്ചയാണ് ഏറ്റവുമധികം പേര്‍ക്ക് (5,15,241) വാക്‌സീന് നല്‍കിയത്. ഈ മാസം 24 ന് 4.91 ലക്ഷം പേര്‍ക്ക് വാക്‌സിന് നല്‍കിയിരുന്നു. ഇനിയും കൂടുതല് വാക്‌സിനെത്തിയാല് ഇതുപോലെ വാക്‌സിന് നല്‍കാന് സാധിക്കുന്നതാണ്. സംസ്ഥാനത്ത് ഇന്ന് 3,59,517 പേര്‍ക്കാണ് വാക്‌സീന് നല്‍കിയത്. ഇന്ന് 1,546 വാക്‌സിനേഷന് കേന്ദ്രങ്ങളാണ് പ്രവര്‍ത്തിച്ചത്. സര്‍ക്കാര് തലത്തില് 1,280 കേന്ദ്രങ്ങളും സ്വകാര്യതലത്തില് 266 കേന്ദ്രങ്ങളുമാണുണ്ടായിരുന്നത്. സംസ്ഥാനത്ത് ഇന്ന് നാലുലക്ഷം ഡോസ് വാക്‌സീന് കൂടി ലഭ്യമായി. തിരുവനന്തപുരത്ത് 1,35,440 ഡോസ്, എറണാകുളത്ത് 1,57,460 ഡോസ്, കോഴിക്കോട് 1,07,100 ഡോസ് എന്നിങ്ങനെ കോവീഷീല്‍ഡ് വാക്‌സീനാണ് ലഭ്യമായത്. സംസ്ഥാനത്ത് ഇതുവരെ 1,82,61,470 ഡോസ് വാക്‌സീനാണ് ലഭ്യമായത്.\nLast Updated Jul 31, 2021, 7:14 PM IST\nകുറ്റകൃത്യം തടയാന് രാത്രികാല പട്രോളിങ് ശക്തിപ്പെടുത്തുമെന്ന് ഡിജിപി\nആറളം ഫാമിൽ ഗുരുതര പരിക്കോടെ കണ്ടെത്തിയ കൊമ്പനാന ചരിഞ്ഞു\n'നാർകോട്ടിക് ജിഹാദ് ഉപയോഗിക്കാൻ പാടില്ലാത്ത പദം'; ബിഷപ്പിനെതിരെ രൂക്ഷവിമർശനവുമായി മുഖ്യമന്ത്രി\nപ്ലസ് വൺ പ്രവേശനത്തിനുള്ള ആദ്യ അലോട്ട്മെൻറ് പട്ടിക ഇന്ന്; പ്രവേശന നടപടികൾ നാളെ മുതൽ


Water level increases in Upper Kuttanadu | അപ്പര് കട്ടനാട്ടില് ജലനിരപ്പ് ഉയരുന്നു: ജനങ്ങളെ മാറ്റിപ്പാര്‍പ്പിക്കുന്നു, തിരുവല്ലയിലും വെള്ളം!! - Malayalam Oneindia\n48 min ago ജനകീയ പ്രക്ഷോഭങ്ങള്‍ക്ക് നേരെ മ്യാന്‍മറില് സൈന്യത്തിന്റെ നരനായാട്ട്, 38 പേരെ വെടി വെച്ച് കൊന്നു\nPublished: August 10 2019, 19:36 [IST]\nആലപ്പുഴ: കേരളത്തില് കനത്ത മഴ തുടരുന്ന സാഹചര്യത്തില് അപ്പര് കുട്ടനാട്ടില് ജനിരപ്പ് ഉയരുന്നു. തിരുവല്ലയിലെ നിരണം, കടപ്ര, കുറ്റൂര്, പെരിങ്ങര, ഇരവിപേരൂര്, പഞ്ചായത്തുകളില്‍പ്പെട്ട വിവിധ പ്രദേശങ്ങളിലാണ് വെള്ളം കയറിയിട്ടുള്ളത്. ഇതോടെ ഈ പ്രദേശത്തുള്ളവരെ മാറ്റിപ്പാര്‍പ്പിക്കുന്നതിനുള്ള നടപടികള് അധികൃതര് ആരംഭിച്ചിട്ടുണ്ട്.\nതാറുമാറായ ഗതാഗതം പുനഃസ്ഥാപിക്കാൻ നീക്കം; അധിക സർവ്വീസുമായി കെഎസ്ആർടിസി!\nപകല് മഴ കുറവായിരുന്നുവെങ്കിലും അച്ചന്‍കോവിലാറിലെയിം പമ്പാനദിയിലേയും ജലനിരപ്പ് ഉയരുന്ന സാഹചര്യമാണ് നിലവിലുള്ളത്. മലവെള്ളത്തിനൊപ്പം അണക്കെട്ട് തുറക്കുന്ന വെള്ളം കൂടിയെത്തിയാല് അപ്പര് കുട്ടനാട്ടില് വന്‍തോതില് വെള്ളപ്പൊക്കമുണ്ടാകുമെന്ന ആശങ്ക നേരത്തെ തന്നെ നിലനിന്നിരുന്നു. വാലേല് പ്രേദേശത്തെ പുരയിടങ്ങളില് രാവിലെ തന്നെ ചെറിയ തോതില് വെള്ളം കയറിയിരുന്നു. ആലപ്പുഴ കൈനകരിയില് ഐലന്‍ഡ് വാര്‍ഡില് വെള്ളം കയറിയിരുന്നു.\nസംസ്ഥാനത്ത് മഴക്കെടുതിയില് മരിച്ചവരുടെ എണ്ണം ഇതിനകം തന്നെ 55 കവിഞ്ഞു. മലപ്പുറം ജില്ലയിലെ കവളപ്പാറയില് കാണാതായ 63 പേരില് ഏഴ് പേരുടെ മൃതദേഹം കഴിഞ്ഞ രണ്ട് ദിവസങ്ങളിലായി കണ്ടെടുത്തിരുന്നു. എന്നാല് കാലാവസ്ഥ പ്രതികൂലമായത് വയനാട്ടിലെ പുത്തുമലയിലെന്ന പോലെ കവളപ്പാറയിലും രക്ഷാപ്രവര്‍ത്തനത്തിന് തിരിച്ചടിയായി. പുത്തുമലയില് നിന്ന് കാണാതായ ഒമ്പതുപേരെയാണ് ഇനി കണ്ടെത്താനുള്ളത്.\nവയനാട്ടില് മഴക്കെടുതി ഏറ്റവും നാശം വിതച്ച പുത്തുമലയില് ഒന്നരകിലോമീറ്ററോളം വരുന്ന ഭാഗമാണ് ഉരുള്‍പൊട്ടലില് ഒലിച്ചുപോയത്. എന്നാല് രക്ഷാപ്രവര്‍ത്തകര്‍ക്ക് എത്തിച്ചേരാനുള്ള ബുദ്ധിമുട്ടുകളാണ് ദുരന്തത്തിന്റെ വ്യാപ്തി വര്‍ധിപ്പിച്ചത്. ഇതിനടുത്ത അട്ടമലയിലും ഉരുള്‍പൊട്ടലുണ്ടായെങ്കിലും നാശനഷ്ടങ്ങള് റിപ്പോര്‍ട്ട് ചെയ്തിട്ടില്ല. കവളപ്പാറയില് കാലാവസ്ഥ അനുകൂലമല്ലാത്തതിനാല് ഏറെ വൈകിയാണ് ശനിയാഴ്ച രക്ഷാപ്രവര്‍ത്തനം ആരംഭിച്ചത്. എന്നാല് ഇതിനിടെ രണ്ട് തവണ ഉരുള് പൊട്ടിയതോടെ രക്ഷാപ്രവര്‍ത്തനം നിര്‍ത്തിവെച്ചിരുന്നു. കണ്ണൂര് ജില്ലയില് മഴക്കെടുതിയില് ആറ് പേരാണ് ഇതിനകം മരിച്ചത്.\nkerala rain rain red alert mansoon flood wind natural calamity alappuzha pathanamthitta land slide പ്രളയം മണ്‍സൂണ് കാലവര്‍ഷം മഴ കാലാവസ്ഥ പ്രകൃതി ദുരന്തം കാറ്റ് മലപ്പുറം മണ്ണിടിച്ചില് ഉരുള്‍പൊട്ടല് ആലപ്പുഴ പത്തനംതിട്ട\nWater level increases in Upper Kuttanadu\nStory first published: Saturday, August 10, 2019, 19:36 [IST]


എസ്ട്രാഡയെ അറസ്റ് ചെയ്തു | Philipine police detained former president joseph Estrada - Malayalam Oneindia\n27 min ago ഹ്യൂസ്റ്റണിൽ പ്രധാനമന്ത്രി നരേന്ദ്ര മോദിക്ക് രാജകീയ വരവേൽപ്പ്; ഹൗഡി മോദിയിൽ ആവേശത്തിരയിളക്കം\n1 hr ago ഇന്ത്യയിലേക്ക് ഇന്ധനത്തില് കുറവുണ്ടാകില്ല.... ഉറപ്പിച്ച് സൗദി അറേബ്യ, അംബാസിഡര് പറഞ്ഞത് ഇങ്ങനെ\n1 hr ago പീഡന പരാതി; ചിന്മയാനന്ദിന് കുരുക്ക് മുറുകുന്നു, സന്യാസി പദവിയും നഷ്ടമായേക്കും\n2 hrs ago ഡോട്ടേഴ്‌സ് ഡേ ആഘോഷമാക്കി രാഷ്ട്രീയ നേതാക്കള്....താരമായി പ്രിയങ്കയും നിര്‍മലാ സീതാരാമനും\nഎസ്ട്രാഡയെ അറസ്റ് ചെയ്തു\nമനില: മുന് ഫിലിപ്പൈന് പ്രസിഡന്റായിരുന്ന ജോസഫ് എസ്ട്രാഡയെ ഏപ്രില് 25 ബുധനാഴ്ച പൊലീസ് അറസ്റ് ചെയ്തു. മനില ഹൗസിംഗ് കോംപ്ലക്സിലുള്ള വീട്ടില് നിന്നായിരുന്ന അറസ്റ് ചെയ്തത്.\nസഹപ്രവര്‍ത്തകരുടെ എതിര്‍പ്പ് വകവയ്ക്കാതെ എസ്ട്രാഡയെ ഒരു വാനില് കയറ്റിക്കൊണ്ടുപോകുകയായിരുന്നു. 500 പ്രവര്‍ത്തകര് പൊലീസുകാരെ തടഞ്ഞുകൊണ്ട് അദ്ദേഹത്തിന്റെ വസതിക്ക് മുന്നില് പ്രതിരോധം തീര്‍ത്തു. പിന്നീട് പൊലീസ് ബലപ്രയോഗം നടത്തി പ്രവര്‍ത്തകരെ വിരട്ടിയോടിച്ചശേഷമാണ് എസ്ട്രാഡയെ അറസ്റ് ചെയ്തത്. അഴിമതി വിരുദ്ധ കോടതിയില് നിന്നുള്ള പ്രത്യേക അറസ്റ് വാറണ്ട് കാട്ടിയാണ് ഉയര്‍ന്ന പൊലീസ് ഉദ്യോഗസ്ഥര് എസ്ട്രാഡയെ അറസ്റ് ചെയ്തത്.\nപിന്നീട് കോടതിയില് ഹാജരാക്കിയ എസ്ട്രാഡയ്ക്ക് കോടതി ജാമ്യം നിഷേധിച്ചു. ജാമ്യം നല്കാനുള്ള നിയമസാധുത കാണുന്നില്ലെന്നായിരുന്നു കോടതി അഭിപ്രായപ്പെട്ടത്. ബുധനാഴ്ച ഫിലിപ്പൈന്‍സ് പ്രാദേശിക റേഡിയോ എസ്ട്രാഡയുടെ സംഭാഷണം പ്രക്ഷേപണം ചെയ്തിരുന്നു. ഒടുവില് സത്യം വിജയിക്കും- റേഡിയോ സംഭാഷണത്തില് എസ്ട്രാഡയുടെ വാക്കുകള് കേട്ട ആയിരക്കണക്കിന് പ്രവര്‍ത്തകര് പൊട്ടിക്കരഞ്ഞതായി വാര്‍ത്താ ഏജന്‍സിയായ റോയിട്ടേഴ്സ് റിപ്പോര്‍ട്ട് ചെയ്തു.\nകഴിഞ്ഞ ജനവരിയിലാണ് അഴിമതിയാരോപണത്തെ തുടര്‍ന്നുള്ള ജനകീയ പ്രതിഷേധത്തില് ഫിലിപ്പൈന്‍സ് പ്രസിഡന്റായിരുന്ന എസ്ട്രാഡ സ്ഥാനഭ്രഷ്ടനാക്കപ്പെട്ടത്. 31 മാസത്തെ ഭരണത്തിനിടയില് ഏകദേശം 800 ലക്ഷം ഡോളര് എസ്ട്രാഡ അനധികൃതമായി സമ്പാദിച്ചുവെന്നായിരുന്നു ഇദ്ദേഹത്തിനെതിരെ ഉയര്‍ന്ന ഒടുവിലത്തെ ആരോപണം. മനിലയില് ക്യാമ്പ് ക്രെയിമിലുള്ള പൊലീസ് ആസ്ഥാനത്താണ് എസ്ട്രാഡയെ തടവിലാക്കിയിരിക്കുന്നതെന്ന് പൊലീസ് വൃത്തങ്ങള് അറിയിച്ചു.\nworld news philipine


ഷോക്കിനെ ഭയക്കേണ്ട; റമീസും ഫിദയും നിര്‍മ്മിച്ചു എല്‍ഇഡി ഇസ്തിരിപ്പെട്ടി | LED Iron box by Rameez and Fidha - Malayalam Oneindia\n» ഷോക്കിനെ ഭയക്കേണ്ട; റമീസും ഫിദയും നിര്‍മ്മിച്ചു എല്‍ഇഡി ഇസ്തിരിപ്പെട്ടി\nUpdated: Thu, Nov 9, 2017, 10:36 [IST]\nവടകര: വൈദ്യുതി ഉപയോഗം പാടെ കുറയ്ക്കുന്ന പുത്തന് കണ്ടുപിടുത്തവുമായി കടമേരി ആര്‍എസി എച്ച്എസ്്എസിലെ മുഹമ്മദ് റമീസും ഫിദ ഫാത്തിമയും .\nറഷ്യയില് മെസി നേരിടാന് ഏറ്റവും ഭയപ്പെടുന്ന ടീം സ്‌പെയിന്, കപ്പടിച്ചാല് കാല്‍നട തീര്‍ഥയാത്ര!\nഅപകടം തീരെയില്ലാത്ത എല്‍ഇഡി ഉപയോഗിച്ച് പ്രവര്‍ത്തിപ്പിക്കുന്ന ഇസ്തിരിപ്പെട്ടിയാണ് ഇവര് രൂപപ്പെടുത്തിയിരിക്കുന്നത്. ജില്ലാശാസ്ത്രോത്സവത്തില് ഹൈസ്കൂള് വിഭാഗം വര്‍ക്കിങ് മോഡല് വിഭാഗത്തിലാണ് ഇവരുടെ വേറിട്ട കണ്ടുപിടിത്തം.\nഎല്‍ഇഡി ബള്‍ബ് കത്തുമ്പോഴുണ്ടാകുന്ന ചൂട് ഉപയോഗിച്ചാണ് ഇസ്തിരിപ്പെട്ടിയുടെ പ്രവര്‍ത്തനം. ഒരു ബള്‍ബ് കത്തുമ്പോഴുണ്ടാകുന്ന 12 ശതമാനം ചൂട് ഉപയോഗിച്ചാണ് ഇസ്തിപ്പെട്ടി ചൂടാക്കുന്നത്.\nസാധാരണയില് ഒരു ഇസ്തിരിപ്പെട്ടി ഉപയോഗിക്കുമ്പേള് 1000 വാള്‍ട്ട് വൈദ്യുതി ഉപയോഗിക്കും. എന്നാല് എല്‍ഇഡി ഇസ്തിരിപ്പെട്ടി ഉപയോഗിക്കുമ്പോള് 200 വാട്ട് വൈദ്യുതി മാത്രമേ ആവശ്യമായി വരുന്നൂള്ളു എന്ന് ഇവര് പറഞ്ഞു.\nshock current electricity vadakara kozhikode വടകര വൈദ്യുതി അപകടം\nLED Iron box by Rameez and Fidha


കണ്ണൂര് കൊലപാതകം: ഏഴു പ്രതികളെയും തിരിച്ചറിഞ്ഞെന്ന് പോലീസ്\nകണ്ണൂര്: പയ്യന്നൂരില് ആര്‍എസ്എസ് നേതാവിനെ കൊലപ്പെടുത്തിയ സംഘത്തെ തിരിച്ചറിഞ്ഞെന്ന് പോലീസ്. പയ്യന്നൂര് സ്വദേശി അനൂപ്, റിനീഷ് എന്നിവരടങ്ങുന്ന സംഘമാണ് കൊലയ്ക്ക് പിന്നിലെന്ന് പോലീസ് പറഞ്ഞു. ഒട്ടേറെ ക്രിമിനല് കേസുകളില് പ്രതികളാണ് ഇവര്.\nഏഴു പേരാണ് സംഘത്തില് ഉണ്ടായിരുന്നതെന്നും ഇവര് ഏഴു പേരെയും തിരിച്ചറിഞ്ഞിട്ടുണ്ടെന്നും പോലീസ് വ്യക്തമാക്കി. പ്രതികള് ഉടന് വലയിലാകുമെന്നും പോലീസ് പറഞ്ഞു.\nപ്രതികള് സഞ്ചരിച്ചിരുന്ന കാര് പോലീസ് ഇന്നു രാവിലെ കസ്റ്റഡിയില് എടുത്തിരുന്നു. പയ്യന്നൂരിനടുത്ത് മണിയറയില് നിന്നാണ് കാര് കണ്ടെത്തിയത്. പോലീസ് പട്രോളിങ്ങിനിടെയാണ് ഇന്നോവ കാര് കണ്ടെത്തിയത്. പോലീസിനെ കണ്ടതോടെ ഡ്രൈവര് വാഹനമുപേക്ഷിച്ച് കടക്കുകയായിരുന്നു.\nകാറില് ഒരാള് മാത്രമേ ഉണ്ടായിരുന്നുള്ളൂ എന്നും രക്ഷപ്പെടും മുമ്പ് ഇയാള് കാറില് മുളകുപൊടി വിതറിയിരുന്നതായും പോലീസ് പറഞ്ഞു. സംഭവവുമായി ബന്ധപ്പെട്ട് പോലീസ് കാറുടമ ഉള്‍പ്പെടെ രണ്ടു പേരെ കസ്റ്റഡിയില് എടുത്തിട്ടുണ്ട്. ഇവരില് നിന്നാണ് കൊലയാളി സംഘത്തെ കുറിച്ചുള്ള വിവരങ്ങള് ലഭിച്ചത്.\nകൊലയ്ക്കുപയോഗിച്ച കാര് ഇതുതന്നെയാണെന്ന് സ്ഥിരീകരിച്ചിട്ടുണ്ട്. കാറിന്റെ ഗ്ലാസില് പതിച്ച സ്റ്റിക്കറില് നിന്നാണ് കാര് തിരിച്ചറിഞ്ഞത്. കാറിന്റെ ബമ്പറില് ഇടിച്ച പാടുമുണ്ട്. കൊലയാളികള് കാര് വാടകയ്ക്ക് എടുത്തതാണ്.\nവെള്ളിയാഴ്ച വൈകിട്ടാണ് ആര്‍എസ്എസ് മണ്ഡലം കാര്യവാഹക് ആയ ചൂരക്കാട് ബിജു (34) കൊല്ലപ്പെടുന്നത്. കാറിലെത്തിയ സംഘം ബിജുവിന്റെ ബൈക്ക് ഇടിച്ചുവീഴ്ത്തിയ ശേഷം വെട്ടിക്കൊല്ലുകയായിരുന്നു എന്നാണ് വിവരം.


ഗൗളി ശാസ്ത്രം…? – Catholic VOX Online NEWS | Christian News | Malayalam News | Vatican News\nHome/Articles/Kazhchayum Ulkkazchayum/ഗൗളി ശാസ്ത്രം…?\nvox_editor Follow on Twitter Send an email 26th November 2018\nഗൗളി (പല്ലി) ശാസ്ത്രം എന്നൊരു ശാസ്ത്ര ശാഖയില്ല. ഒരു ‘നിരീക്ഷണം’ വരികള്‍ക്കിടയിലൂടെ വായിച്ചെടുക്കാന് ഗൗളിയെ ഉപയോഗിക്കുകയാണ്… ഗൗളിയോട് കടപ്പാട്…!\nഗൗളി മച്ചില് ഇരിക്കുമ്പോള് ശ്രദ്ധിച്ചാല് മച്ച് (മേല്‍ക്കൂര) താങ്ങി നിര്‍ത്തുന്നത് ഗൗളി എന്നാണ് തോന്നുക. എന്നാല് മച്ചില് നിന്ന് മാറുമ്പോഴും മേല്‍ക്കൂര നിലംപതിക്കുന്നില്ല. അപ്പോള് നമുക്ക് വിവേകമുണ്ടാകുന്നു – ഗൗളിയല്ലാ മച്ച് താങ്ങി നിറുത്തിയതെന്ന്… യുക്തിഭഭ്രമായ ചിന്ത.\nഈ ഗൗളി ശാസ്ത്രത്തിന്‍റെ രണ്ടാംഭാഗം നോക്കാം… ഈ ലോകം മുഴുവന് താങ്ങി നിറുത്തുന്നത് തങ്ങളാണെന്ന് ചിന്തിക്കുന്ന ഒത്തിരിപേര് നമുക്കു ചുറ്റുമുണ്ട്….\nEgo… Ego… ഞാന് ഉറക്കം എണീല്‍ക്കുന്നതിനു മുമ്പ് സൂര്യന് ഉദിക്കാന് പാടില്ല. ഞാന് ഇല്ലെങ്കില് എന്‍റെ രാഷ്ട്രീയ പാര്‍ട്ടി നിലംപൊത്തും. ഞാനില്ലെങ്കില് പളളിത്തിരുനാളിന് കൊടി ഉയരില്ല. ഞാനില്ലെങ്കില് കുടുംബം തകരും. കുടുംബത്തിന്‍റെ മുഴുവന് ഭാരവും എന്‍റെ തലയിലാണ്… ഇങ്ങനെ ചിന്തിക്കുന്നവര് വളരെയുണ്ട്.\nപ്രിയ സുഹൃത്തേ… നിങ്ങളില്ലെങ്കിലും മേല്പറഞ്ഞ കാര്യങ്ങളൊക്കെ മുറപോലെ നടക്കും… മറക്കരുത്… നിങ്ങള്‍ക്കില്ലാത്ത മേന്മയും പദവിയും അഹന്തയും ഈഗോയും നിങ്ങളെക്കൊണ്ടെത്തിക്കുന്നത് അപകര്‍ഷതയിലേക്കും, അന്തസാര ശൂന്യതയിലേക്കും മാരക രോഗത്തിലേക്കും ആയിരിക്കുമെന്ന പരമസത്യം മറക്കാതിരിക്കുക.\nഓരോരുത്തരും ഏറ്റെടുത്ത് നിര്‍വഹിക്കേണ്ടതായ ഉത്തരവാദിത്വം മുന്‍ഗണനാ ക്രമത്തില്, സമയബന്ധിതമായ വിധത്തില് നിര്‍വഹിക്കുക എന്നതാണ് ഉത്തമം. കെടുകാര്യസ്ഥത, ആലസ്യം, ഉത്തരവാദിത്വങ്ങളില് നിന്നുളള ഒളിച്ചോട്ടം, എന്നിവ ഒരു ‘ഉപസംസ്കാരമായിട്ട്’ മാറിയിരിക്കുകയാണ്.\n“തൊഴുത്തുമാറ്റിക്കെട്ടിയാല് മച്ചിപ്പശു പ്രസവിക്കുമോ”? എന്നു ഗവേഷണം നടത്തുന്ന ഒരു അധമ മനോഭാവം നമ്മെ നിര്‍ഗുണരാക്കാനേ ഉപകരിക്കൂ. “ഉറങ്ങുന്നവനെ ഉണര്‍ത്താന് എളുപ്പം”… എന്നാല് ‘ഉറക്കം നടിക്കുന്നവനെ ഉണര്‍ത്താന് പ്രയാസം’ എന്നത് കേവലം പഴമൊഴി. എന്നാല് ഉറക്കം നടിക്കുന്നവനെ ചവിട്ടി (തൊഴിച്ച്) ഉണര്‍ത്താന് നമുക്കു നീളമുളള കാലുകള് വേണം; പ്രതിബദ്ധത, സാമൂഹ്യാവബോധം, ജാഗ്രതാപൂര്‍ണമായ അപഗ്രഥനം, വിലയിരുത്തല് എന്നിവ അനിവാര്യമാണ്.\nദൈവാശ്രയബോധവും ആത്മവിശ്വാസവും പ്രത്യാശയും നിധിപോലെ സൂക്ഷിക്കാം.


തെരഞ്ഞെടുപ്പ് ചൂടിനൊപ്പം വേനൽചൂടും കഠിനം - Janayugom Online\nതെരഞ്ഞെടുപ്പ് ചൂടിനൊപ്പം വേനൽചൂടും കഠിനം\nവൈദ്യുതി ഉപയോഗവും കുതിച്ചുയരുന്നു\nസംസ്ഥാനത്ത് തെരഞ്ഞെടുപ്പ് ചൂടിനൊപ്പം വേനൽച്ചൂടിനും കാഠിന്യമേറുന്നു. മാർച്ച് ആദ്യത്തോടെ സംസ്ഥാനം കടുത്ത ചൂടിലേക്കാണ് കടന്നത്. ഇപ്പോള് തന്നെ ശരാശരി 35 ഡിഗ്രി സെല്‍ഷ്യസിനോടടുത്ത് ചൂട് അനുഭവപ്പെടുന്നുണ്ട്. വേനല് മാസം തുടങ്ങുന്നതോട് കൂടി ചൂട് വീണ്ടുമുയരുമെന്നാണ് കാലാവസ്ഥ നിരീക്ഷകരുടെ വിലയിരുത്തൽ.\nതെരഞ്ഞെടുപ്പും വേനലും ഒരുമിച്ചെത്തിയതോടെ പ്രതിദിന വൈദ്യുതി ഉപയോഗത്തിലും വലിയ വർധനവാണുണ്ടായിരിക്കുന്നത്. സംസ്ഥാന ചരിത്രത്തിലെ റെക്കോഡ് വൈദ്യുതി ഉപയോഗം മാർച്ച് 19 ന് രേഖപ്പെടുത്തി. സാധാരണ വേനൽ കടുക്കുന്ന മെയ് മാസത്തിലാണ് റെക്കോഡുകൾ പിറക്കുന്നത്. മാർച്ച് 19 ന് വൈദ്യുതി ഉപയോഗം സർവ റെക്കോഡുകളും ഭേദിച്ച് 8.84 കോടി യൂണിറ്റിലെത്തി. 2019 മെയ് 23‑ലെ 8.83 കോടി യൂണിറ്റ് ഉപയോഗമായിരുന്നു പഴയ റെക്കോഡ്. കാലാവസ്ഥ വ്യതിയാനത്തിലൂടെ ഫെബ്രുവരിയിൽ തന്നെ ചൂട് കൂടിയതാണ് ഉപഭോഗം കൂടാൻ കാരണമെന്നാണ് നിഗമനം.\nരാത്രി പത്ത് മണിക്ക് ശേഷമാണ് വൈദ്യുതി ഉപയോഗം കുതിച്ചുയരുന്നത്. രാത്രിയില് ചൂട് കൂടുന്നത് നിമിത്തം എസികളുടെ ഉപയോഗം കൂടുന്നതും ഇതിന് കാരണമാകുന്നു. കഴിഞ്ഞവർഷം 6.7 കോടി യൂണിറ്റായിരുന്നു കേരളത്തിലെ പ്രതിദിന ശരാശരി ഉപയോഗം. ഇത്തവണ മാർച്ചിൽ ഇതുവരെയുള്ള ശരാശരി 8.17 കോടി യൂണിറ്റാണ്. വരും ദിവസങ്ങളിലും വൈദ്യുതി ഉപയോഗം ഇനിയും കൂടാനാണ് സാധ്യത. വൈദ്യുതി ഉപയോഗം കൂടിയതോടെ ഉല്പാദനവും വർധിപ്പിച്ചിട്ടുണ്ട്. നിലവിൽ ആശങ്കപ്പെടേണ്ട സാഹചര്യമില്ലെന്നാണ് കെഎസ്ഇബി അറിയിക്കുന്നത്.\nചൂട് ക്രമാതീതമായി കൂടുന്ന സാഹചര്യത്തില് ആരോഗ്യ വകുപ്പ് ജാഗ്രതാ നിര്‍ദ്ദേശങ്ങൾ പുറപ്പെടുവിച്ചിട്ടുണ്ട്. തെരഞ്ഞെടുപ്പ് കാലമായതിനാല് പൊതുപ്രവര്‍ത്തകര് ഉള്‍പ്പെടെയുള്ളവരെല്ലാം മുൻകരുതലുകൾ സ്വീകരിക്കണമെന്നാണ് നിർദ്ദേശം. അന്തരീക്ഷ താപനില ഉയരുന്നതിനാല് സൂര്യാഘാതം, സൂര്യാതപം, നിര്‍ജലീകരണം തുടങ്ങിയ ഗുരുതരമായ ആരോഗ്യ പ്രശ്‌നങ്ങള്‍ക്ക് സാധ്യതയുണ്ട്.നിര്‍ജലീകരണം മൂലമുണ്ടാകുന്ന ആരോഗ്യ പ്രശ്നങ്ങള് തടയാൻ കുടിവെള്ളം എപ്പോഴും കുപ്പിയില് കരുതുകയും കുടിക്കുകയും ചെയ്യണം. എന്തെങ്കിലും ശാരീരിക ബുദ്ധിമുട്ട് തോന്നിയാല് ഉടന് ചികിത്സ തേടണം.\nEnglish Summary : Summer heat in Kerala\nElectricity consumption summer heat heat stroke\nലോക്ഡൗണിൽ ഡൽഹിയിൽ നടന്നത് നിർബന്ധിത കുടിയൊഴിപ്പിക്കൽ\nകുട്ടനാടിന്റെ സമഗ്ര വികസനം; മന്ത്രിതല യോഗം 22 ന്\nസംസ്ഥാനത്ത് മൂന്ന് പേര്‍ക്ക് കൂടി സിക്ക വൈറസ് സ്ഥിരീകരിച്ചു


കോഫിയില് വിരിയുന്ന വര്‍ണ്ണങ്ങള് | islamonlive\nHome/Culture/കോഫിയില് വിരിയുന്ന വര്‍ണ്ണങ്ങള്\nമുഹമ്മദ് ഇര്‍സാന് 27/02/2019\nവിവിധ തരം ചിത്രകാരന്മാരെയും കലാകാരന്മാരെയും നാം കണ്ടിട്ടുണ്ട്. എന്നാല് കോഫി ഉപയോഗിച്ച് കാലിഗ്രഫിയല് വ്യത്യസ്തമായ ഇടം തേടുകയാണ് ജോര്‍ദാന് കലാകാരനായ അഹ്മദ് അല് ഖുറാന്.\nahmed al quran\n2017ല് കുവൈത്തിലെ അറബ് ഓപണ് സര്‍വകലാശാലയില് ജോലി ചെയ്യുമ്പോഴാണ് ഖുറാന് വ്യത്യസ്തമായ ഈ കലയില് ആകൃഷ്ടനാവുന്നത്. പതിവുപോലെ പുലര്‍ച്ച തന്റെ പ്രഭാത കാപ്പി കുടിക്കുന്ന അഹ്മദിന് തന്റെ ഫോട്ടോ ചായയില് വരച്ചാല് എങ്ങിനെയുണ്ടാവുമെന്ന് ആലോചിക്കുകയായിരുന്നു. തുടര്‍ന്ന് നടത്തിയ പരിശ്രമമാണ് ഇന്ന് ഈ മേഖലയിലെ അറിയപ്പെടുന്ന കലാകാരനായി അല് ഖുറാനെ മാറ്റിയത്.\nകോഫി മിശ്രിത രൂപത്തിലാക്കിയാണ് പ്ലെയിറ്റുകളിലും കപ്പിലും സോസറിലും മറ്റു പാത്രങ്ങളിലും അദ്ദേഹം കാലിഗ്രഫി ചെയ്യുന്നത്. നിരവധി പ്രമുഖരുടെ ചിത്രങ്ങള് അദ്ദേഹം ഇതിനോടകം കാലിഗ്രഫിയിലൂടെ വരച്ചു. ഫലസ്തീന് കവി മഹ്മൂദ് ദര്‍വീശ്,ചാള്‍സ് ഡാര്‍വിന്,ഫലസ്തീന് ആക്റ്റിവിസ്റ്റ് അഹദ് തമീമി,ഈജിപ്ത് സംഗീത കുലപതി ഉമ്മു കുല്‍സൂം,ക്രിസ്റ്റ്യാനോ റൊണാള്‍ഡോ തുടങ്ങിയവര് ആണ് അതില് ചിലര്.\nജ്വല്ലറി ഡിസൈനര് കൂടിയായ ഖുറാന് ഇന്ന് രണ്ട് ജ്വല്ലറി കടകളുടെ ഉടമ കൂടിയാണ്. അതില് ഒന്ന് അമ്മാനിലും ഒന്ന് കുവൈത്തിലുമാണ്. ചെറിയ പ്രതലത്തില് വിശദമായ രീതിയില് ചിത്രം വരക്കുന്ന പ്രവൃത്ത സവിശേഷമായ ഒന്നാണെന്ന് അദ്ദേഹം പറയുന്നു.\nനെക്ലേസുകളിലും മാലകളിലും കാതില് അണിയുന്ന ആഭരങ്ങളിലുമെല്ലാം അദ്ദേഹം മനോഹരമായി ചെറിയ ഡിസൈനുകള് ചെയ്യാറുണ്ട്. ചില വര്‍ക്കുകള് ചെയ്യാന് എട്ടു മണിക്കൂറിലധികം എടുക്കാറുണ്ട്.\nമൂന്ന് തരം കോഫി കളറുകള് ഉപയോഗിച്ചാണ് കാലിഗ്രഫി ചെയ്യുന്നത്. ഇളം നിറത്തിലും കട്ടിയുള്ളതും ഇരുണ്ട നിറത്തിലും മൂന്ന് തരം മിശ്രിതത്തിലാണ് കോഫി ഉപയോഗിക്കുന്നത്. ഇതിനായി കോഫിയില് വിവിധ അളവില് വെള്ളം ചേര്‍ക്കുകയാണ് ചെയ്യുന്നത്. താന് നിര്‍മിച്ച കലാസൃഷ്ടികള് ജോര്‍ദാന് തലസ്ഥാനമായ അമ്മാനിലെ തന്റെ വീട്ടില് പ്രദര്‍ശിപ്പിച്ചിട്ടുണ്ട് അല് ഖുറാന്. ഫേസ്ബുക്കിലൂടെയും ഇന്‍സ്റ്റഗ്രാമിലൂടെയും ഇവയുടെ വില്‍പനയും അദ്ദേഹം ആരംഭിച്ചിട്ടുണ്ട്. ഇവിടെയെത്തുന്നവരുടെ ചിത്രങ്ങളും ഇങ്ങനെ വരച്ചു നല്‍കുമെന്നും അല് ഖുറാന് പറയുന്നു.\nBy മുഹമ്മദ് ഇര്‍സാന്


പഴനിക്കടുത്ത് വാഹനാപകടം: ഏഴ് മലയാളികള് മരിച്ചു - ഇ വാർത്ത | evartha\nപഴനി ആയക്കുടിയില് ലോറിയും വാനും കൂട്ടിയിടിച്ചുണ്ടായ അപകടത്തില് മരിച്ചവരുടെ എണ്ണം ഏഴായി. കോരുത്തോട് പുതുപ്പറമ്പില് സജിനി ബാബുവാണ് ആശുപത്രിയില് മരിച്ചത്. കോരുത്തോട് സ്വദേശി ശശി, ഭാര്യ വിജയമ്മ (60), സുരേഷ് (52), ഭാര്യ രേഖ, മകന് മനു (27), അഭിജിത് (14) എന്നിവര് നേരത്തേ മരിച്ചിരുന്നു.\nരാത്രി 12 മണിയോടെയായിരുന്നു അപകടം. തമിഴ്‌നാട് റജിസ്‌ട്രേഷനുള്ള ലോറിയും കേരളത്തില് നിന്നുള്ള വാനും കൂട്ടിയിടിച്ചാണ് അപകടം. വാനിലുണ്ടായിരുന്നവരാണു മരിച്ചത്. പരുക്കേറ്റവരെ നാട്ടുകാര് ചേര്‍ന്നാണ് ആശുപത്രിയിലെത്തിച്ചത്.\nപഴനിയിലേക്കു പോകുംവഴി ഇവര് സഞ്ചരിച്ച വാന് ലോറിയുമായി കൂട്ടിയിടിക്കുകയായിരുന്നു. ഗുരുതരമായി പരുക്കേറ്റ ആദിത്യന് (12) ആശുപത്രിയില് ചികില്‍സയിലാണ്. പഴനിയിലെ സര്‍ക്കാര് ആശുപത്രിയില് നിന്നു പരുക്കേറ്റവരെ മധുരയിലെ ആശുപത്രിയിലേക്കു മാറ്റിയിരുന്നു.\nഇന്നലെ വൈകീട്ട് 3.30നാണ് രണ്ടു കുടുംബത്തിലുള്ള എട്ടു പേരടങ്ങുന്ന സംഘം പഴനിയിലേക്ക് യാത്ര തിരിച്ചത്. പഴനിയില് നിന്നും അഞ്ചു കിലോമീറ്റര് അകലെ ഇവര് സഞ്ചരിച്ചിരുന്ന വാനില് ലോറി വന്നിടിക്കുകയായിരുന്നു. അപകടത്തിന്റെ ഞെട്ടലിലാണ് കോരുത്തോട് ഗ്രാമം.


ധ്രുവങ്ങളിൽ കടിക്കുക: കാരണങ്ങളും പരിണതഫലങ്ങളും | നെറ്റ്‌വർക്ക് കാലാവസ്ഥാ നിരീക്ഷണം\nഇപ്പോൾ നിരവധി പതിറ്റാണ്ടുകളായി, ദി ധ്രുവങ്ങളിൽ ഉരുകുക ആഗോളതാപനം മൂലം. ഗ്രഹത്തിന്റെ ശരാശരി താപനില അത്തരമൊരു ഘട്ടത്തിലേക്ക് ഉയരുകയാണ്, ഇത് ധ്രുവീയ തൊപ്പികളുടെ വിള്ളലിനും അവ ഉരുകുന്നതിനും കാരണമാകുന്നു. ഹരിതഗൃഹ പ്രഭാവം വർദ്ധിക്കുന്നതിന്റെ പെട്ടെന്നുള്ള പ്രത്യാഘാതങ്ങളിലൊന്നാണ് കാലാവസ്ഥാ വ്യതിയാനം. പ്രക്രിയ കൂടുതൽ കൂടുതൽ ത്വരിതപ്പെടുത്തുന്നുവെന്ന് മനസ്സിലാക്കാൻ കഴിയുന്നതിനാൽ ഈ ഇഴയെക്കുറിച്ചുള്ള ഡാറ്റ വളരെ ഭയാനകമാണ്.\nഈ ലേഖനത്തിൽ ധ്രുവങ്ങൾ ഉരുകുന്നതിനെക്കുറിച്ച് നിങ്ങൾ അറിയേണ്ടതെല്ലാം ഞങ്ങൾ നിങ്ങളോട് പറയാൻ പോകുന്നു.\n1 ധ്രുവങ്ങൾ ഉരുകുന്നത് എന്താണ് അർത്ഥമാക്കുന്നത്\n2 അന്റാർട്ടിക്ക് താപനം\n3 2012 ൽ അന്റാർട്ടിക്ക ഐസ് വർദ്ധിച്ചു\n4 ധ്രുവങ്ങളിലും പരിണതഫലങ്ങളിലും ശ്രദ്ധിക്കുക\nധ്രുവങ്ങൾ ഉരുകുന്നത് എന്താണ് അർത്ഥമാക്കുന്നത്\nധ്രുവങ്ങൾ ഉരുകുന്നുവെന്ന് ഞങ്ങൾ പറയുമ്പോൾ അതിനർത്ഥം ധ്രുവങ്ങളുടെ മഞ്ഞുപാളികൾ ഉരുകുന്നു എന്നാണ്. വെള്ളം ദ്രാവകാവസ്ഥയിലേക്ക് മാറുന്ന ഐസ് നഷ്ടപ്പെടുന്നത് സമുദ്രങ്ങളുടെയും സമുദ്രങ്ങളുടെയും അളവ് വർദ്ധിപ്പിക്കാൻ കാരണമാകുന്നു. ഭൂമിയിൽ ഹിമപാതവും ചൂടും വ്യത്യസ്ത കാലഘട്ടങ്ങളായതിനാൽ മരവിപ്പിക്കുന്നതും ഉരുകുന്നതും ഒരു സ്വാഭാവിക പ്രക്രിയയാണെന്ന് കണക്കിലെടുക്കണം. എന്നിരുന്നാലും, നാം ഭയപ്പെടുന്നത് നമ്മുടെ ഗ്രഹത്തിന്റെ സ്വാഭാവിക ചക്രങ്ങൾ കാരണം ഒരു ഇഴയടുപ്പമുണ്ടെന്നല്ല, മറിച്ച്aമനുഷ്യന്റെ പ്രവർത്തനങ്ങളും പ്രവർത്തനങ്ങളും കാരണം ത്വരിതപ്പെടുത്തിയ പ്രക്രിയ.\nഹിമത്തിന്റെ ഉരുകൽ നമ്മുടെ ഗ്രഹത്തിന്റെ ഹിമാനത്തിന്റെയും ചൂടിന്റെയും ചക്രങ്ങളിൽ ചരിത്രത്തിലുടനീളം സംഭവിച്ചതിനേക്കാൾ വളരെ വേഗത്തിലാണ് നടക്കുന്നത് എന്നതാണ് പ്രശ്നം. അന്തരീക്ഷത്തിലെ താപം നിലനിർത്താൻ കഴിവുള്ള ഹരിതഗൃഹ വാതക ഉദ്‌വമനം കാരണമാകുന്ന മനുഷ്യന്റെ മഹത്തായ പ്രവർത്തനമാണ് ഇതിന് കാരണം. കൂടുതൽ ചൂട് അടിഞ്ഞു കൂടുന്നതിനനുസരിച്ച് ശരാശരി താപനില ഉയരുന്നു ധ്രുവീയ തൊപ്പികൾ ഉരുകുന്നതിന് കാരണമാകുന്നു.\nഈ ഉരുകൽ നമുക്ക് സ്വാഭാവികമായും നൽകുന്നു, ഇത് മനുഷ്യർക്കും ഗ്രഹത്തിൽ വസിക്കുന്ന മറ്റ് ജീവജാലങ്ങൾക്കും ഗുരുതരവും അടിയന്തിരവുമായ ഒരു പ്രശ്നമായി കാണണം.\nഅന്റാർട്ടിക്കയിൽ നിലനിൽക്കുന്ന ജലം ആഗോള ശരാശരിയേക്കാൾ വേഗത്തിൽ ചൂടാകുന്നു. മുഴുവൻ ഗ്രഹവും ചൂടാകുന്നുവെന്ന് നമുക്കറിയാം, പക്ഷേ അത് എല്ലായിടത്തും ചൂടാകുകയാണ്. കൺവെയർ ബെൽറ്റിന്റെ രക്തചംക്രമണം കാരണം അന്റാർട്ടിക്ക് അല്ലെങ്കിൽ ദക്ഷിണധ്രുവ പ്രദേശം ബാക്കിയുള്ളതിനേക്കാൾ വേഗത്തിൽ ചൂടാക്കുന്നു. മധ്യരേഖയിൽ നിന്ന് ധ്രുവങ്ങളിലേക്ക് വായു പിണ്ഡം എത്തിക്കുന്ന വായു സ്ഥാനചലനം എന്നതാണ് കൺവെയർ ബെൽറ്റ്. ഈ വായു പിണ്ഡങ്ങൾ അവയുടെ ഉള്ളിൽ ഹരിതഗൃഹ വാതകങ്ങൾ വഹിക്കുന്നുവെങ്കിൽ, ധ്രുവങ്ങളുടെ വിസ്തൃതിയിൽ അവ കൂടുതൽ അനുപാതത്തിൽ കേന്ദ്രീകരിക്കാൻ തുടങ്ങുന്നു. ധ്രുവങ്ങളിൽ കൂടുതൽ ഹരിതഗൃഹ വാതകങ്ങൾ നിലനിൽക്കുന്നതിന് ഇത് കാരണമാകുന്നു, അവ അവിടെ നിന്ന് ഞങ്ങളെ നേരിട്ട് പുറന്തള്ളുന്നുണ്ടെങ്കിലും.\nഅന്റാർട്ടിക്ക ശരാശരി താപനില വർദ്ധിപ്പിക്കുന്നു 0.17 ഡിഗ്രി സെൽഷ്യസ് നിരക്കിൽ, ബാക്കിയുള്ളവയിൽ പ്രതിവർഷം 0.1 ഡിഗ്രി നിരക്ക്. എന്നിരുന്നാലും, ഗ്രഹത്തിലുടനീളം ഒരു പൊതുവായ ഇഴയടുപ്പമാണ് നാം കാണുന്നത്. ഈ ഹിമത്തിന്റെ ഉരുകൽ കാരണം, സമുദ്രനിരപ്പ് ലോകമെമ്പാടും ഉയരുന്നു.\nഅന്റാർട്ടിക്കയിൽ ഹിമത്തിന്റെ വർദ്ധനവ് കാണിക്കുന്ന ചില ഡാറ്റകളുണ്ട്. വ്യാപകമായ ഇഴയുന്ന പ്രതിഭാസം നടക്കുന്നുണ്ടെങ്കിലും ഇത് ഒരുവിധം വിരോധാഭാസമായി തോന്നാം. മൊത്തത്തിൽ പറഞ്ഞാൽ, അന്റാർട്ടിക്ക് ഐസ് വർദ്ധിച്ചിട്ടുണ്ടെങ്കിലും കടൽ ഐസ് കുറഞ്ഞു. 1979 മുതൽ അദ്ദേഹം ഇത് നിരന്തരം ചെയ്യുന്നു ഗ്രീൻ‌ലാൻഡും ഗ്രഹത്തിലെ എല്ലാ ഹിമാനികളും നഷ്ടപ്പെട്ടുവെന്നും കൂട്ടിച്ചേർക്കണം. അതിനാൽ, കുതിച്ചുചാട്ടത്തിലൂടെ ഭൂമി ഹിമപാതങ്ങളിൽ നിന്ന് ഒഴിഞ്ഞുപോകുന്നുവെന്ന് പൂർണ്ണമായും ഉറപ്പോടെ പറയാൻ കഴിയും.\nലാൻഡ് ഐസ് കവറിന്റെ വ്യാപകമായ ഈ നഷ്ടം ഉപരിതലത്തിൽ കുറഞ്ഞ സൗരോർജ്ജത്തെ പ്രതിഫലിപ്പിക്കുന്നു. ഇതിനെ ആൽബിഡോ എന്നറിയപ്പെടുന്നു. സംഭവത്തിന്റെ ഒരു ഭാഗം സൗരവികിരണത്തെ ഉപരിതലത്തിലേക്ക് തിരികെ ബഹിരാകാശത്തേക്ക് തിരികെ കൊണ്ടുവരാനുള്ള ഭൂമിയുടെ കഴിവാണ് ആൽബിഡോ. ഭൂമിക്ക് താഴ്ന്ന ആൽബിഡോ ഉണ്ടെന്നത് ആഗോളതാപനത്തെ കൂടുതൽ തീവ്രമാക്കുന്നു, അതിനാൽ, പ്രക്രിയ ത്വരിതപ്പെടുത്തിയ രീതിയിൽ തിരികെ നൽകുന്നു. അങ്ങനെ, ഉരുകുന്നത് ഉയർന്ന വേഗതയിലാണ് നടക്കുന്നത്. ഇത് സമുദ്രനിരപ്പിനെ ബാധിക്കുന്നുവെന്നും ഇത് കൂടുതൽ വേഗത്തിലും ക്രമാതീതമായും ഉയരാൻ കാരണമാകുമെന്നും ഓർക്കണം.\nശാസ്ത്രജ്ഞർ‌ക്ക് വ്യത്യസ്‌തമായ എല്ലാ ഡാറ്റയും ഉണ്ടായിരുന്നിട്ടും, ആഗോളതാപനം നിലവിലുണ്ടെന്ന് മാത്രമല്ല, സമീപകാലത്ത് ത്വരിതപ്പെടുത്തുകയും ചെയ്യുന്നു എന്നതിന് വ്യക്തമായ തെളിവുകളുണ്ട്. ചില മാധ്യമങ്ങൾ കാലാവസ്ഥാ വ്യതിയാനത്തിന്റെ അനന്തരഫലങ്ങളെ മറ്റ് വശങ്ങളിൽ ശ്രദ്ധ കേന്ദ്രീകരിക്കുന്നു.\n2012 ൽ അന്റാർട്ടിക്ക ഐസ് വർദ്ധിച്ചു\nകൂടുതൽ അന്റാർട്ടിക്ക് സമുദ്രത്തിലെ ഐസ് ഉണ്ടെന്നത് ഒരു വിരോധാഭാസമായി തോന്നുന്നു. ഈ പ്രതിഭാസത്തിന്റെ കാരണം കാറ്റാണെന്ന് ശാസ്ത്രജ്ഞർ വിശ്വസിക്കുന്നു. പ്രാദേശിക കാറ്റുകളുമായി അടുത്ത ബന്ധമുള്ള കടൽ ഹിമത്തിന്റെ വ്യത്യസ്ത പ്രവണതകളുണ്ട്. തണുത്ത കാറ്റിന്റെ മാറുന്ന ശക്തിയാണ് ഐസ് തീരത്ത് നിന്ന് അകറ്റുന്നത്. ഈ കാറ്റുകൾ വെള്ളം മരവിപ്പിക്കാൻ പ്രാപ്തമാണ്. തെക്കൻ അർദ്ധഗോളത്തിലെ ഓസോൺ ദ്വാരം ഈ പ്രതിഭാസത്തെ ബാധിക്കുന്നുണ്ടെന്നും ചൂണ്ടിക്കാണിക്കപ്പെടുന്നു.\nകരയിൽ പോലും അന്റാർട്ടിക്ക് ഹിമത്തിന്റെ ഭൂരിഭാഗവും. ഭൂമിയുടെ ഉപരിതലത്തെ ഉൾക്കൊള്ളുന്ന വിശാലമായ പ്രദേശമാണിത്, സമുദ്രത്തിൽ നിന്ന് ചുറ്റും വ്യാപിച്ചിരിക്കുന്നു. അന്റാർട്ടിക്ക് ഐസ് ഷീറ്റ് പ്രതിവർഷം ശരാശരി 100 ഘന കിലോമീറ്റർ വേഗതയിൽ ചുരുങ്ങുന്നു.\nധ്രുവങ്ങളിലും പരിണതഫലങ്ങളിലും ശ്രദ്ധിക്കുക\nആർട്ടിക് പ്രദേശത്ത് നേരെ വിപരീതമാണ് സംഭവിക്കുന്നത്. ഇവിടെ ഭൂരിഭാഗവും സമുദ്രമാണ്, അന്റാർട്ടിക്കയ്ക്ക് ചുറ്റും കരയുണ്ട്. ഇത് കാലാവസ്ഥയ്ക്ക് മുമ്പുള്ള സ്വഭാവങ്ങളെ വ്യത്യസ്തമാക്കുന്നു. പൊങ്ങിക്കിടക്കുന്ന കടൽ ഐസ് ഉരുകുന്നുണ്ടെങ്കിലും സമുദ്രനിരപ്പ് ഉയരുന്നതിന് ഇത് വലിയ സ്വാധീനം ചെലുത്തുന്നില്ല. പർവത ഹിമാനികളുടെയോ അന്റാർട്ടിക്ക് ഹിമാനികളുടെയോ സ്ഥിതി ഇതല്ല.\nധ്രുവങ്ങൾ ഉരുകുന്നതിനെക്കുറിച്ചുള്ള ഏറ്റവും പുതിയ ഡാറ്റ സൂചിപ്പിക്കുന്നത് ടോട്ടൻ എന്ന പേരിൽ അറിയപ്പെടുന്ന ഏറ്റവും വലിയ ഹിമാനികളിലൊന്നാണ് അന്റാർട്ടിക്കയിലുള്ളത്, സമുദ്രത്തിലെ താപനിലയിലെ വർദ്ധനവ് കാരണം അത് ഉരുകുകയാണ്. അവർക്ക് വലിയ അളവിൽ ഐസ് ഉപരിതലം നഷ്ടപ്പെട്ടു, സമുദ്രനിരപ്പ് ഉയരുന്നത് ഇതിനെയെല്ലാം ബാധിക്കും. ധ്രുവങ്ങളിലെ ദ്രവണാങ്കം മാറ്റാനാവാത്ത ഒരു ഘട്ടത്തിലെത്തിയതായി തോന്നുന്നുവെന്ന് നാസ പ്രഖ്യാപിച്ചു.\nഈ വിവരങ്ങളുപയോഗിച്ച് ധ്രുവങ്ങളിലെ ഉരുകലിനെക്കുറിച്ച് നിങ്ങൾക്ക് കൂടുതലറിയാൻ കഴിയുമെന്ന് ഞാൻ പ്രതീക്ഷിക്കുന്നു.\nലേഖനത്തിലേക്കുള്ള പൂർണ്ണ പാത: നെറ്റ്‌വർക്ക് കാലാവസ്ഥാ നിരീക്ഷണം » കാലാവസ്ഥാ നിരീക്ഷണം » കാലാവസ്ഥാ വ്യതിയാനം » ധ്രുവങ്ങൾ കടിക്കുക


Weather in Srirangapatna| Weather Forecast Srirangapatna | Weather Report AdoorSrirangapatna-NativePlanet Malayalam\nഹോം » സ്ഥലങ്ങൾ » ശ്രീരംഗപട്ടണം » കാലാവസ്ഥ\nഏപ്രില് മുതല് ജൂണ് വരെയാണ് വേനല്‍ക്കാലം. വേനല്‍ക്കാലത്ത് പകല്‍സമയത്ത് കടുത്ത ചൂട് അനുഭവപ്പെടുന്നു. പരമാവധി താപനില 37 ഡിഗ്രി സെല്‍ഷ്യസ് വരെയെത്താറുണ്ട്. 20 ഡിഗ്രി സെല്‍ഷ്യസാണ് ഇക്കാലത്ത് രാത്രിയിലെ താപനില.\nജൂണ് മുതല് സെപ്തംബര് വരെയുള്ള കാലത്താണ് ഇവിടെ മഴപെയ്യുന്നത്. വര്‍ഷാവര്‍ഷം മഴയുടെ തോതും രീതികളുമെല്ലാം മാറിമറിയുന്നു. താരതമ്യേന കുറച്ച് മാത്രം മഴ ലഭിക്കുന്ന പ്രദേശമാണിത്.\nനവംബര് മുതല് ഫെബ്രുവരിവരെയുള്ള ശൈത്യകാലത്താണ് ശ്രീരംഗപട്ടണം കാണാന് ഏറ്റവും നല്ലത്. പകല് സമയത്തും രാത്രിയുമെല്ലാം മനോഹരമായ കാലാവസ്ഥയാണ് ഇക്കാലത്തുണ്ടാവുക. 30 ഡിഗ്രി സെല്‍ഷ്യസാണ് ഇക്കാലത്തെ കൂടിയ താപനില. രാത്രിയില് ഇത് 15 ഡിഗ്രി സെല്‍ഷ്യസ് വരെ താഴും.


എന്റെ സമാനഹൃദയരായ കുറച്ചുപേരുടെ മാത്രം കവിയാണ് ഞാൻ; എഴുതിയില്ല എന്നുകരുതി ആര്‍ക്കും ഒരു നഷ്ടവുമില്ല; സീരിയൽ അഭിനയത്തെ വിമർശിക്കുന്നവർക്ക് മറുപടിയുമായി ബാലചന്ദ്രൻ ചുള്ളിക്കാട് – Media Mangalam\nകവി ബാലചന്ദ്രൻ ചുള്ളിൽകാട് തന്റെ കവിതയെഴുത്തു കുറച്ച് സീരിയലില് അഭിനയിക്കുന്നു എന്നതിന്റെ പേരില് ധാരാളം വിമർശനങ്ങൾ ഉയർന്നിട്ടുണ്ട്. ഇതിനെ കടുത്ത ഭാഷയില് തന്നെ നേരിട്ടിട്ടുള്ള കവിയാണ് അദ്ദേഹം. വീണ്ടും ഇത്തരത്തിൽ ഒരു അനുഭവം നേരിട്ടതിനെക്കുറിച്ച് ചുള്ളിക്കാട് തന്നെ പങ്കുവച്ച കുറിപ്പ് സാമൂഹ്യ മാധ്യമങ്ങളില് വ്യാപകമായി പ്രചരിക്കുകയാണ്.\nകുറിപ്പിന്റെ പൂർണ്ണരൂപം ഇങ്ങനെ…\n‘ഇന്നലെ പാതിരായ്ക്ക് സീരിയല്‍പണി കഴിഞ്ഞ് അവശനായി മുറിയില് വന്നു കിടക്കുമ്പോള് ഒരു അപരിചിതന്റെ ഫോണ്‍കാള്. ഗള്‍ഫില്‍നിന്ന് ഒരു കാവ്യാസ്വാദകനാണ്. അദ്ദേഹത്തിനു വലിയ ധാര്‍മ്മികരോഷം. ഞാന് കവിത എഴുതാതെ സീരിയലില് അഭിനയിക്കുന്നതില്. എന്റെ അധ:പതനത്തില് അമര്‍ഷം. പുച്ഛം.\nപതിവിനു വിപരീതമായി വിനയപൂര്‍വം ഞാന് പറഞ്ഞു:\nഞാന് എല്ലാ മലയാളികളുടെയും കവി അല്ല. എന്റെ സമാനഹൃദയരായ കുറച്ചുപേരുടെ മാത്രം കവിയാണ്. ഞാന് കവിത എഴുതേണ്ടതും അവര് വായിക്കേണ്ടതും എന്റെ മാത്രം ആവശ്യമാണ്. ഞാന് എഴുതിയില്ല എന്നുകരുതി ആര്‍ക്കും ഒരു നഷ്ടവുമില്ല. എന്നേക്കാള് എത്രയോ നന്നായി കവിതയെഴുതുന്ന പതിനായിരക്കണക്കിനു കവികളാണ് കേരളത്തിലുള്ളത്. ഭരണകൂടം നടത്തുന്ന സാഹിത്യ അക്കാദമിയില്‍നിന്ന് ജനങ്ങളുടെ നികുതിപ്പണം അവാര്‍ഡായി കൈപ്പറ്റുന്ന ഉന്നതരായ കവികളും ഇഷ്ടംപോലെ എഴുതുന്നുണ്ടല്ലൊ. അതിനാല് വായനക്കാര്‍ക്ക് കവിതാദാരിദ്ര്യം ഒട്ടുമില്ല. മാത്രമല്ല. ഞാനൊരു പഴയ കവിയാണ്. എന്റെ ഭാവുകത്വം വളരെ പഴയതാണ്. ലോകത്തിന് ഏറ്റവും പുതിയതാണല്ലോ വേണ്ടത്. എന്റെ കയ്യില് പുതിയതൊന്നും ഇല്ല.\nതാങ്കള് എന്തിനാണോ നാട്ടില് നിന്ന് അനീതികളോടു പൊരുതാതെ ഗള്‍ഫില്‍പോയി ജോലി ചെയ്യുന്നത്, അതേ കാര്യത്തിനാണ് ഞാന് സീരിയലില് പണിയെടുക്കുന്നത്. എന്റെ ജീവിതാവശ്യങ്ങള് നിറവേറ്റാന് നാട്ടുകാരോടും സര്‍ക്കാരിനോടും യാചിക്കേണ്ട അവസ്ഥ ഉണ്ടാവരുതെന്ന് ഞാന് ആഗ്രഹിക്കുന്നു. ഈ വസ്തുതകള് മനസ്സിലാക്കി തല്‍ക്കാലം ഒന്നടങ്ങാന് അപേക്ഷിക്കുന്നു. എനിക്കിനി അധികകാലം ഇല്ലല്ലൊ. അല്പംകൂടി ക്ഷമിക്കു’.\nbalachandran chullikkadu poet\nഫ്ലാറ്റിലെത്തിച്ച് ബലാത്സംഗം ചെയ്തു; തിരുവനന്തപുരം വിമാനത്താവളത്തിലെ ഉന്നത ഉദ്യോഗസ്ഥനെതിരെ പീഡന പരാതി; പോലീസ് കേസെടുത്തു


കൈയില് കരുതാവുന്ന പണത്തിന്റെ പരിധി ഒരു കോടി ആക്കിയേക്കും :: BusinessOnLive\nഅഹമ്മദാബാദ് : ജനങ്ങള്‍ക്ക് കൈവശം കരുതാവുന്ന പണത്തിന്റെ പരിധി ഒരു കോടി രൂപയാക്കാന് കേന്ദ്രത്തിന്റെ മുന്‍പില് ശിപാര്‍ശ. കള്ളപ്പണം തടയാനുള്ള പ്രത്യേക അന്വേഷണ സംഘമാണ് പരിധി ഉയര്‍ത്താന് ശിപാര്‍ശ ചെയ്തത്.\nനേരത്തെ 20 ലക്ഷം രൂപ എന്ന ശിപാര്‍ശയായിരുന്നു സംഘം മുന്നോട്ടു വച്ചിരുന്നത്. പരിധിക്കു മുകളില് പണം കണ്ടെത്തിയാല് ആ തുക പൂര്‍ണമായി സര്‍ക്കാരിന്റെ ഖജനാവിലേക്ക് പിടിച്ചെടുക്കാനും ശിപാര്‍ശ ചെയ്തിട്ടുണ്ടെന്ന് അന്വേഷണ സംഘത്തിന്റെ തലവന് ജസ്റ്റിസ് (റിട്ട) എം.ബി ഷാ പറഞ്ഞു.\n15-20 ലക്ഷം രൂപ എന്ന ആദ്യ നിര്‍ദേശം തീരെ കുറവായതിനാലാണ് കൈവശം കരുതാവുന്ന പണം ഒരു കോടിയാക്കി ഉയര്‍ത്തിക്കൊണ്ട് ശിപാര്‍ശ ചെയ്തത്. നിലവിലുള്ള നിയമം അനുസരിച്ച് ഇത്തരത്തില് പിടിച്ചെടുക്കുന്ന പണത്തിന്റെ 40 ശതമാനം ആദായ നികുതിയും പിഴയും ഒടുക്കിയാല് മതി.\nTAGS: Indian Rupee |\nഡോളറുമായുള്ള വിനിമയത്തിൽ രൂപയ്ക്ക് നേട്ടം\nരൂപയുടെ മൂല്യം 72.91 ലേക്ക് കൂപ്പ് കുത്തി\nരൂപയുടെ മൂല്യത്തിൽ റെക്കോർഡ് തകർച്ച : ഡോളറുമായുള്ള വിനിമയനിരക്ക് 71 ൽ


രാത്രിയിൽ കാട് എങ്ങനെയാണെന്ന് അറിയാമോ? ഇന്ത്യയിലെ ഏറ്റവും മികച്ച നൈറ്റ് സഫാരികൾ പരിചയപ്പെടാം ! | travel|Travel and Tourism 2022|Travel Spots|Night Safari\nLatest NewsNewsIndiaTravelIndia Tourism Spots\nരാത്രിയിൽ കാട് എങ്ങനെയാണെന്ന് അറിയാമോ? ഇന്ത്യയിലെ ഏറ്റവും മികച്ച നൈറ്റ് സഫാരികൾ പരിചയപ്പെടാം !\nJun 2, 2022, 05:09 pm IST\nഇന്ത്യയിലെ വന്യജീവി കാഴ്ച ലോകത്തിലെ തന്നെ ഏറ്റവും മികച്ച കാഴ്ചകളിൽ ഒന്നാണ്. 106 ദേശീയ ഉദ്യാനങ്ങൾ, 565 വന്യജീവി സങ്കേതങ്ങൾ, 72 പക്ഷി സങ്കേതങ്ങൾ, 52 കടുവാ സങ്കേതങ്ങൾ, 91,000 ഇനം മൃഗങ്ങൾ, 45,000 ഇനം സസ്യങ്ങൾ, 1317 ഇനം പക്ഷികൾ, 472 ഇനം ഉഭയജീവികൾ തുടങ്ങി എണ്ണമറ്റ കാഴ്ചകളുള്ള ഇന്ത്യ ഒരു മഹാവൈവിധ്യമുള്ള രാജ്യമാണെന്ന് പറയാനാകും. കടുവകൾ, പുള്ളിപ്പുലികൾ, കരടികൾ, പക്ഷികൾ, ആനകൾ എന്നിവ വന്യജീവി സങ്കേതങ്ങളിലേക്ക് ധാരാളം കാഴ്ചക്കാരെ ആകർഷിക്കുന്നു.\nവന്യജീവി സങ്കേതങ്ങളിലൊക്കെ നമ്മൾ പകലാണ് പോകാറ്. എന്നാൽ, രാത്രിയിൽ കാട് എങ്ങനെയാണെന്ന് അറിയാമോ? വിവിധയിനം പക്ഷികൾ, മൃഗങ്ങൾ, ഉഭയജീവികൾ എന്നിവ രാത്രിയിൽ ആണ് ഏറ്റവും സജീവമാകാറുള്ളത്. അവയെ നേരിൽ കാണാനുള്ള ഏറ്റവും നല്ല മാർഗം നൈറ്റ് സഫാരിക്ക് പോകുക എന്നതാണ്. സുരക്ഷിതമായ നൈറ്റ് സഫാരിക്ക് പറ്റിയ ഇന്ത്യയിലെ ചില സ്ഥലങ്ങൾ പരിചയപ്പെടാം.\nമഹാരാഷ്ട്രയിലെ ഭിഗ്വാൻ നിരവധി ഇനം പക്ഷികളെയും മൃഗങ്ങളെയും ഉഭയജീവികളെയും കാണാൻ പറ്റിയ സ്ഥലങ്ങളിൽ ഒന്നാണ്. ഇത് ഒരു വന്യജീവി പാർക്കല്ല. ഇവിടെയുള്ള ഗൈഡിന്റെ സഹായത്തോടെ നൈറ്റ് സഫാരി പോയിവരാൻ കഴിയും.\nബാന്ധവ്ഗഡ് നാഷണൽ പാർക്ക്, മധ്യപ്രദേശ്\nബംഗാൾ കടുവ, പുള്ളിപ്പുലി, സ്ലോത്ത് ബിയർ, ഏഷ്യാറ്റിക് കുറുക്കൻ എന്നിവയ്‌ക്കും മറ്റും പേരുകേട്ട ഇന്ത്യയിലെ ഏറ്റവും പ്രിയപ്പെട്ട ദേശീയ ഉദ്യാനങ്ങളിലൊന്നാണ് ബാന്ധവ്ഗഡ്. ഇവിടെ നിങ്ങൾക്ക് പാരസി & പച്ച്പീഡി സോണിൽ 6:30 PM മുതൽ 9:30 PM വരെ നൈറ്റ് സഫാരി നടത്താം.\nപെഞ്ച് നാഷണൽ പാർക്ക്, മധ്യപ്രദേശ്\nസൂര്യൻ അസ്തമിക്കുമ്പോൾ, ധാരാളം മൃഗങ്ങൾ പുറത്തുവരുന്നു. അവയിൽ ഇന്ത്യൻ ചെന്നായ, കാട്ടുപന്നി, കഴുതപ്പുലി, കാട്ടുപട്ടി, കൂടാതെ ഇന്ത്യൻ നൈറ്റ്ജാർ പോലുള്ള പക്ഷികൾ എന്നിവയുമുണ്ടാകും. നിങ്ങൾ ഭാഗ്യവാനാണെങ്കിൽ പൂപ്പൽ മരമൂങ്ങയെയും കാണാൻ സാധിക്കുന്ന സ്ഥലമാണ് പെഞ്ച് നാഷണൽ പാർക്ക്. ഇവിടെ കർമ്മജിരി ഗേറ്റിന് സമീപമുള്ള ടികാഡി ബഫർ സോണിലും ഖവാസ ബഫർ സോണിലും വൈകിട്ട് 5:30 മുതൽ രാത്രി 8:30 വരെയാണ് നൈറ്റ് സഫാരി സമയം.\nകന്ഹ നാഷണൽ പാർക്ക്, മധ്യപ്രദേശ്\nവനവാസികളെ കാണാൻ ഖാതിയ ബഫർ സോണിലും ഖാപ ഗേറ്റിലും രാത്രി 7:30 മുതൽ 10:30 വരെ നൈറ്റ് സഫാരി ചെയ്യാം. സ്വർണ്ണ കുറുക്കൻ, മുള്ളൻ പന്നി, പുള്ളിപ്പുലി എന്നിവയെ പ്രത്യേകം സൂക്ഷിക്കേണ്ടതായുണ്ട്.\nതഡോബ-അന്ധാരി നാഷണൽ പാർക്ക്, മഹാരാഷ്ട്ര\nഇവിടെ, മൊഹർലി ഗേറ്റിന് സമീപമുള്ള ജുനോന ബഫർ സോണിലും പലസ്ഗാവിലും രാത്രി7മണി മുതൽ 10 മണി വരെയാണ് നൈറ്റ് സഫാരി നടക്കുന്നത്. നിങ്ങൾ ഭാഗ്യവാനാണെങ്കിൽ, കടുവകളെയും മടിയൻ കരടികളെയും കാണാം. ഇവ ചുറ്റിനടക്കുന്നതോ വേട്ടയാടുന്നതോ നിങ്ങൾക്ക് കാണാൻ സാധിക്കട്ടെ.\ntravel Travel and Tourism 2022 Travel Spots Night Safari\nഹൃദയാരോഗ്യം സംരക്ഷിക്കാൻ സ്‌ട്രോബറി\nപനിക്കൂര്‍ക്കയുടെ ഈ ഗുണങ്ങളറിയാം...\nയാത്ര ചെയ്യുന്നതിനിടെ ഛര്‍ദ്ദിക്കാറുണ്ടോ? ഇവ ഒന്ന് പരീക്ഷിച്ച് നോക്കൂ\nMay 28, 2022, 02:31 pm IST\nപാലുകാച്ചി മലയിൽ നിന്നാൽ കണ്ണൂര് മുഴുവനും കാണാം: കാട് കേറി, മഞ്ഞുമൂടിയ മലനിരകൾ കടന്ന് ഒരു യാത്ര\nMay 27, 2022, 08:07 pm IST\n2022 ഹജ്ജ് : രണ്ടു വർഷത്തെ ഇടവേളയ്ക്കു ശേഷം ഇന്ത്യയിൽ നിന്നും 79,000-ലധികം പേർ സൗദിയിലേക്ക്\nMay 8, 2022, 06:45 am IST


(1926-08-13) ഓഗസ്റ്റ് 13, 1926 (വയസ്സ് 91)\n2016 നവംബർ 25(2016-11-25) (പ്രായം 90)\nക്യൂബയിൽ ജനിച്ച കമ്മ്യൂണിസ്റ്റ് വിപ്ലവകാരിയും, പതിറ്റാണ്ടുകളോളം ക്യൂബയുടെ ഭരണത്തലവനും ആയിരുന്ന, ഫിദൽ കാസ്ട്രോ (സ്പാനിഷ് ഉച്ചാരണം: [fiˈðel ˈkastro] ( audio)) എന്നറിയപ്പെടുന്ന, ഫിദൽ അലക്സാണ്ഡ്റോ കാസ്‌ട്രോ റുസ്. 1926 ഓഗസ്റ്റ് 13-നു ജനിച്ചു , 2016 നവംബർ 25-നു മരിച്ചു. 1959-ൽ ഫുൾജെൻസിയോ ബാറ്റിസ്റ്റയുടെ ഏകാധിപത്യ ഭരണത്തെ അട്ടിമറിച്ചു കൊണ്ട് ഫിഡൽ അധികാരത്തിലെത്തി. 1965-ൽ ക്യൂബൻ കമ്മ്യൂണിസ്റ്റ് പാർട്ടിയുടെ സെക്രട്ടറിയാവുകയും ക്യൂബയെ കമ്മ്യൂണിസ്റ്റ് സോഷ്യലിസ്റ്റ് റിപ്പബ്ലിക് എന്ന് നാമകരണം ചെയ്യുകയും ചെയ്തു. ക്യൂബൻ കമ്മ്യൂണിസ്റ്റ് പാർട്ടി നിലവിൽ വന്ന 1961 മുതൽ 2011 വരെ അതിന്റെ സെക്രട്ടറിയായിരുന്നു. ക്യൂബയിൽ കാസ്ട്രോയുടെ ഇച്ഛാശക്തിയിൽ വ്യവസായവും വാണിജ്യവും എല്ലാം ദേശീയവൽക്കരിക്കപ്പെട്ടു. ക്യൂബയെ ഒരു പൂർണ്ണ സോഷ്യലിസ്റ്റ് രാജ്യമാക്കാൻ കാസ്ട്രോ ശ്രമിച്ചു. രണ്ട് തവണ ചേരിചേരാ പ്രസ്ഥാനത്തിന്റെ ചെയർമാനായി പ്രവർത്തിച്ചിട്ടുണ്ട്.\nക്യൂബയിലെ പാവപ്പെട്ടവർക്ക് അവരുടെ അവകാശങ്ങൾ സ്ഥാപിച്ചു കിട്ടാനായി കാസ്ട്രോയും സുഹൃത്തുക്കളും കൂടി ഒരു നിയമസഹായവേദി രൂപീകരിച്ചു. പക്ഷേ, വളരെ താമസിയാതെ സാമ്പത്തികഞെരുക്കം അതിനെ ഗ്രസിച്ചു. തുടർന്ന് കാസ്ട്രോയുടെ ഓഫീസിലെ ഫർണീച്ചറുകളും മറ്റും കണ്ടു കെട്ടി. വൈദ്യുതി വിതരണം വിച്ഛേദിച്ചു. ആരംഭിച്ച് അധികം കഴിയുന്നതിനു മുമ്പേ തന്നെ, അങ്ങനെ, അത് അടച്ചു പൂട്ടേണ്ടി വന്നു . കാസ്ട്രോ വീണ്ടും സജീവ രാഷ്ട്രീയത്തിലേക്ക് തിരിച്ചു വന്നു. രാജ്യത്ത് വിദ്യാർത്ഥി പ്രസ്ഥാനങ്ങളെ നിരോധിക്കാൻ ക്യൂബൻ സർക്കാർ ശ്രമിച്ചപ്പോഴുണ്ടായ ഒരു പ്രക്ഷോഭത്തിൽ അദ്ദേഹം പങ്കെടുത്തു. പോലീസ് അറസ്റ്റു ചെയ്തുവെങ്കിലും കുറ്റങ്ങൾ തെളിയിക്കാനാകാത്തതിനാൽ വെറുതെ വിട്ടു. ക്യൂബയിലെ മറ്റൊരു രാഷ്ട്രീയ പ്രവർത്തകനായിരുന്ന എഡ്വേർഡോ ഷിബാസിൽ കാസ്ട്രോ വളരെയധികം വിശ്വാസമർപ്പിച്ചിരുന്നു. ഷിബാസിനും അദ്ദേഹം നേതൃത്വം കൊടുക്കുന്ന പാർട്ടിഡോ ഓർത്തഡോക്സോ എന്ന സംഘടനയ്ക്കും മാത്രമേ ക്യൂബയിൽ എന്തെങ്കിലും ചെയ്യാനാവു എന്ന് കാസ്ട്രോ ഉറച്ചു വിശ്വസിച്ചു. എന്നാൽ അന്നത്തെ വിദ്യാഭ്യാസമന്ത്രിയുടെ പേരിൽ ഉന്നയിച്ച ഒരു അഴിമതി ആരോപണത്തിന്റെ പേരിൽ എഡ്വേർഡോ അറസ്റ്റു ചെയ്യപ്പെട്ടു. കോടതിയിൽ തെളിവുകൾ നൽകി ആ കുറ്റത്തിൽനിന്ന് വിമുക്തനാകാൻ,നിർഭാഗ്യവശാൽ ഷിബാസിനായില്ല. ഒരു റേഡിയോ സംപ്രേക്ഷണത്തിനിടയിൽ ഷിബാസ് സ്വയം വെടിവെച്ചു മരിച്ചു. സർക്കാർ അദ്ദേഹത്തെ നുണയൻ എന്ന് കുറ്റപ്പെടുത്തിയിരുന്നു. ആശുപത്രിയിൽ ഷിബാസിന്റെ അന്ത്യ നിമിഷങ്ങളിൽ കാസ്ട്രോ കൂടെയുണ്ടായിരുന്നു .\n1956 ഡിസംബർ2ന് ഗ്രന്മ ക്യൂബൻ തീരത്ത് എത്തിച്ചേർന്നു. തീരത്തു നിന്നും വളരെയേറെ ദുരം നടന്നാണ് അവർ ശത്രു സൈന്യത്തിന്റെ ഏറ്റവും അടുത്ത താവളത്തിനടുത്തെങ്കിലും എത്തിയത്. ദുർഘടമായ പാതകളും യാത്രാക്ഷീണവും പോരാളികളെ അവശരാക്കിയിരുന്നു. ഒരിടത്ത് തളർന്നുറങ്ങുകയായിരുന്ന അവരെ ബാറ്റിസ്റ്റയുടെ ചാരവിമാനങ്ങൾ കണ്ടെത്തുകയും ആക്രമണം തുടങ്ങുകയും ചെയ്തു. കാസ്ട്രോയുടെ സേന ചിന്നിച്ചിതറി. ശത്രുവിൽനിന്നുള്ള ഈ കടുത്ത ആക്രമണം കാരണം, നേരത്തേ നിശ്ചയിച്ചതിൽ നിന്നു വ്യത്യസ്തമായി ചെറിയ ചെറിയ സംഘങ്ങളായാണ് അവർ പിന്നീട് സിയറ മിസ്ത്രയിലേക്ക് സഞ്ചരിച്ചത് .. ക്യൂബൻ തീരത്ത് എത്തിയ 81 പേരിൽ വെറും 19 പേർ മാത്രമേ ലക്ഷ്യസ്ഥാനത്ത് എത്തിയുള്ളു. ബാക്കിയുള്ളവരെയെല്ലാം ബാറ്റിസ്റ്റയുടെ പട്ടാളം പിടികൂടുകയോ വധിക്കുകയോ ചെയ്തിരുന്നു . അവശേഷിച്ച സൈന്യത്തെക്കൊണ്ടു യുദ്ധം തുടങ്ങാൻ കാസ്ട്രോ തീരുമാനിച്ചു. അവർ കാര്യമായ കാവലുകളില്ലാത്ത പട്ടാള ബാരക്കുകൾ ആക്രമിച്ചു. തുടക്കത്തിൽ അതാതു പ്രദേശത്തെ യുവാക്കൾ ഈ വിമതസേനയിൽ ചേരുന്നതിൽ വിമുഖത കാണിച്ചിരുന്നുവെങ്കിലും, അതിന്റെ വിജയങ്ങൾ ഈ സേനയിലേക്ക് കുറെയധികം യുവാക്കളെ ആകർഷിച്ചു. ക്രമേണ സൈന്യത്തിന്റെ അംഗബലം 200 ആയി. തുടർന്ന് കാസ്ട്രോ ഈ സൈന്യത്തെ മൂന്നായി വിഭജിച്ചു. ഒന്നിന്റെ നേതൃത്വം താൻ സ്വയം ഏറ്റെടുത്ത് മറ്റു രണ്ടെണ്ണം യഥാക്രമം റൗൾ കാസ്ട്രോയേയും, ചെ ഗുവേരയേയും ഏൽപ്പിച്ചു .\nവിപ്ലവാനന്തരം നടന്ന രാഷ്ട്രീയ തടവുകാരുടെ വിചാരണ ധാരാളം വിമർശനങ്ങൾ വിളിച്ചു വരുത്തി. വേണ്ടരീതിയിലുള്ള വിചാരണ നടത്താതെയാണ് വധശിക്ഷ നടപ്പാക്കിയതെന്ന് വിദേശമാദ്ധ്യമങ്ങൾ ഉൾപ്പെടെ കുറ്റപ്പെടുത്തി. എന്നാൽ കാസ്ട്രോ ഇതിനെതിരേ പ്രതികരിച്ചത് ഇങ്ങനെയാണ് വിപ്ലവനീതി എന്നത് നിയമത്തിന്റെ കാഴ്ചപ്പാടിലൂടെ നടപ്പാക്കാവുന്നതല്ല, മറിച്ച് മനസ്സാക്ഷിക്കനുസരിച്ച് നടപ്പാക്കേണ്ടതാണ് . ക്യൂബൻ സർക്കാർ രാഷ്ട്രീയ പ്രതിയോഗികളോട് പ്രതികാരം ചെയ്യുകയാണ് എന്നുവരെ പത്രങ്ങൾ എഴുതി. വിചാരണക്കോടതി കുറ്റക്കാരല്ലെന്നു വിധിയെഴുതിയ ഒരു കൂട്ടം വൈമാനികരെ കാസ്ട്രോ വീണ്ടും വിചാരണക്കോടതിക്കുമുമ്പിലേക്കു കൊണ്ടുവന്നു വിചാരണ നടത്തുകയുണ്ടായി. പിന്നീട് അവരെ ജീവപര്യന്തം തടവിനു ശിക്ഷിച്ചു  .\nക്യൂബൻ ടെലിവിഷനിലൂടെ പ്രക്ഷേപണം ചെയ്തിരുന്ന പിടിയിലായവരുടെ വിചാരണ കാസ്ട്രോ നേതൃത്വം കൊടുത്ത ഒരു കൂട്ടം പത്രപ്രവർത്തകരാണ് നടത്തിയത്. ഓരോരുത്തരോടും കാസ്ട്രോ ഈ ആക്രമണത്തിനുള്ള കാരണം ചോദിച്ചു. പതിനാലുപേരൊഴിച്ച് ബാക്കിയുള്ളവരെ ഏതാണ്ട് 25ദശലക്ഷം ഡോളറിനു തുല്ല്യമായ മരുന്നുകൾക്കു പകരമായി അമേരിക്കക്കു തന്നെ കൈമാറി ഇക്കൂട്ടരിൽ, ക്യൂബയിൽ തടങ്ങലിൽ സൂക്ഷിച്ചിരുന്നവരെ കുറേ കാലങ്ങൾക്കുശേഷം സ്വതന്ത്രരായി വിട്ടയക്കുകയും ചെയ്തു. കാസ്ട്രോയുടെ ഈ വിജയം ക്യൂബയിലെ മാത്രമല്ല, മുഴുവൻ ലാറ്റിനമേരിക്കയിലേയും അദ്ദേഹത്തിന്റെ അനുയായികൾക്ക് അപരിമേയമായ ഊർജ്ജം പ്രദാനം ചെയ്തു.\nകാസ്ട്രോ, ഫിദൽ; റമോണെറ്റ്, ഇഗ്നാസിയോ (2009). മൈ ലൈഫ്: എ സ്പോക്കൺ ഓട്ടോബയോഗ്രഫി. ന്യൂയോർക്ക്: സ്ക്രിബ്നർ. ഐ.എസ്.ബി.എൻ. 978-1416562337. Unknown parameter |coauthors= ignored (സഹായം)\nകോൾമാൻ, ലീസസറ്റർ (2003). ദ റിയൽ ഫിദൽ കാസ്ട്രോ. ന്യൂ ഹാവേൻ & ലണ്ടൻ: യേൽ യൂണിവേഴ്സിറ്റി പ്രസ്സ്. ഐ.എസ്.ബി.എൻ. 978-0300107609.\nബെഞ്ചമിൻ, ജൂൾസ് ആർ. (1992). ദ യുണൈറ്റഡ് സ്റ്റേറ്റ്സ് ആന്റ് ദ ഒറിജിൻ ഓഫ് ക്യൂബൻ റെവല്യൂഷൻ: ആൻ എംപയർ ഓഫ് ലിബർട്ടി ഇൻ ആൻ ഏജ് ഓഫ് നാഷണൽ ലിബറേഷൻ. പ്രിൻസ്ടൺ, ന്യൂജേഴ്സി: പ്രിൻസ്ടൺ യൂണിവേഴ്സിറ്റി പ്രസ്സ്. ഐ.എസ്.ബി.എൻ. 978-0691025360.\nബോണിംഗ്, ഡോൺ (2005). ദ കാസ്ട്രോ ഒബ്സഷൻ: അമേരിക്കഃ കവേട്ട് ഓപ്പറേഷൻ എഗെൻസ്റ്റ് ക്യൂബ, 1959–1965. വാഷിംഗടൺ.ഡി.സി.: പോട്ടോമാക് ബുക്ക്സ്. ഐ.എസ്.ബി.എൻ. 978-1574886764.\nബോൺ, പീറ്റർ ജി. (1986). ഫിഡൽ: എ ബയോഗ്രഫി ഓഫ് ഫിഡൽ കാസ്ട്രോ. ന്യൂയോർക്ക് സിറ്റി: ഡോഡ്, മെഡ് & കമ്പനി. ഐ.എസ്.ബി.എൻ. 978-0396085188.\nകാസ്ട്രോ, ഫിദൽ; എലിയട്ട്, ജെഫ്രി എം.& മെർവിൻ (1986). നതിംഗ് കാൻ സ്റ്റോപ് ദ കോഴ്സ് ഓഫ് ഹിസ്റ്ററി. ന്യൂയോർക്ക്: പാത്ഫൈൻഡർ പ്രസ്സ്. ഐ.എസ്.ബി.എൻ. 0-873486617. Unknown parameter |coauthors= ignored (സഹായം)\nഗെയർ, ജോർജി ആൻ (1991). ഗറില്ല പ്രിൻസ്: ദ അൺടോൾഡ് സ്റ്റോറി ഓഫ് ഫിദൽ കാസ്ട്രോ. ന്യൂയോർക്ക് സിറ്റി: ലിറ്റിൽ ബ്രൗൺ & കമ്പനി. ഐ.എസ്.ബി.എൻ. 978-0316308939.\nഗോഥ്, റിച്ചാർഡ് (2004). ക്യൂബ: എ ന്യൂ ഹിസ്റ്ററി. ന്യൂ ഹാവേൻ & ലണ്ടൻ: യേൽ യൂണിവേഴ്സിറ്റി പ്രസ്സ്. ഐ.എസ്.ബി.എൻ. 978-0300104110.\nക്വിർക്ക്, റോബർട്ട് ഇ. (1993). ഫിദൽ കാസ്ട്രോ. ന്യൂയോർക്ക് & ലണ്ടൻ: നോർട്ടൺ & കമ്പനി. ഐ.എസ്.ബി.എൻ. 978-0393034851.\nസ്കൈറ, വോൾക്ക (2006). ഫിദൽ കാസ്ട്രോ: എ ബയോഗ്രഫി. കേംബ്രിഡ്ജ്: പൊളൈറ്റി. ഐ.എസ്.ബി.എൻ. 978-0745640815.\nവോൺ, അലക്സ് (2011). റെഡ് ഹീറ്റ്: കോൺസ്പിരസി, മർഡർ, ആന്റ് ദ കോൾഡ് വാർ ഇൻ ദ കരീബിയൻ. ന്യൂയോർക്ക് സിറ്റി: ഹെൻട്രി ഹോൾട്ട് & കമ്പനി. ഐ.എസ്.ബി.എൻ. 978-0805090673.\n↑ കാസ്ട്രോയും ചെഗുവേരയും തമ്മിൽ കണ്ടുമുട്ടുന്നു നോഎബൗട്ട്ക്യൂബ - മീറ്റിംഗ് വിത്ത് ഫിഡൽ ആന്റ് റൗൾ എന്ന ഭാഗം നോക്കു\n↑ "ലോകക്കാഴ്ചകൾ" (ഭാഷ: മലയാളം). മലയാളം വാരിക. 2012 നവംബർ 02. ശേഖരിച്ചത് 2013 മാർച്ച് 03.\n↑ 81.0 81.1 മൊൻകാട ബാരക്ക് ഉദ്ധരിച്ചതിൽ പിഴവ്: അസാധുവായ <ref> ടാഗ്; "moncada1" എന്ന പേര് വ്യത്യസ്തമായ ഉള്ളടക്കത്തോടെ നിരവധി തവണ നിർവ്വചിച്ചിരിക്കുന്നു\n↑ അന്റോണിയോ, റാഫേൽ കോവ (1950). മൊൻകാട അറ്റാക്ക് - ബർത്ത് ഓഫ് ക്യൂബൻ റെവല്യൂഷൻ. കരോളിന സർവ്വകലാശാല. ഐ.എസ്.ബി.എൻ. 1-57003-672-9 |isbn= - ഈ വില പരിശോധിക്കുക (സഹായം).\n↑ തോമസ്, ലിയോണാർഡ് (2004). ഫിദൽ കാസ്ട്രോ - എ ബയോഗ്രഫി. ഗ്രീൻവുഡ് പ്രസ്സ്. p. 22-27. ഐ.എസ്.ബി.എൻ. 0-313-323011.\n↑ കാസ്ട്രോ, ഫിദൽ. ഹിസ്റ്ററി വിൽ അബ്സോൾവ് മി. സിറ്റാഡൽ. ഐ.എസ്.ബി.എൻ. 978-0806508528.\n↑ മൊൻകാട ബാരക്ക് ആക്രമണം വിചാരണ ഹ്യൂസ്റ്റൺ സർവകലാശാല വെബ് ഇടത്തിൽ നിന്നും ശേഖരിച്ചത്\n↑ ക്യൂബ എൻഡ് ഓഫ് എ വാർ, ടൈം മാസിക, ജനുവരി 12, 1959.\n↑ "ഫസ്റ്റ് അഗ്രേരിയൻ റിഫോംസ് ലോ (1959)". ശേഖരിച്ചത് ഓഗസ്റ്റ് 29, 2006.\n↑ ബേ ഓഫ് പിഗ്സ് ആക്രമണം - ചരിത്രം സി.ഐ.എ വെബ് വിലാസത്തിൽ നിന്നും - ഭാഗം 1\n↑ ബേ ഓഫ് പിഗ്സ് ആക്രമണം - ചരിത്രം സി.ഐ.എ വെബ് വിലാസത്തിൽ നിന്നും\n↑ ക്രൂഷ്ചേവ്, നികിത (ഒക്ടോബർ 27, 1962). "ലെറ്റർ ടു കാസ്ട്രോ" (പി.ഡി.എഫ്). ജോർജ്ജ് വാഷിംങ്ടൺ യൂണിവേഴ്സിറ്റി. ശേഖരിച്ചത് മെയ് 11, 2006.\n↑ കോമികോയിലെ ക്യൂബയുടെ അംഗത്വം സാം ഹൂസ്റ്റൺ സ്റ്റേറ്റ് സർവ്വകലാശാല]\n↑ അൽഫ66 ചരിത്രം അൽഫ66 ഔദ്യോഗിക വെബ് വിലാസത്തിൽ നിന്നും ശേഖരിച്ചത്\n↑ ഹെർബർട്ടോ പാഡില്ല അന്തരിച്ചു ലാറ്റിനമേരിക്കൻ സ്റ്റഡീസ്\n↑ യോം കിപ്പൂർ യുദ്ധം ജ്യൂവിഷ് വ്യർച്വൽ ലൈബ്രറിയിൽ നിന്നും ശേഖരിച്ചത്\n↑ ജോൺ പോൾ രണ്ടാമൻ മാർപ്പാപ്പ ക്യൂബ സന്ദർശിക്കുന്നു ശേഖരിച്ചത് ഡിസംബർ 13, 2011\n↑ മരുന്നിനു പകരം ഓയിൽ മൂന്നാമത്തെ പുറം നോക്കുക\n↑ "ക്യൂബ ടു ഷട്ട് പ്ലാന്റ്സ് ടു സേവ് പവർ". ബി.ബി.സി വാർത്ത. സെപ്തംബർ 30, 2004. ശേഖരിച്ചത് മെയ് 20, 2006. തീയതിയ്ക്ക് നൽകിയ വില പരിശോധിക്കുക: |date= (സഹായം)\n↑ ജോർജ്ജ് ബുഷിന്റെ കാസ്ട്രോയെക്കുറിച്ചുള്ള പരാമർശം റോയിട്ടേഴ്സ് ഏജൻസി - ശേഖരിച്ചത് 28 ജൂൺ 2007\n↑ ബെനഡിക്ട് പതിനാറാമൻ മാർപ്പാപ്പ ക്യൂബ സന്ദർശിക്കുന്നു - വീഡിയോ ചിത്രം റോംറിപ്പോർട്ട്സ് - ശേഖരിച്ചത് - ഡിസംബർ 26, 2012\n↑ ബോദിൽ, ആന്റണി (ഓഗസ്റ്റ് 8, 2006). "ക്യൂബാസ് ഫസ്റ്റ് ഫാമിലി നോട്ട് ഇമ്മ്യൂണ് ടു പൊളിറ്റിക്കൽ റിഫ്ട്". റോയിട്ടേഴ്സ്. ശേഖരിച്ചത് ആഗസ്റ്റ് 10, 2006. തീയതിയ്ക്ക് നൽകിയ വില പരിശോധിക്കുക: |accessdate= (സഹായം)\n↑ "ദ ബിറ്റർ ഫാമിലി (പുറങ്ങൾ1,2)". ടൈം. ജൂലൈ 10, 1964. ശേഖരിച്ചത് ഫെബ്രുവരി 19, 2008.\nകാസ്ട്രോ, ഫിദൽ; ദെബോറ ഷ്നൂക്കൽ, പെഡ്രോ അൽവാരെസ് താബിയോ (2005). ഫിദൽ - മൈ ഏർസി ഇയേഴ്സ്. ഓഷ്യൻ പ്രസ്സ്. ഐ.എസ്.ബി.എൻ. 1-920888-09-8. Unknown parameter |coauthor= ignored (സഹായം)\nകാസ്ട്രോ, ഫിദൽ; ഇഗ്നേസ്യോ റെമോണെറ്റ് (2008). ഫിദൽ കാസ്ട്രോ: മൈ ലൈഫ്: എ സ്പോക്കൺ ഓട്ടോബയോഗ്രഫി. സ്ക്രിബ്നർ ബുക്ക് കമ്പനി. ഐ.എസ്.ബി.എൻ. 1-4165-5328-2. Unknown parameter |coauthor= ignored (സഹായം)\nഫ്യൂന്റസ്, നോർബെർട്ടോ; അന്ന കുഷ്നർ (2010). ദ ഓട്ടോബയോഗ്രഫി ഓഫ് ഫിദൽ കാസ്ട്രോ. നോർട്ടൺ & കമ്പനി. ഐ.എസ്.ബി.എൻ. 978-0-393-06899-3. Unknown parameter |coauthor= ignored (സഹായം)\nജെയർ, ജോർജ്ജി ആൻ (2001). ഗറില്ല പ്രിൻസ്: ദ അൺടോൾഡ് സ്റ്റോറി ഓഫ് ഫിദൽ കാസ്ട്രോ. ആൻഡ്രൂ മക്മീൽ. ഐ.എസ്.ബി.എൻ. 0-7407-2064-3.\nഹാൽപെറിൻ, മൗറീസ് (1972). ദ റൈസ് ആന്റ് ഡിക്ലൈൻ ഓഫ് ഫിദൽ കാസ്ട്രോ: ആൻ എസ്സേ ഇൻ കോൺടംപററി ഹിസ്റ്ററി. യൂണിവേഴ്സിറ്റി ഓഫ് കാലിഫോർണിയ പ്രസ്സ്. ഐ.എസ്.ബി.എൻ. 0-520-02182-7.\nലിയോനാർഡ്, തോമസ്.എം. (2004). ഫിദൽ കാസ്ട്രോ: എ ബയോഗ്രഫി. ഗ്രീൻവുഡ് പ്രസ്സ്. ഐ.എസ്.ബി.എൻ. 0-313-32301-1.\nമാർസികോ, കാത്തി (2009). ഫിദൽ കാസ്ട്രോ: ക്യൂബൻ പ്രസിഡന്റ് & റെവല്യൂഷണറി. എബിഡിഓ പബ്ലിക്കേഷൻസ് കമ്പനി. ഐ.എസ്.ബി.എൻ. 978-1-60453-522-8.\nസ്കീറ, വോൾക്കർ (2006). ഫിദൽ കാസ്ട്രോ: എ ബയോഗ്രഫി. പൊളൈറ്റി. ഐ.എസ്.ബി.എൻ. 0-7456-3006-5.\nദ സൂപ്പർ റെവല്യൂഷണറീസ്\nവെയർ ഹാവ് ഓൾ ദ ബീസ് ഗോൺ\nഇൻസ്പൈറ്റ് ഓഫ് എവരിതിംഗ്: റിഫ്ലക്ഷൻസ് ഓൺ ദ പാൻഅമേരിക്കൻ ഗെയിംസ്\nടൈംസ് ഫോർ ആൻ അലയൻസ്\nആർതർ മില്ലർ: എ വിസിറ്റ് വിത്ത് കാസ്ട്രോ , ഡിസംബർ 24, 2003\n"https://ml.bywiki.com/w/index.php?title=ഫിദൽ_കാസ്ട്രോ&oldid=2637554" എന്ന താളിൽനിന്നു ശേഖരിച്ചത്\nഈ താൾ അവസാനം തിരുത്തപ്പെട്ടത്: 09:16, 19 നവംബർ 2017.


‘കിടക്കുന്ന സ്ത്രീ’ എന്ന ചിത്രം ലേലം ചെയ്തപ്പോള് കിട്ടിയത്, 1137 കോടി രൂപ | Daily Indian Herald\n‘കിടക്കുന്ന സ്ത്രീ’ എന്ന ചിത്രം ലേലം ചെയ്തപ്പോള് കിട്ടിയത്, 1137 കോടി രൂപ\nന്യൂദല്‍ഹി: അക്ബര് പദംസിയുടെ ഒരു പെയിന്റിങ് 19 കോടി രൂപ ലേലത്തില് നേടിയപ്പോള്, കഴിഞ്ഞ കൊല്ലം നവംബറില് ലോകത്തില് ഏറ്റവും വില നേടിയ ചിത്രത്തിന്റെ കഥ അതു ശ്രദ്ധയില് കൊണ്ടുവന്നു. കഴിഞ്ഞ കൊല്ലം നവംബറില്, ന്യൂയോര്‍ക്കിലെ ക്രിസ്റ്റീസ്, മോദിഗ്ലിയാനിയുടെ ‘കിടക്കുന്ന സ്ത്രീ’ എന്ന ചിത്രം ലേലം ചെയ്തപ്പോള് കിട്ടിയത്, 1137 കോടി രൂപ.\nചൈനീസ് ശതകോടീശ്വരന് ലിയു യിക്വാന് ആണ് ലേലത്തില് പിടിച്ചത്; എന്നാല്, പദംസിയുടെ ചിത്രത്തിനു 19 കോടി രൂപ നല്‍കിയ ആളുടെ പേരു വെളിപ്പെടുത്തിയിട്ടില്ല.\nഇറ്റാലിയന് ജൂതനായ അമേദിയോ മോദിഗ്ലിയാനി (1884-1920) സ്ത്രീകളുടെ നഗ്‌നചിത്രങ്ങള് വരയ്ക്കുന്നതില് വിദഗ്ധനായിരുന്നു; സ്വന്തം ജീവിതകാലത്ത് അറിയപ്പെട്ടില്ല. ഫ്രാന്‍സില് പോയി വരച്ച അദ്ദേഹം 35-ാം വയസ്സില് മസ്തിഷ്‌കജ്വരത്താല് മരിച്ചു.\n‘കിടക്കുന്ന സ്ത്രീ’ എന്ന ഒരു ചിത്രം പദംസിക്കുമുണ്ട്. ഇതിനു മുന്‍പ്, ഏറ്റവും കൂടുതല് വില നേടിയ ചിത്രമാണ്, അത്. 1960 ല് അദ്ദേഹം വരച്ച ആ ചിത്രം, 2011 ല് ലണ്ടനിലെ സോത്ബി ലേലം ചെയ്തപ്പോള് കിട്ടിയത്, 9.3 കോടി രൂപ.\nഇപ്പോള് 19 കോടി കിട്ടിയ ‘ഗ്രീക്ക് ലാന്‍ഡ്‌സ്‌കേപ്പ്’ എന്ന ചിത്രവും 1960 ല് വരച്ചതാണ്. അത് 1000 രൂപയ്ക്ക് വാങ്ങിയ ചിത്രകാരനായ കിഷന് ഖന്നക്ക് ഇപ്പോള് 92 വയസുണ്ട്; പദംസിക്ക് 89. ഇരുവരും സുഹൃത്തുക്കള്. 4.3ഃ12 ആണ് ‘ഗ്രീക്ക് ലാന്‍ഡ്‌സ്‌കേപ്പി’ന്റെ കാന്‍വാസ്.\n”അതു വലിയ ചിത്രമാണ്. കാത്തു സൂക്ഷിക്കാന് പ്രയാസം. അതുകൊണ്ട്, ആ നല്ല ചിത്രം വിറ്റോളാന് മകനോടു പറഞ്ഞു,” കിഷന് ഖന്ന അറിയിച്ചു.


പോരാളികളുടെ തലയറുത്ത് ഐസിസ്: അഫ്ഗാനിസ്താനിലെ ക്രൂരതയ്ക്ക് പിന്നില് ആര്? ഐസിസ് പറയുന്നത് | ISIS beheads many of its own fighters in Afghanistan - Malayalam Oneindia\n» പോരാളികളുടെ തലയറുത്ത് ഐസിസ്: അഫ്ഗാനിസ്താനിലെ ക്രൂരതയ്ക്ക് പിന്നില് ആര്? ഐസിസ് പറയുന്നത്\nപോരാളികളുടെ തലയറുത്ത് ഐസിസ്: അഫ്ഗാനിസ്താനിലെ ക്രൂരതയ്ക്ക് പിന്നില് ആര്? ഐസിസ് പറയുന്നത്\nPublished: November 23 2017, 18:41 [IST]\nകാബൂള്: അഫ്ഗാനിസ്താനില് ഐസിസ് പോരാളികളുടെ തലയറുത്ത് ഭീകരസംഘടനയുടെ ക്രൂരത. ഐസിസ് 15 ഭീകരരുടെ തലയറുത്തുവെന്നാണ് അഫ്ഗാനിസ്താനിലെ പ്രാദേശിക സര്‍ക്കാര് പറയുന്നത്. അഫ്ഗാനിസ്താനിലെ നംഗര്‍ഹാര് പ്രവിശ്യയിലായിരുന്നു സംഭവമെന്നും സര്‍ക്കാര് കൂട്ടിച്ചേര്‍ക്കുന്നു. എന്നാല് സംഭവത്തില് ഐസിസില് നിന്നുള്ള കൂടുതല് വിവരങ്ങള് ലഭ്യമല്ല. അഫ്ഗാനിസ്താനിലെ പ്രാദേശിക ഐസിസ് സംഘടന ഐസിസ് ഖൊറാസനാണ് സംഭവത്തിന് പിന്നിലെന്നാണ് സര്‍ക്കാര് വ്യക്തമാക്കുന്നതെങ്കിലും ഐസിസ് ഇക്കാര്യം സ്ഥിരീകരിച്ചിട്ടില്ല.\nഇതേ ദിവസം തന്നെ നംഗര്‍ഹാര് പ്രവിശ്യയുടെ തലസ്ഥാനമായ ജലാലാബാദിലുണ്ടായ സ്ഫോടനത്തില് എട്ടുപേര് മരിക്കുകയും ചെയ്തിരുന്നു. എന്നാല് ആക്രമണത്തിന് പിന്നില് ആരാണെന്ന് വ്യക്തമല്ല. 15 ഐസിസ് ഭീകരരെ കഴുത്തറുത്ത് കൊലപ്പെടുത്തിയതായി പ്രവിശ്യാ ഗവര്‍ണര് അത്തൗള്ളാ ഖൊഗ്യാനി വ്യക്തമാക്കി. അചിന് ജില്ലയിലെ സുര്‍ഖ് അബ് ബസാറിലായിരുന്നു സംഭവം. 2015ലാണ് നംഗര്‍ഹാര് പ്രവിശ്യയില് ഐസിസ് സാന്നിധ്യം റിപ്പോര്‍ട്ട് ചെയ്യുന്നത്.\nപാകിസ്താനുമായി അതിര്‍ത്തി പങ്കിടുന്ന ഭാഗം കൂടിയാണിത്. താലിബാനും ഐസിസിനും സ്വാധീനമുള്ള ഈ പ്രദേശത്ത് യുഎസ് വ്യോമാക്രമണങ്ങളും പതിവ് സംഭവങ്ങളാണ്. നംഗര്‍ഹാറിന് പുറമേ അഫ്ഗാനിസ്താനിലെ എട്ട് പ്രവിശ്യകളില് ഐസിസിന്‍രെ സാന്നിധ്യമുണ്ടെന്നാണ് അഫ്ഗാന് ഇന്‍റലിജന്‍സ് ഏജന്‍സികളുടെ കണ്ടെത്തല്. കുനാര്, ഫര്യാദ്, ബാദക്ഷാന്, ഗോര് എന്നിവിടങ്ങളാണ് ഐസിസിന് സ്വാധീനമുള്ള പ്രദേശങ്ങള്.\nafganistan isis terrorists murder death pakistan kabul അഫ്ഗാനിസ്താന് ഐസിസ് ഭീകരര് കൊലപാതകം മരണം പാകിസ്താന് കാബൂള്\nIslamic State on Thursday beheaded many of its own fighters due to infighting in Afghanistan’s eastern province of Nangarhar, the local government said.\nStory first published: Thursday, November 23, 2017, 18:41 [IST]


ആര്യന് വേണ്ടി നവരാത്രി ദിനത്തിൽ പ്രത്യേക നേർച്ചയും, പ്രാർത്ഥനയുമായി ഗൗരി ഖാൻ ; ആഘോഷങ്ങളും മധുരപലഹാരങ്ങളും ഉപേക്ഷിച്ചു\nOct 14, 2021, 08:57 pm IST\nമുംബൈ : ലഹരിമരുന്ന് കേസിൽ ജയിലിൽ കഴിയുന്ന മകൻ ആര്യൻ ഖാന് വേണ്ടി നവരാത്രി ദിനത്തിൽ പ്രത്യേക പ്രാർത്ഥനകളും,നേർച്ചയുമായി അമ്മ ഗൗരി ഖാൻ . മനസ്സിൽ ആഗ്രഹിക്കുന്ന കാര്യം നിറവേറാനുള്ള പൂജകളും,പ്രാർത്ഥനകളുമാണ് മകനായി ഗൗരി ഖാൻ അനുഷ്ഠിക്കുന്നതെന്നാണ് റിപ്പോർട്ട്.\nനവരാത്രി സമയത്ത് ഗൗരി നിരന്തരം പ്രാർത്ഥിക്കുന്നുണ്ടെന്നും ഖാൻ കുടുംബത്തിന്റെ അടുത്ത സുഹൃത്ത് അറിയിച്ചു. നവരാത്രി ഉത്സവം ആരംഭിച്ചതുമുതൽ ഗൗരി ആഘോഷങ്ങളും മധുരപലഹാരങ്ങളും ഉപേക്ഷിച്ച് പ്രാർത്ഥനയിലാണ് .\nഷാരൂഖ് ഖാന്റെ മാനേജർ പൂജ ദാദ്‌ലാനിയാകട്ടെ ഇന്ന് ജാമ്യാപേക്ഷ പരിഗണിക്കും മുൻപ് ദേവിയുടെ ഫോട്ടോ ഇൻസ്റ്റാഗ്രാമിൽ പങ്കുവെച്ചു. ‘മാതാ റാണിക്ക് നന്ദി’ എന്ന കുറിപ്പോടെയാണ് ചിത്രം പങ്ക് വച്ചത് . കോടതിയിൽ നിയമയുദ്ധം നടക്കുമ്പോൾ സുഹൃത്തുക്കളോടും കുടുംബാംഗങ്ങളോടും ആര്യന് വേണ്ടി പ്രാർത്ഥിക്കാൻ ആവശ്യപ്പെടുകയാണ് ഷാരൂഖും ഗൗരിയും .\nഅതേ സമയം ലഹരിമരുന്ന് കേസില് ആര്യന് ഖാന്റെ ജാമ്യ ഹര്‍ജി വിധി പറയാൻ ഒക്ടോബര് 20-ലേക്ക് മാറ്റി. ഇതോടെ ആറുദിവസം കൂടി ആര്യന് ജയിലില് തുടരും. മുംബൈയിലെ എന്.ഡി.പി.എസ്. പ്രത്യേക കോടതി ജഡ്ജി വി.വി. പാട്ടീലാണ് വിധി പറയാൻ കേസ് മാറ്റിയത്.\nബംഗ്ലാദേശിലെ നവരാത്രിപന്തൽ തകർത്ത സംഭവം; പ്രധാനമന്ത്രി ഇടപെടണമെന്ന് സുവേന്ദു അധികാരി; കത്തയച്ചു\nചാരിറ്റിയുടെ പേരിൽ യുവതിയുടെ വൃക്ക വിൽക്കാൻ ശ്രമം : പീഡനക്കേസിലെ പ്രതികൾക്കും ബന്ധമെന്നു പോലീസ്


ജയ്‌പൂർ: വിമത നീക്കം നടത്തിയ സച്ചിൻ പെെലറ്റിനെതിരെ ശക്തമായ നടപടിയുമായി കോൺഗ്രസ്. രാജസ്ഥാൻ ഉപമുഖ്യമന്ത്രി സ്ഥാനത്തു നിന്നും കോൺഗ്രസ് അധ്യക്ഷ സ്ഥാനത്തു നിന്നും സച്ചിൻ പെെലറ്റിനെ നീക്കി. സമവായ ചർച്ചകൾ പരാജയപ്പെട്ടതിനെ തുടർന്നാണ് സച്ചിൻ പെെലറ്റിനെതിരെ നടപടിയെടുക്കാൻ കോൺഗ്രസ് കേന്ദ്ര നേതൃത്വം തീരുമാനിച്ചത്. സച്ചിൻ പെെലറ്റിനെ പിന്തുണയ്‌ക്കുന്ന വിശ്വേന്ദ്ര സിങ്, രമേഷ് മീണ എന്നിവരെയും കാബിനറ്റിൽ നിന്നും പുറത്താക്കി. ഗോവിന്ദ് സിങ് ദോതസ്രയെ രാജസ്ഥാൻ പിസിസി അധ്യക്ഷനായി നിയമിച്ചു. ‘സത്യത്തെ ഒരിക്കലും തോൽപ്പിക്കാൻ സാധിക്കില്ല’ എന്നാണ് പാർട്ടി നടപടിക്കു പിന്നാലെ സച്ചിൻ പെെലറ്റ് ട്വീറ്റ് ചെയ്‌തിരിക്കുന്നത്.\nനിയമസഭാകക്ഷി നേതാക്കളുടെ ചർച്ചയ്‌ക്ക് ശേഷമാണ് സച്ചിൻ പെെലറ്റിനെതിരെ നടപടിയെടുത്ത കാര്യം കോൺഗ്രസ് വക്‌താവ് രൺദീപ് സിങ് സുർജേവാല മാധ്യമങ്ങളെ അറിയിച്ചത്. സച്ചിൻ പെെലറ്റടക്കമുള്ള കോൺഗ്രസ് നേതാക്കളെ തെറ്റിദ്ധരിപ്പിച്ചു വലയിലാക്കാൻ ബിജെപി ശ്രമിക്കുന്നതായി സുർജേവാല ആരോപിച്ചു. ‘പെെലറ്റുമായി നിരവധി തവണ സംസാരിച്ചു. അദ്ദേഹത്തിന്റെ ആവശ്യങ്ങൾ പരിഗണിക്കാമെന്ന് ഉറപ്പ് നൽകിയിരുന്നു. കോൺഗ്രസിനുള്ളിൽ പെെലറ്റിനു ലഭിച്ച സ്വീകാര്യതയും അധികാരങ്ങളും മറ്റൊരു യുവനേതാക്കൾക്കും ലഭിച്ചിട്ടില്ല’ സുർജേവാല പറഞ്ഞു.\nമുഖ്യമന്ത്രി അശോക് ഗെഹ്‌ലോട്ടുമായുള്ള അഭിപ്രായഭിന്നത സച്ചിൻ പെെലറ്റ് നേരത്തെ പരസ്യമാക്കിയിരുന്നു. ഇന്നു ചേർന്ന എംഎൽഎമാരുടെ യോഗത്തിൽ നിന്നു സച്ചിൻ പെെലറ്റും മറ്റ് എംഎൽഎമാരും വിട്ടുനിന്നത് സ്ഥിതി രൂക്ഷമാക്കി. 16 എംഎൽഎമാരുടെ പിന്തുണയാണ് സച്ചിൻ പെെലറ്റ് അവകാശപ്പെടുന്നത്. അതേസമയം, അശോക് ഗെഹ്‌ലോട്ട് സർക്കാരിനു ഭൂരിപക്ഷം നഷ്‌ടമാകില്ലെന്ന് കോൺഗ്രസ് നേതൃത്വം അവകാശപ്പെടുന്നു. എംഎൽഎമാരുടെ യോഗത്തിനു പിന്നാലെ മുഖ്യമന്ത്രി അശോക് ഗെഹ്‌ലോട്ട് രാജസ്ഥാൻ ഗവർണറുമായി കൂടിക്കാഴ്‌ച നടത്തി. സച്ചിൻ പെെലറ്റിലെ ബിജെപി സ്വാഗതം ചെയ്‌തതായാണ് വിവരം.\nകോൺഗ്രസ് നേതാക്കളെ സ്വാധീനിക്കാൻ ബിജെപി കഴിഞ്ഞ കുറേ നാളുകളായി പരിശ്രമിക്കുകയാണെന്ന് അശോക് ഗെഹ്‌ലോട്ട് ആരോപിച്ചു. നേതാക്കൾ താൻ മുന്നറിയിപ്പ് നൽകിയിരുന്നതായും ഗെഹ്‌ലോട്ട് പറയുന്നു. ‘പെെലറ്റിനെതിരെ നടപടിയെടുക്കാൻ പാർട്ടി നിർബന്ധിക്കപ്പെടുകയായിരുന്നു. ബിജെപി കുറേ നാളുകളായി കോൺഗ്രസിനെതിരെ ഗൂഢാലോചന നടത്തുന്നു. ഇതേ കുറിച്ച് ഞാൻ പാർട്ടിയിൽ മുന്നറിയിപ്പ് നൽകിയിട്ടുണ്ട്. ബിജെപിയുടെ കുതിരക്കച്ചവട കെണിയിൽ വീഴരുതെന്ന് നേതാക്കൾക്ക് മുന്നറിയിപ്പ് നൽകിയിരുന്നു. എന്നാൽ, ഞങ്ങളുടെ ചില നേതാക്കൾ ബിജെപിയുടെ കെണിയിൽ വീണുപോയി. അവർ തെറ്റിദ്ധരിക്കപ്പെട്ടു. പണവും അധികാരവും ഉപയാഗിച്ച് രാജസ്ഥാനിലെ സർക്കാരിനെ അട്ടിമറിക്കാനാണ് ബിജെപി ശ്രമിക്കുന്നത്. ബിജെപിയുടെ കെണിയിൽ വീണ നേതാക്കളെ ചർച്ചയ്‌ക്ക് വിളിച്ചതാണ്, എന്നാൽ അവർ എത്തിയില്ല’ ഗെഹ്‌ലോട്ട് പറഞ്ഞു.\nതനിക്കെതിരെ നടപടിയെടുത്ത വിവരം അറിഞ്ഞതിനു തൊട്ടുപിന്നാലെ ട്വിറ്റർ ബയോയിൽ നിന്നു കോൺഗ്രസ് അധ്യക്ഷൻ, രാജസ്ഥാൻ ഉപമുഖ്യമന്ത്രി എന്നീ വിവരങ്ങൾ സച്ചിൻ നീക്കം ചെയ്‌തു. കോൺഗ്രസ് ആസ്ഥാനത്തെ സച്ചിൻ പെെലറ്റിന്റെ പേര് എഴുതിയുള്ള ബോർഡ് പാർട്ടിയും നീക്കം ചെയ്‌തു.


കനല്: December 2007\nഇതൊരു വെറും കഥയല്ല ....സംഭവകഥയാണ്.\nഞാന് മുംബയിലായിരുന്ന കാലത്ത് എന്റെ കൂടെ ജോലി ചെയ്തിരുന്ന സുഹ്യത്തിന്റെ അനുഭവ കഥ.രണ്ടു ദിവസം ജോലിക്ക് വരാതിരുന്ന അവന് മൂന്നാം നാള് വന്നപ്പോള് എന്നോട് പറഞ്ഞ കഥ.പൊതുവേ മദ്യത്തിനെ പ്രണയിക്കുന്ന എന്റെ സുഹ്യത്തിന്റെ വാക്കുകള് ശ്രദ്ധിക്കൂ..“ ടാ ഞാന് ഉച്ചയ്ക്ക്2മണിക്കേ തുടങ്ങി. ശനിയാഴ്ച ബാക്കിയിരുന്നതില്2പെഗ്ഗ് അടിക്കാനുള്ളതുണ്ടായിരുന്നു. അപ്പഴാ ജോസിന്റെ വിളി ഇന്ന് ലവന്റെ ബര്‍ത്തഡേയാണ് ക്യത്യം4മണിക്ക് അന്ദേരി സ്റ്റേഷനില് അവനെത്തുമെന്ന് ഞാന് പോയി പിക്ക് ചെയ്യണമെന്ന്. പിന്നെ ഏതെങ്കിലുമൊരു ബാറില് പോയി ആഘോഷിക്കാമെന്ന് .\nഞാന് ക്യത്യം4മണിക്ക് സ്റ്റേഷനില് ഹാജരായി. അല്ലേലും മദ്യപിക്കാന് ആരു വിളിച്ചാലും ക്യത്യ നിഷ്ട ഞന് പാലിക്കും.\nലവന് വന്നപ്പോ5മണി കഴിഞ്ഞു. തെറി പറയാന് തുടങ്ങുമ്പോഴേക്കും അവന് വായ പൊത്തി.\nപ്ലീസ് ടാ നല്ല ദിവസമായിട്ട്...\nപിന്നെ ഞാനെന്റെ ഇരുചക്രം സ്റ്റാര്‍ട്ട് ചെയ്തു. മാന്യന്മാരായ ഞങ്ങള് ജന്മദിനങ്ങള് ആഘോഷിക്കാറുള്ള തറവാട്ടമ്പലത്തില് ആസനമുറപ്പിക്കാനുള്ള ലൊക്കേഷന് ഫിക്സ് ചെയ്തു.അമ്യത് ഗ്ലാസുകളില് നിറയാന് തുടങ്ങി.പിന്നെ ഞങ്ങള് പറക്കാനും. അവന്റെ ഓഫിസില് പുതിയതായി വന്ന മഹിളാ രത്നത്തിന്റെ അംഗലാവണ്യം മുതല് എന്റെ ഓഫിസിലെ മുരടനായ കിഷോറിനിട്ട് ഒരു തട്ട് കൊടുക്കാനുള്ള മാര്‍ഗം വരെ ചര്‍ച്ചാ വിഷയമായി.\nസമയം 10മണി, ഇനി എന്റേ കൂട്ടിലേക്കു തന്നെ ചേക്കാറാമെന്ന് തീരുമാനമായി.വീണ്ടും എന്റെ ദ്വിചക്രവാഹനം സവാരിക്കു റെഡിയായി. മുന്നോട്ട് അവന് ഒഴുകി നീങ്ങുകയായിരുന്നു കൊതുമ്പു വള്ളം പോലെ. മുംബയിലെ റോഡുകള് മഴപെയ്യാതെ വെള്ളം നിറഞ്ഞിരുന്നു. ബസുകള്‍ക്ക് ടയറില്ലായിരുന്നു. അതേ അവയും പായി കപ്പല് പോലെ നീങ്ങുന്നു.എന്റെ കണ്ണുകള് ആരോ തിരുമ്മി അടയ്ക്കുന്നതു പോലെ. മുന്നിലതാ സൈലന്റായി ഒരു ബോട്ട് എനിക്കു നേരെ വരുന്നു. എന്നാ വലത്തോട്ടല്പം മാറ്റി വിട്ടു കളയാം\nടപ്പ്. ഇവിടെയും കല്ലടയാറ്റിലെ പോലെ പാറയോ?\nമരണം ഉറക്കത്തേ പോലയാണെന്ന് കേട്ടിട്ടുണ്ട്. ഞാന് ആ ഉറക്കത്തിലാണ്. കണ്ണ് തുറക്കാന് ശ്രമിച്ചു.കണ്ണ് എനിക്കില്ലേ?ഞാനിപ്പോള് ആത്മാവ് മാത്രമായിരിക്കുന്നു. എന്റെ മരണാനന്തര കര്‍മ്മങ്ങള് നടന്നു കാണുമോ? എന്റെ ബോഡി നാട്ടിലെത്തിച്ചിട്ടുണ്ടാവുമോ?നൂറില്‍പ്പരം സംശയങ്ങള് എന്റെ ആത്മാവിനുണ്ടായി തുടങ്ങി. ചെയ്ത പാവങ്ങള് വച്ചു നോക്കിയാല് നരക കവാടത്തിനു മുമ്പിലാവും ഞാന്.എങ്കിലും എന്നെ പറ്റി ഓര്‍ത്ത് ആരെങ്കിലും കരയാനുണ്ടാവുമോ വീട്ടില്.\nഎന്റെ ആത്മാവിന് കാഴ്ച ലഭിക്കാന് തുടങ്ങി. ചുറ്റും ശോഭയാര്‍ന്ന പ്രകാശം . പൂക്കള് നിറഞ്ഞു നില്‍ക്കുന്ന പൂച്ചെടികള് എന്ത് മനോഹരമായി നിരന്ന് നില്‍ക്കുന്നു.പുല്‍പ്പരപ്പുകളെ മനോഹരമായ രൂപങ്ങളില് വെട്ടി ഒരുക്കിയിരിക്കുന്നു,\nഅപ്പോള് ഞാന് സ്വര്‍ഗ്ഗത്തില്. ഇഷ്ട ഭോജനം ലഭിക്കുന്ന സുന്ദരിമാരായ പെണ്ണുങ്ങള് ഉള്ള സ്വര്‍ഗത്തില് ഞാന് . ദൈവമേ അപ്പോള് ഞാന് ചെയ്ത പാപങ്ങളൊന്നും അത്ര നിലവാരമുള്ള പാപങ്ങള് ആയിരുന്നില്ല അല്ലേ?\nപതുക്കെ ഞാന് എഴുന്നേറ്റു. പുല്‍പ്പരപ്പുകള്‍ക്ക് അപ്പുറത്ത് ഒരു റോഡ്. റോഡില് ഒരു ബസ് ങേ ബസ് നമ്പര് .... ഇത് അന്ധേരി കുര്‍ല ബസ് അല്ലേ?അപ്പോള് ....ഇത്.............\nഞാന് ബൈക്കില് നിന്നും തെറിച്ചു വീണത് മുംബയിലെ ലീല ഹോട്ടലിന്റെ ഗാര്‍ഡനിലായിരുന്നുവെന്നും റോഡില് വീണ ജോസിനെ ആരൊ ആശുപത്രിയില് എത്തിച്ചിരുന്നുവെന്നും ആരുടെയും കണ്ണില് പെടാത്ത ഞാന് ഒരു രാത്രി ആ ഗാര്‍ഡനിലുറങ്ങിയെന്നും തിരിച്ചറിയാന് അധികസമയം വേണ്ടി വന്നില്ല\nPosted by കനല് at 12:48 PM7comments


പകര്‍ച്ചവ്യാധി പ്രതിരോധം; മന്ത്രി കെ.കെ. ശൈലജ ടീച്ചറുടെ നേതൃത്വത്തില് യോഗം ചേര്‍ന്നു – newspeople\nപകര്‍ച്ചവ്യാധി പ്രതിരോധം; മന്ത്രി കെ.കെ. ശൈലജ ടീച്ചറുടെ നേതൃത്വത്തില് യോഗം ചേര്‍ന്നു\nതിരുവനന്തപുരം: ഡ്രൈ ഡേയുടെ ഭാഗമായി മഴക്കാലപൂര്‍വ്വ ശുചീകരണത്തിനായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചറുടെ നേതൃത്വത്തില് യോഗം ചേര്‍ന്നു. മഴ വരുന്നതിന് മുന്നോടിയായി ശുചീകരണം, ഉറവിട നശീകരണ പ്രവര്‍ത്തനങ്ങള് എന്നിവ നടത്തി മഴക്കാലം നേരിടാനായി കേരളത്തെ സജ്ജമാക്കുകയാണ് ലക്ഷ്യമെന്ന് മന്ത്രി കെ.കെ. ശൈലജ ടീച്ചര് പറഞ്ഞു. കോവിഡിന്റെ വലിയ പോരാട്ടം നടത്തുന്നതിനിടയില് പകര്‍ച്ചവ്യാധി പ്രതിരോധം കൂടി ശ്രദ്ധിക്കണം. കോവിഡ് പോസിറ്റീവായി ആള്‍ക്കാര് കഴിയുന്ന വിവിധ കേന്ദ്രങ്ങളുടെ പരിസരം ശുചിയാക്കണം. ഈ സമയത്ത് മലമ്പനി, ഡെങ്കിപ്പനി, എലിപ്പനി തുടങ്ങിയ മറ്റ് പനികളും ഉണ്ടാകാന് സാധ്യത ഉള്ളതിനാല് എല്ലാ പനിയും കോവിഡ് മൂലമാണെന്ന് കരുതരുത്. ശരിയായ ചികിത്സ തേടിയില്ലെങ്കില് ഇവ മരണകാരണമായേക്കാം. കോവിഡിനെ നേരിടുന്നതിനോടൊപ്പം തന്നെ മറ്റ് പകര്‍ച്ചവ്യാധികളേയും നേരിടുന്നതതിനാവശ്യമായ മനുഷ്യവിഭവശേഷിയും മറ്റ് സാമഗ്രികളും സമാഹരിച്ച് സജ്ജമാക്കുന്നതാണെന്നും മന്ത്രി വ്യക്തമാക്കി.\nപകര്‍ച്ച വ്യാധികളും പകര്‍ച്ചേതര വ്യാധികളും തടയാന് വളരെ ശാസ്ത്രീയമായ പ്രവര്‍ത്തനങ്ങളാണ് സംസ്ഥാനം നടത്തിക്കൊണ്ടിരിക്കുന്നത്. ഒരുവശത്ത് ജീവിതശൈലീ രോഗങ്ങളെ നിയന്ത്രിക്കാന് നിരവധി പദ്ധതികളാണ് ആവിഷ്‌ക്കരിച്ച് നടപ്പിലാക്കി വരുന്നത്. അതോടൊപ്പം നിരവധി പകര്‍ച്ചവ്യാധികളെ തടയാനും പദ്ധതികളിട്ടിട്ടുണ്ട്. 2018 ജനുവരി മുതല് ആരോഗ്യ ജാഗ്രത കാമ്പയിന് ആരംഭിച്ചുകൊണ്ട് പകര്‍ച്ച വ്യാധിക്കെതിരായ പോരാട്ടം നാം ആരംഭിച്ചിട്ടുണ്ട്. തദ്ദേശസ്വയംഭരണ വകുപ്പിന്റെ സഹകരണത്തോടെ ആരോഗ്യ വകുപ്പ് ജാഗ്രതയോടെയുള്ള പ്രവര്‍ത്തനങ്ങളാണ് നടത്തുന്നത്. പ്രതിദിനം പ്രതിരോധം എന്ന മുദ്രാവാക്യമാണ് നമ്മളിപ്പോള് ഉയര്‍ത്തുന്നത്. എല്ലാ വര്‍ഷവും അതതു വര്‍ഷത്തെ ആരോഗ്യ ജാഗ്രത കാമ്പയിന് ചാര്‍ട്ട് ചെയ്ത് കൃത്യമായി സമയബന്ധിതമായി ഓരോ ദിവസവും ചെയ്യേണ്ട നിശ്ചയിച്ച് മുന്നോട്ട് പോയിട്ടുണ്ട്. അതിന് നല്ല ഫലവും ലഭിച്ചിട്ടുണ്ട്. ഡെങ്കിപ്പനി, എലിപ്പനി, മഞ്ഞപ്പിത്തം, കോളറ തുടങ്ങിയ രോഗങ്ങള് കുറച്ചുകൊണ്ടുവരാനും സാധിച്ചിട്ടുണ്ട്.\nമുഖ്യമന്ത്രിയുടെ നിര്‍ദേശ പ്രകാരം മേയ് 16 ഡെങ്കിപ്പനി വിരുദ്ധ ദിനം ഡ്രൈ ഡേയായി ആചരിക്കുകയാണ്. ഒരു ദിവസം മാത്രം െ്രെഡ ഡേ ആചരിക്കുന്നതിന് പകരം ഇടയ്ക്കിടെ െ്രെഡ ഡേ ആചരിക്കാനാണ് സര്‍ക്കാര് തീരുമാനിച്ചിരിക്കുന്നത്. കൊതുക് മുട്ടയിട്ട് വളരുന്ന എല്ലാ ഉറവിടങ്ങളെയും നശിപ്പിക്കുക എന്നതാണ് ഇതിലൂടെ ഉദ്ദേശിക്കുന്നത്. ഇതോടൊപ്പം പരിസര ശുചിത്വവും വ്യക്തി ശുചിത്വവും ഏറെ പ്രധാനമാണ്. നാം സാധാരണ ചെയ്യുന്ന ശുചീകരണ പ്രവര്‍ത്തനങ്ങളും ക്ലോറിനേഷനും തുടരണം. ഇതിന് തദ്ദേശസ്വയംഭരണ സ്ഥാപനങ്ങള് മുന്‍കൈയെടുക്കുന്നുണ്ട്. എല്ലാ പഞ്ചായത്തുകളും അതു ചെയ്യണം. ഓരോ വാര്‍ഡിലും വാര്‍ഡ് മെമ്പര്‍മാരുടെ നേതൃത്വത്തില് പരിശോധന ഉണ്ടാകണം. വാര്‍ഡിലെ ജെപിഎച്ച് എന്. മാരും ജെഎച്ച്‌ഐമാരും ആശപ്രവര്‍ത്തകരും ഇതിന് നേതൃത്വം നല്‍കും. വോളണ്ടിയര്‍മാരും ഉണ്ടാകണം.\nആരോഗ്യ വകുപ്പ് പ്രിന്‍സിപ്പല് സെക്രട്ടറി ഡോ. രാജന് എന്. ഖോബ്രഗഡെ, എന്.എച്ച്.എം. സ്‌റ്റേറ്റ് മിഷന് ഡയറക്ടര് ഡോ. രത്തന് ഖേല്‍ക്കര്, ആരോഗ്യ വകുപ്പ് ഡയറക്ടര് ഡോ. ആര്. രമേഷ്, വിവിധ ജില്ലകളിലെ ഡി.എം.ഒ., ഡി.പി.എം., ഡി.എസ്.ഒ., വിവിധ ആശുപത്രി സൂപ്രണ്ടുമാര് എന്നിവര് യോഗത്തില് പങ്കെടുത്തു.\nവയനാട് ജില്ലയിലെ ടെസ്റ്റ് പോസിറ്റിവിറ്റി നിരക്കുകൾ; ഈയാഴ്ചത്തെ ടെസ്റ്റ് പോസിറ്റിവിറ്റി നിരക്ക് 23.05,കൂടുതൽ വിവരങ്ങൾ താഴെ


EDUCATION | ഈവനിംഗ് കേരള | Page 7\nCategory Archives: EDUCATION Feed Subscription\nഹയര്‍സെക്കന്ററി ഫലം പ്രഖ്യാപിച്ചു: വിജയ ശതമാനം കൂടുതല് കണ്ണൂര്\nതിരുവനന്തപുരം: ഹയര്‍സെന്‍ഡറി പരീക്ഷാഫലം പുറത്ത്. വിജയ ശതമാനം 83.75%. വിദ്യഭ്യാസമന്ത്രി സി. രവീന്ദ്രനാഥാണ് ഫലം പ്രഖ്യാപിച്ചത്. സംസ്ഥാനത്ത് 309065 കുട്ടികള് പരീക്ഷ എഴുതി. 180 കുട്ടികള്‍ക്ക് മുഴുവന് മാര്‍ക്കും ലഭിച്ചു. വിജയ ശതമാനം കൂടുതല് കണ്ണൂരിലും, കുറവ് പത്തനംതിട്ടയിലുമാണ്. കണ്ണൂരിലെ വിജയ ശതമാനം 86.75%. പത്തനംതിട്ടയില് 77.16 %.\nപുനര്‍മൂല്യ നിര്‍ണ്ണയത്തിന്റെ അവസാന തിയതി മെയ് 15നാണ്. 14,375 കുട്ടികള്‍ക്ക് എല്ലാ വിഷയങ്ങള്‍ക്കും എ പ്ലസ് ഗ്രേഡ് ലഭിച്ചപ്പോള് 180 കുട്ടികള് മുഴുവന് മാര്‍ക്കും നേടി. പരീക്ഷയ്ക്കിരുത്തിയ എല്ലാവരെയും വിജയിപ്പിച്ചത് 70 സ്‌കൂളുകളാണ്. മലപ്പുറത്താണ് ഏറ്റവും കൂടുതല് എപ്ലസുകള് ലഭിച്ചത്. കുറവ് പത്തനംതിട്ടയിലും. സേ പരീക്ഷ ജൂണ് അഞ്ചുമുതല് 12 വരെ നടത്തും. പുനര്‍മൂല്യനിര്‍ണയത്തിനും സേ പരീക്ഷയ്ക്കും മേയ് 16 വരെ അപേക്ഷിക്കാം. പ്ലസ് വണ് പരീക്ഷാഫലം മേയ് അവസാനത്തോടെ പ്രഖ്യാപിക്കും. പ്ലസ് ടു ക്ലാസുകള് ജൂണ് ഒന്നിന് തുടങ്ങും.\nഫലം അറിയുന്ന വെബ്‌സൈറ്റുകള്: www.kerala.gov.in, www.kerala.gov.in, www.keralaresults.nic.in, www.keralaresults.nic.in, www.dhsekerala.gov.in, www.dhsekerala.gov.in, www.results.itschool.gov.in, www.results.itschool.gov.in, www.cdit.org, www.cdit.org, www.examresults.kerala.gov.in, www.prd.kerala.gov.in, www.prd.kerala.gov.in, www.results.nic.in, www.results.nic.in, www.educationkerala.gov.in\nമൊബൈല് ആപ്ലിക്കേഷനുകള്: PRD live, Saphalam 2018, iExaMS\nഹയര്‍സെക്കന്ററി പരീക്ഷാ ഫലം ഇന്ന് പ്രഖ്യാപിക്കും\nതിരുവനന്തപുരം: പ്ലസ്ടു, വിഎച്ച്എസ്‌സി പരീക്ഷാഫലങ്ങള് ഇന്ന് പ്രഖ്യാപിക്കും. രാവിലെ പതിനൊന്നു മണിക്ക് വിദ്യാഭ്യാസ മന്ത്രി സി രവീന്ദ്രനാഥാണ് ഫല പ്രഖ്യാപനം നടത്തുക. ഫലപ്രഖ്യാപനം കഴിഞ്ഞാലുടന് വിവിധ സൈറ്റുകളില് വിദ്യാര്‍ത്ഥികള്‍ക്ക് ഫലം ലഭ്യമാകും.\nതാഴെ പറയുന്ന ലിങ്കുകളില് വിദ്യാര്‍ത്ഥികള്‍ക്ക് ഫലം ലഭ്യമാകും.\nwww.Keralaresults.nic.in, www.dhsekerala.gov.in, www.results.itschool.gov.in, www.cdit.org, www.examresults.kerala.gov.in, www.prd.kerala.in, www.results.nic.in and www.educatinkerala.gov.in\nമലയാളം പഠിക്കുക തന്നെ വേണം: എല്ലാ സ്‌കൂളുകളിലും ഒന്നു മുതല് പത്ത് വരെ മലയാളം നിര്‍ബന്ധമാക്കും\nതിരുവനന്തപുരം: കേരളത്തില് ഇനി മലയാളത്തോട് മുഖം തിരിച്ച് ആര്‍ക്കും മുന്നോട്ട് പോകാന് കഴിയില്ല. ഒന്നാം ക്ലാസ് മുതല് പത്ത് വരെ മലയാളം നിര്‍ബന്ധമാക്കുന്ന നിയമത്തിന്റെ ചട്ടങ്ങള്‍ക്ക് ഇടതു സര്‍ക്കാര് രൂപം നല്‍കി. സ്‌കൂളുകളില് മലയാളത്തോട് വിമുഖത കാട്ടുന്ന പ്രവണത വര്‍ദ്ധിച്ചതോടെയാണ് പുതിയ തീരുമാനം.\n2017 ജൂണ് ഒന്നിന് മലയാളഭാഷാ നിയമം ഗവര്‍ണര് അംഗീകരിച്ച് നിലവില് വന്നെങ്കിലും ചട്ടങ്ങളാകാത്തതിനാല് കഴിഞ്ഞ അധ്യയന വര്‍ഷം ഇത് നടപ്പായിരുന്നില്ല. നിയമസഭാ സബ്ജക്ട് കമ്മിറ്റി ചട്ടങ്ങള്‍ക്ക് അംഗീകാരം നല്‍കിയതോടെ ജൂണില് തുടങ്ങുന്ന ഈ അധ്യയനവര്‍ഷം മുതല് നിയമം നടപ്പാക്കും. സി.ബി.എസ്.ഇ, ഐ.സി.എസ്.ഇ. തുടങ്ങിയ കേന്ദ്ര സിലബസ് സ്‌കൂളുകള്, ഭാഷാ ന്യൂനപക്ഷ സ്‌കൂളുകള്, ഓറിയന്റല് സ്‌കൂളുകള് എന്നിവിടങ്ങളിലടക്കം പത്താം ക്ലാസ് വരെ മലയാളം ഒരു ഭാഷയായി പഠിപ്പിക്കണം. പൊതുവിദ്യാഭ്യാസ ഡയറക്ടര് ഇത് ഉറപ്പാക്കണം.\nമലയാളം പഠിപ്പിക്കുന്നുണ്ടോയെന്ന് എല്ലാ വര്‍ഷാരംഭവും പരിശോധനയുണ്ടാകും. വിദ്യാഭ്യാസ ഓഫീസര്‍മാരും സര്‍ക്കാര്, എയ്ഡഡ് സ്‌കൂളുകളിലെ മലയാളം അധ്യാപകരുടെ പ്രതിനിധികളുമടങ്ങുന്ന പാനലായിരിക്കും പരിശോധന നടത്തുക. നിശ്ചിത ശതമാനം സ്‌കൂളുകളില് വിദ്യാഭ്യാസ ഡെപ്യൂട്ടി ഡയറക്ടര്‍മാര് പുനഃപരിശോധന നടത്തും. എസ്.സി.ഇ.ആര്.ടി. തയ്യാറാക്കുന്ന പാഠപുസ്തകമേ പഠിപ്പിക്കാവൂ. മൂല്യനിര്‍ണയത്തിന് പരീക്ഷയുമുണ്ടാകും.\nമറ്റു സംസ്ഥാനങ്ങളില്‍നിന്നോ വിദേശത്തുനിന്നോ താമസം മാറി വരുന്ന വിദ്യാര്‍ഥികള്‍ക്കും ഇളവുകളോടെ മലയാള ഭാഷാ പഠനം നിര്‍ബന്ധമാക്കി. ഇവര്‍ക്കായും പ്രത്യേക പാഠപുസ്തകം തയ്യാറാക്കും. എന്നാല് പരീക്ഷ നിര്‍ബന്ധമാക്കിയിട്ടില്ല.\nമലയാളം പഠിപ്പിക്കുന്നതിന് സ്‌കൂളില് സൗകര്യമൊരുക്കാതിരുന്നാല് പ്രധാനാധ്യാപകനില്‍നിന്ന് 5000 രൂപ പിഴ ചുമത്തും. പിഴ ശമ്പളത്തില്‍നിന്ന് പിടിക്കാനാണ് വ്യവസ്ഥചെയ്തിരിക്കുന്നത്. അല്ലെങ്കില് ഭൂനികുതിയിന്മേലുള്ള പൊതുകുടിശ്ശികയിലെന്ന പോലെ ഈടാക്കും.\nഅണ് എയ്ഡഡ് സ്‌കൂളാണ് മലയാളം പഠിപ്പിക്കാതിരിക്കുന്നതെങ്കില് മൂന്നാം ലംഘനത്തിന് സ്‌കൂളിന്റെ അംഗീകാരം റദ്ദാക്കും. സി.ബി.എസ്.ഇ, ഐ.സി.എസ്.ഇ. സ്‌കൂളുകളാണെങ്കില് ആ സ്ഥാപനത്തിന് സംസ്ഥാന സര്‍ക്കാര് നല്‍കിയ നിരാക്ഷേപപത്രം റദ്ദാക്കും. പ്രധാനാധ്യാപകനും മാനേജ്‌മെന്റിനും നോട്ടീസ് നല്‍കിയ ശേഷമായിരിക്കും നടപടി.\nമലയാള ഭാഷാപഠനം പ്രോത്സാഹിപ്പിക്കാന് സ്‌കോളര്‍ഷിപ്പുമുണ്ട്. പത്താം ക്ലാസില് മികച്ച വിജയം നേടുന്നവര്‍ക്ക് തുടര്‍ന്നുള്ള രണ്ടുവര്‍ഷം മലയാളം പഠിക്കുന്നതിന് സ്‌കോളര്‍ഷിപ്പ് നല്‍കും. ഓരോ സ്‌കൂളിലും മലയാളം പഠിക്കുന്ന അഞ്ച് ശതമാനം കുട്ടികള്‍ക്കും സ്‌കോളര്‍ഷിപ്പു നല്‍കും.\nഎസ്എസ്എല്‍സി സര്‍ട്ടിഫിക്കറ്റിലെ തെറ്റുകള് ഇന്നു മുതല് തിരുത്താം\nതിരുവനന്തപുരം: ഈവര്‍ഷം പത്താം ക്ലാസ് പരീക്ഷയെഴുതിയ വിദ്യാര്‍ഥികള്‍ക്കു ലഭിക്കാന് പോകുന്ന എസ്എസ്എല്‍സി സര്‍ട്ടിഫിക്കറ്റിലെ വിവരങ്ങള് പരിശോധിച്ചു തെറ്റുണ്ടെങ്കില് തിരുത്താന് ചൊവ്വാഴ്ച മുതല് 15 വരെ അവസരം. പരീക്ഷാഭവന്റെ www.keralapareekshabhavan.in, www.sslcexam.kerala.gov.in, www.bpekerala.in എന്നീ വെബ്‌സൈറ്റുകളിലെ sslc2018 certificate view എന്ന ലിങ്കില് റജിസ്റ്റര് നമ്പറും ജനന തീയതിയും നല്‍കി എസ്എസ്എല്‍സി സര്‍ട്ടിഫിക്കറ്റില് വരുന്ന വിവരങ്ങള് പരിശോധിക്കാം. ഇന്നു മുതല് 15വരെയാണ് ഈ സൗകര്യം ലഭിക്കുക. തെറ്റുകളുണ്ടെങ്കില് അക്കാര്യം വിദ്യാര്‍ഥി പഠിച്ച സ്‌കൂളില് രേഖാമൂലം അറിയിക്കണം.\nതങ്ങളുടെ സ്‌കൂളില് പരീക്ഷയെഴുതിയ വിദ്യാര്‍ഥികളുടെ വിവരങ്ങള് അഡ്മിഷന് നമ്പര് നല്‍കി സ്‌കൂള് അധികൃതര്‍ക്കും പരിശോധിക്കാം. തെറ്റുകള് തിരുത്തുന്നതിനു നിശ്ചിത മാതൃകയിലുള്ള അപേക്ഷ അനുബന്ധ രേഖകള് സഹിതം 16ന് വൈകിട്ടു നാലിനകം പരീക്ഷാ ഭവനില് എത്തിക്കണം. അപേക്ഷാ ഫോമിന്റെ മാതൃകയും വെബ്‌സൈറ്റില് ലഭ്യമാണ്.\nചക്ക പൊളിക്കാന് ഇനി കഷ്ടപ്പെടേണ്ട! അതിനുള്ള യന്ത്രവും വികസിപ്പിച്ചെടുത്ത് ഒരുക്കൂട്ടം എന്‍ജിനീയറിംങ് വിദ്യാര്‍ഥികള്\nആലപ്പുഴ: ചക്ക പൊളിച്ചു പായ്ക്ക് ചെയ്യുന്നതിനു യന്ത്രം വികസിപ്പിച്ചെടുത്ത് നൂറനാട് പാറ്റൂര് ശ്രീബുദ്ധ എന്‍ജിനീയറിങ് കോളജ് വിദ്യാര്‍ഥികള്. അവസാന വര്‍ഷ മെക്കാനിക്കല് വിദ്യാര്‍ഥികളായ ധനഞ്ജയ് രാജേഷ്, എസ്.ഹരികൃഷ്ണന്, അനൂപ് യു.കുറുപ്പ്, അമല്‍ദേവ് എന്നിവരാണു ബുദ്ധിമുട്ടില്ലാതെ ചക്ക പൊളിച്ചു പായ്ക്ക് ചെയ്യുന്ന യന്ത്രം നിര്‍മിച്ചത്. ഒരു കട്ടിങ് ബ്ലേഡിന്റെ സഹായത്തോടെ ചക്ക നിശ്ചിത അളവില് മൂന്നു കഷണങ്ങളാക്കും. അടുത്ത ഘട്ടത്തില് മുറിച്ച കഷണങ്ങളുടെ കൂഞ്ഞ് ബോറിങ്ങിലൂടെ നീക്കം ചെയ്യും. പീലിങ്ങിലൂടെ മടല് നീക്കം ചെയ്യും.\nഇത്രയും പൂര്‍ത്തിയാകുന്നതോടെ ചുളയും ചകിണിയും മാത്രമായി ലഭിക്കും. ഇതു പായ്ക്ക് ചെയ്ത് വിപണിയില് എത്തിക്കുകയാണ് ഇവര് ലക്ഷ്യമിടുന്നത്. സംസ്ഥാന ശാസ്ത്ര, സാങ്കേതിക പരിസ്ഥിതി കൗണ്‍സില്, എപിജെ അബ്ദുല് കലാം സാങ്കേതിക സര്‍വകലാശാല എന്നിവര് സംഘടിപ്പിച്ച ടെക്ഓണ്–2018 മത്സരത്തില് മികച്ച പത്തു കണ്ടുപിടിത്തങ്ങളിലൊന്നായി ജാക് ഫ്രൂട്ട് മെഷീന് തിരഞ്ഞെടുക്കപ്പെട്ടു. കോളജ് മെക്കാനിക്കല് വിഭാഗം മേധാവി പ്രഫ. അനില്‍കുമാര്, അസി. പ്രഫ. എസ്.വൈശാഖ് എന്നിവര് വിദ്യാര്‍ഥികള്‍ക്കു പിന്തുണ നല്‍കി.\nജെഎന്‍യുവില് ലൈംഗികചൂഷണം: അധ്യാപകനെതിരെ കേസെടുത്തു\nന്യൂഡല്‍ഹി:ജെഎന്‍യുവില് വിദ്യാര്‍ഥിനിയോട് മോശമായി പെരുമാറിയ അധ്യാപകനെതിരെ കേസ് രജിസ്റ്റര് ചെയ്തു. പഠിപ്പിക്കുന്നതിനിടയില് ലൈംഗികചൂഷണം നടത്തുന്നെന്ന വിദ്യാര്‍ത്ഥികളുടെ പരാതിയില് ജെഎന്‍യു അദ്ധ്യാപകന് അതുല് ജോഹ്രിയെ അറസ്റ്റ് ചെയ്ത് ഒരു മാസം പൂര്‍ത്തീയാകുന്നതിന് മുന്‍പ് തന്നെ സര്‍വകലാശാലയില് വീണ്ടും സമാന സംഭവം. ജെഎന്‍യു വിദ്യാര്‍ഥിനിയോട് അധ്യാപകന് മോശമായി പെരുമാറുകയും പുറത്ത് പറയരുതെന്ന് ഭീഷണിപ്പെടുത്തുകയും ചെയ്‌തെന്നാണ് പരാതി.\nസര്‍വകലാശാലയിലെ സെന്റര് ഫോര് സ്റ്റഡീസ് ഇന് സയന്‍സ് പോളിസിയിലെ അസിസ്റ്റന്റ് പ്രൊഫസര് രജ്ബീര് സിംഗിനെതിരെയാണ് പരാതി ഉയര്‍ന്നിരിക്കുന്നത്. പെണ്‍കുട്ടിയുടെ പരാതിയെത്തുടര്‍ന്ന് അധ്യാപകനെതിരെ പോലീസ് കേസ് രജിസ്റ്റര് ചെയ്തു. ഇയാള് വൈകാതെ അറസ്റ്റിലായേക്കുമെന്ന് പോലീസ് വൃത്തങ്ങള് വ്യക്തമാക്കി.\nഒരു വിദ്യാര്‍ഥി സമരത്തിന് പിന്തുണ തേടിയാണ് സുഹൃത്തുക്കള്‍ക്കൊപ്പം താന് അധ്യാപകന്റെ അടുത്തെത്തിയതെന്നും കാര്യം അറിയിച്ചപ്പോള് അദ്ദേഹം തന്നെ അടിക്കുകയായിരുന്നുവെന്നും പരാതിക്കാരിയായ വിദ്യാര്‍ഥിനി പറഞ്ഞു. പിന്നീട് ഇയാള് തന്റെ നെഞ്ചില് കൈവച്ച് പിന്നിലേക്ക് തള്ളിയെന്നും ഇത് തടയാന് ശ്രമിച്ച മറ്റ് വിദ്യാര്‍ഥികളെയും ഇയാള് അടിച്ചെന്നുമാണ് പരാതി.\nപ്ലസ് വണ് പ്രവേശനം: ബുധനാഴ്ച്ച മുതല് അപേക്ഷകള് സ്വീകരിക്കും\nതിരുവനന്തപുരം: പ്ലസ് വണ് പ്രവേശനത്തിനുള്ള അപേക്ഷകള് ബുധനാഴ്ച മുതല് സ്വീകരിച്ചു തുടങ്ങും. ഈ മാസം 18 വരെ അപേക്ഷിക്കാം. ഓണ്‍ലൈനായാണ് അപേക്ഷിക്കേണ്ടത്. ഹയര് സെക്കന്ററി വകുപ്പിന്റെ ഔദ്യോഗിക വെബ്‌സൈറ്റില് നിന്നാണ് അപേക്ഷിക്കേണ്ടത്.\nരണ്ട് പ്രധാന അലോട്‌മെന്റുകളായിരിക്കും ഉണ്ടാവുക. മെയ് 25ന് ട്രയല് അലോട്‌മെന്റ് നടക്കും. ജൂണ് ഒന്നിനും, പതിനൊന്നിനുമായി മെയിന് അലോട്‌മെന്റുകള് പ്രസിദ്ധീകരിക്കും. പ്രവേശന നടപടികള് വേഗത്തില് പൂര്‍ത്തിയാക്കി ജൂണ് 13ന് ക്ലാസുകള് തുടങ്ങാനാണ് ഉദ്ദേശിക്കുന്നത്.\nഎസ്എസ്എല്‍സി പരീക്ഷാ ഫലം പ്രഖ്യാപിച്ചു: വിജയശതമാനം കൂടുതല്\nതിരുവനന്തപുരം: എസ്എസ്എല്‍സി പരീക്ഷാ ഫലം പ്രഖ്യാപിച്ചു. വിജയശതമാനം കഴിഞ്ഞ വര്‍ഷത്തേക്കാള് കൂടുതല്. ഈ വര്‍ഷത്തെ വിജയശതമാനം ശതമാനം 97.84 %. 4,37,156 പേരാണ് ഉപരിപഠനത്തിന് യോഗ്യത നേടിയത്.\nകഴിഞ്ഞ വര്‍ഷം 91.58 ശതമാനമായിരുന്നു വിജയം. 34,313 വിദ്യാര്‍ഥികള് മുഴുവന് വിഷയത്തിനും എ പ്ലസ് നേടി. വിജയശതമാനം കൂടുതല് ലഭിച്ച ജില്ല എറണാകുളം 99.12 %. ഏറ്റവും കുറവ് വിജയശതമാനം ലഭിച്ചത് വയനാട് ജില്ലയില്, 93.87%. ഏറ്റവും കൂടുതല് എപ്ലസ് നേടിയത് വയനാട് ജില്ലയിലാണ്.\nവിദ്യാഭ്യാസ മന്ത്രി സി. രവീന്ദ്രനാഥാണ് ഫലം പ്രഖ്യാപിച്ചത്. 517 സര്‍ക്കാര് സ്‌കൂളുകള് നൂറുശതമാനം വിജയം കരസ്ഥമാക്കി. ഏറ്റവും കൂടുതല് വിജയം നേടിയ വിദ്യാഭ്യാസ ജില്ല മുവാറ്റുപുഴയാണ്. പ്ലസ് വണ് പ്രവേശന നടപടികള് മേയ് ഒന്‍പതിനാണ് ആരംഭിക്കുന്നത്.\nതിരുവനന്തപുരം: ഈ വർഷത്തെ എസ്.എസ്.എൽ.സി.പരീക്ഷാഫലം നാളെ പ്രഖ്യാപിക്കും. പരീക്ഷാഫലം ഇന്‍ഫര്‍മേഷന് പബ്ലിക് റിലേഷന്‍സ് വകുപ്പിന്റെ ‘പി.ആര്.ഡി. ലൈവ്’ (PRD LIVE) എന്ന മൊബൈല് ആപ്പിലൂടെ ലഭിക്കും. ആപ്പിലൂടെ ഫലം വേഗത്തില് അറിയാനായി ക്ലൗഡ് സെര്‍വര് സംവിധാനം തയ്യാറാക്കിയിട്ടുണ്ട്. ഹയര് സെക്കണ്ടറി, വൊക്കേഷണല് ഹയര് സെക്കണ്ടറി പരീക്ഷാഫലങ്ങള് പ്രഖ്യാപിക്കുന്ന മുറയ്ക്ക് ഇതേ ആപ്പിലൂടെ ലഭ്യമാകും. ഗൂഗിള് പ്ലേ സ്റ്റോറില് നിന്ന് ആപ്പ് ഡൗണ്‍ലോഡ് ചെയ്യാം.നാളെ രാവിലെ 10.30 ന് നടക്കുന്ന പത്രസമ്മേളനത്തിൽ വിദ്യാഭ്യാസമന്ത്രി സി.രവീന്ദ്രനാഥ് ഫലപ്രഖ്യാപനം നടത്തും. അതിനു ശേഷം ആപ്പിലൂടെ ഫലം അറിയാം.


covid kerala | പ്രവാസികൾ എത്തുമ്പോൾ പ്രഖ്യാപിച്ചത് രണ്ടു ലക്ഷം പേർക്ക് ക്വാറന്റയിൻ ഒരുക്കിയെന്ന്; കുറച്ചു വിമാനങ്ങൾ നാട്ടിലെത്തിയപ്പോൾ തന്നെ സർക്കാർ നിലപാട് മാറ്റി; പ്രതിരോധക്കോട്ടയിൽ ആദ്യ വിള്ളൽ ഇങ്ങനെ; ട്രെയിനിൽ നാട്ടിലെത്തുന്നവർക്ക് മതിയായ പരിശോധന ഉണ്ടായില്ല; ആരോഗ്യപ്രവർത്തകർക്ക് പകരം പൊലീസിന് അധികാരം കൈമാറിയത് തുഗ്ലക്ക് പരിഷ്‌ക്കാരം; കേരളം തെറ്റുകൾ വിലക്കുവാങ്ങിയോ? ലോക മാധ്യമങ്ങൾ പുകഴ്‌ത്തിയ കേരളാ കോവിഡ് മോഡലിന് പിഴച്ചത് എവിടെ? - MarunadanMalayalee.com\nOctober 03, 202002:15 PM IST Permalink\nഅലക്സാണ്ടാർ ദ ഗ്രേറ്റിന്റെ വിശ്വവിജയം തടഞ്ഞത് ഒരു കൊച്ചു ജീവിയായിരുന്നു. കൊതുക്. വില്ലനായെത്തിയ മലമ്പനി അലക്സാണ്ടറിന്റെ വിശ്വവിജയ സ്വപ്നങ്ങളെ തട്ടിത്തെറിപ്പിച്ചു. റഷ്യയെ ആക്രമിച്ച് ലോകത്തിൽ സമ്പൂർന്ന ആധിപത്യം പുലർത്താമെന്ന് കരുതിയ ഹിറ്റ്ലറെ ചെമ്പടയേക്കാൾ ചെറുത്തതത് ആ നാട്ടിലെ കൊടും തണപ്പായിരുന്നു. ചരിത്രം പലപ്പോഴും അങ്ങനെയാണ്. ഇന്ന് വിശ്വവിജയിയായി കാണക്കാക്കുന്ന വ്യക്തി നാളെ അടിതെറ്റി വീഴുന്നത് ഒരു നിസ്സാര കാരണം കൊണ്ടാവും. ഒരു വിള്ളൽമതി വലിയൊരു കപ്പലിൽ വെള്ളം കയറാൻ. നമ്മുടെ കോവിഡ് പ്രതിരോധത്തിന്റെ കാര്യത്തിലും കാര്യങ്ങൾ ഏതാണ്ടൊക്കെ അങ്ങനെയാണ്.\nഅമേരിക്കയിലും യൂറോപ്പിലും ആയിരങ്ങൾ മരിച്ചുവീഴുമ്പോൾ കോവിഡ് മഹാമാരിയെ പിടിച്ചുകെട്ടിയ കൊച്ചു സംസ്ഥാനം. കേരള മോഡൽ ആരോഗ്യ സംവിധാനം വാർത്തയായത് അന്താരാഷ്ട്ര മാധ്യമങ്ങളായ വാഷ്ങ്്ടൺപോസ്റ്റിലും, ബിബിസിയിലും ഗാർഡിയനിലും ഒക്കെയായിരുന്നു. മെയ് മാസം വരെ നാം ലോകത്തിന് മുന്നിൽ ഹീറോകൾ ആയിരുന്നു. എന്നാൽ തുടർന്നങ്ങോട്ട് കാര്യങ്ങൾ മാറിമറിഞ്ഞു. ഇപ്പോൾ പ്രതിദിന കണക്കുകളിൽ കോവിഡ് രോഗികളുടെ എണ്ണം പതിനായിരത്തോട് അടുക്കയാണ്. ആരിൽനിന്നും എപ്പോഴും കോവിഡ് കിട്ടാമെന്ന രീതിയിൽ ഇവിടെ സമൂഹ വ്യാപനം നടന്നിരിക്കുന്നു. റൂട്ടുമാപ്പും, സമ്പർക്കപ്പട്ടികയൊന്നും ഉണ്ടാക്കാതെ ആരോഗ്യവകുപ്പും ഇപ്പോൾ ശ്രദ്ധിക്കുന്നത് മരണം പരമാവധി ഒഴിവാക്കാൻ തന്നെയാണ്. ഒക്ടോബർ നവംബർ മാസങ്ങൾ കേരളത്തെ സംബന്ധിച്ച് അതി നിർണ്ണായകമാണെന്നും, അതീവ ജാഗ്രതയുണ്ടായില്ലെങ്കിൽ വീടുകളിൽ മരണങ്ങൾ ഉണ്ടാകുമെന്നും മറുനാടൻ മലയാളിയോട് സംസാരിച്ച പല ആരോഗ്യ വിദഗധരും ആശങ്ക പങ്കുവെക്കുന്നുണ്ട്. പക്ഷേ സർക്കാറിന്റെ ഭാഗമായതുകൊണ്ട് അവർക്ക് ഇത് പരസ്യമായി പറയാൻ കഴിയുന്നില്ല. എന്നാൽ സ്ഥിതി അതീവ ഗുരുതരമാണെന്നും ആരോഗ്യ അടിയന്തരാവസ്ഥവരെ പ്രഖ്യാപിക്കണമെന്നും, ഡോക്ടർമാരുടെ സംഘടനയായ ഇന്ത്യൻ മെഡിക്കൻ അസോസിയോഷൻ ( എം എം എ) സർക്കാറിന് അറിയിച്ചിട്ടുണ്ട്. ഇത് അംഗീകരിച്ചിട്ടില്ലെങ്കിലും നിരോധനാഞ്ജ അടക്കമുള്ള നടപടികളിലൂടെ സർക്കാർ\nഇപ്പോള് കർശനമായി ആൾക്കൂട്ട നിയന്ത്രണം നടപ്പാക്കുന്നുണ്ട്.\nകോവിഡിനെ കേരളത്തിൽനിന്ന് പടിച്ചുകെട്ടാൻ കഴിയും എന്ന് ഇന്ന് ആരും വിശ്വസിക്കുന്നില്ല. ഒരുതവണ വന്ന് പോകന്നുതോടെ നാം കൂട്ടപ്രതിരോധം നേടുമെന്നാണ് ആരോഗ്യവിദഗ്ദ്ധർ പറയുന്നത്. 2021 മധ്യത്തോടെയെങ്കിലും വാക്സിനേഷൻ വരും. അതുവരെ വൃദ്ധരയെും കുട്ടികളെയും ഗർഭിണികളെയും സംരക്ഷിക്കുക എന്ന വലിയ ദൗത്യമാണ് സംസ്ഥാന സർക്കാറിനുമുന്നിൽ ഇപ്പോൾ ബാക്കിയുള്ളത്.പക്ഷേ അപ്പോളും ഒരു ചോദ്യം ബാക്കിയാണ്. ലോക മുഴുവൻ ഒരുകാലത്ത് പുകഴ്‌ത്തിയിരുന്നു കേരളാ മോഡൽ കോവിഡ് പ്രതിരോധത്തിന് എവിടെയാണ് പിഴച്ചത്?\nതുടക്കത്തിൽ കേരളം നടത്തിയത് അഭിമാന വിജയം\nതുടക്കത്തിൽ മികച്ച പ്രകടനമാണ് കൊറോണയെ ചെറുക്കുന്നതിൽ കേരളം കാഴ്ചവെച്ചത്. 2020 ജനവരി 30ന് ഉച്ചയോടടുത്ത് മന്ത്രി കെ.കെ. ശൈലജ വാർത്താസമ്മേളനം വിളിച്ചപ്പോൾ മാധ്യമപ്രവർത്തകർ അസാധാരണമായി ഒന്നും സങ്കൽപ്പിച്ചിരുന്നില്ല. ശാന്തമായിട്ടാണ് ടീച്ചർ ആ പദങ്ങൾ ഉച്ചരിച്ചത്.. ആ സാംപിളുകളിലൊന്ന് പോസിറ്റീവായി എന്നാണ് കേന്ദ്ര ആരോഗ്യ മന്ത്രാലയം അറിയിച്ചത്. ഇന്ത്യയിലെ ആദ്യ നോവൽ കൊറോണ വൈറസ് കേസായിരുന്നു അത്.\nവുഹാനിൽ നിന്നെത്തിയ വിദ്യാർത്ഥിനിക്ക് പിന്നാലെ മറ്റു രണ്ടു കേസുകൂടി സ്ഥിരീകരിച്ചെങ്കിലും അടുത്ത ബന്ധുക്കൾക്ക് പോലും പകരാനിടയാക്കാതെ രോഗം നിയന്ത്രിക്കാനായി. മാർച്ച് എട്ടിന് ഇറ്റാലിയൻ കണക്ഷനിൽ കൊറോണ വീണ്ടും എത്തി. അതും കൃത്യമായി റൂട്ട്മാപ്പ് അടക്കം ഉണ്ടാക്കി ബന്ധപ്പെട്ടവരെയെല്ലാം ക്വാറന്റൈനിൽ ആക്കി കേരളം പ്രതിരോധിച്ചു. പക്ഷേ തുടർന്ന് അവിടെയുമിവിടെയുമൊക്കെ കേസുകൾ പ്രത്യക്ഷ്യപ്പെടാൻ തുടങ്ങി. ദേശീയ ലോക്ക്ഡൗണിന്റെ തൊട്ടുമുമ്പത്തെ ദിവസം 105 കേസായിരുന്നു കേരളത്തിൽ മൊത്തം. മെയ് ഏഴിന്, പ്രവാസികൾ വന്നുതുടങ്ങുന്നതിനുമുമ്പ്, 504 കേസും. കൃത്യം ആറു മാസം കഴിഞ്ഞപ്പോൾ, ഓഗസ്റ്റ് മൂന്നാമത്തെ ആഴ്ചയിൽ, 19ന്, കേസുകളുടെ എണ്ണം ആദ്യമായി ഒരു ദിവസത്തിൽ മാത്രം 2000 കടന്നു. ആകെ കേസുകളുടെ എണ്ണം 52000നടുത്തും. മരണ സംഖ്യ 182. മാർച്ച് 28 നായിരുന്നു കേരളത്തിലെ ആദ്യ കോവിഡ് മരണം- പത്തു ദിവസം മുമ്പ് ദുബായിൽ നിന്നെത്തിയ 69 കാരനായ ഫോർട്ട് കൊച്ചിക്കാരൻ. പക്ഷേ അപ്പോഴും കേരളം അതിജീവിക്കുമെന്ന പ്രതീക്ഷയുണ്ടായിരുന്നു. പക്ഷേ ഇപ്പോൾ മൊത്തം രോഗികൾ രണ്ടുലക്ഷവും പ്രതിദിന രോഗികൾ പതിനായരിത്തിനടത്തും നിൽക്കുന്നു. ശക്തമായ റിക്കവറി ഉണ്ടാവുന്നു, മരണ നിരക്ക് കുറവാണ് എന്നത് മാത്രമാണ് ആശ്വാസം.\nഫെബ്രുവരി 18ന് ശൈലജ ടീച്ചർ മറ്റൊരു വാർത്താസമ്മേളനം നടത്തിയിരുന്നു. വലിയ ആത്മവിശ്വാസത്തോടെ സ അവർ പറഞ്ഞു: മാർച്ച് ആദ്യത്തെ ആഴ്ചയോടെ കേരളത്തിൽ കോവിഡ് രോഗികളുണ്ടാവില്ല. ക്വാറന്റയിനിലുള്ളവർ പുറത്തുവരാൻ കാത്തിരിക്കുകയാണ്, . മെയ് ആദ്യ ആഴ്ചയിൽ അടുത്തടുത്ത ദിവസങ്ങളിൽ കേരളത്തിൽ ഒരു കേസു പോലും റിപ്പോർട്ട് ചെയ്തില്ല. ലോകമെമ്പാടുമുള്ള മാധ്യമങ്ങൾ കേരളത്തിന്റെ നേട്ടങ്ങൾ എണ്ണിപ്പറഞ്ഞു. ബി.ബി.സിയടക്കമുള്ള എണ്ണപ്പെട്ട ചാനലുകളിൽ കേരളമെന്ന അത്ഭുതം ചർച്ചയായി. മഹാരാഷ്ട്രയും ഗുജറാത്തുമൊക്കെ കൊറോണ നിയന്ത്രിക്കുവാൻ കേരളത്തിന്റെ വിദഗ്‌ദോപദേശം തേടി. കേരളം അക്ഷരാർത്ഥത്തിൽ ലോകത്തിന്റെ നെറുകയിലായ മുഹൂർത്തം.\nഫെബ്രുവരി 18 ന്റെ ആത്മവിശ്വാസം അധികം നിന്നില്ല. ഓഗസ്റ്റ് 13ലെ വാർത്താ സമ്മേളനത്തിൽ കെ കെ ശൈലജ ടീച്ചർ പറഞ്ഞത് ഒരു മാസത്തിനകം കേരളത്തിൽ ഒരു ദിവസം ഇരുപതിനായിരം കേസുകൾ വരെ ഉണ്ടാവാനിടയുണ്ടെന്നാണ്.\nസൂപ്പർ സ്പ്രെഡ് ഭീതിയിൽ കേരളം\nടെസ്റ്റ് പോസറ്റീവ് നിരക്ക് കേരളത്തിൽ കൂടുകയാണ്. ഇങ്ങനെ പോയാൽ രണ്ടുമാസത്തിനുള്ള മൊത്തം രോഗികളുടെ എണ്ണം അഞ്ചുലക്ഷം കടക്കുമെന്നാണ് ഐഎംഎയിലെ അടക്കമുള്ള വിദഗ്ദ്ധർ സൂചിപ്പിക്കുന്നത്. മരണ നിരക്കും അത് അനുസരിച്ച് കുടുകയാണ്. 'ആരിൽനിന്നും എപ്പോഴും പടരാമെന്ന നിലയിൽ കോവിഡ് കേരളത്തിൽ പിടിമുറക്കിയിരക്കയാണ്. സമൂഹവ്യാപനം എന്നേ ഉണ്ടായിക്കഴിഞ്ഞു. ഒക്ടോബറും നവംബറും കേരളത്തെ സംബന്ധിച്ച അതി നിർണ്ണാകമാണ്. ഒരൊറ്റ സിറ്റിപോലെ ചേർന്നുകിടക്കുന്ന അതീവ ജനസാന്ദ്രതയേറിയ ഈ സംസ്ഥാനത്ത് ഏത് നിമിഷവും ഒരു സൂപ്പർ സ്പ്രഡ് പ്രതീക്ഷിക്കാം. അതുകൊണ്ടുതന്നെ ടെസ്റ്റിലും റൂട്ടുമാപ്പിലുമൊന്നും ആരോഗ്യവകുപ്പുതന്നെ ഇപ്പോൾ അധികം സമയം മെനക്കെടുത്തുന്നില്ല. പരമാവധി മരണം ഒഴിവാക്കുക എന്നതാണ് ഇനി നമ്മുടെ മുന്നിലുള്ള ലക്ഷ്യം. ഐഎംഎ ചൂണ്ടിക്കാട്ടിയപോലെ ആരോഗ്യ അടിയന്തരവസ്ഥ പ്രഖ്യാപിക്കാൻ ഇനിയും വൈകരുത്. '- ആരോഗ്യവിദഗധനും എഴുത്തുകാരനുമായ ഡോ എം മുരളീധരൻ ചൂണ്ടിക്കാട്ടുന്നു.\nസംസ്ഥാനത്ത് കോവിഡ് സൂപ്പർ സ്‌പ്രെഡ് ഉണ്ടായേക്കുമെന്ന നിഗമനത്തിലാണ് ആരോഗ്യ മേഖലയിലെ പ്രമുഖർ. സംസ്ഥാനത്ത് കോവിഡ് ബാധിച്ചവരുടെ എണ്ണം രണ്ട് ലക്ഷം കവിഞ്ഞു. രണ്ട് ദിവസമായി എണ്ണായിരത്തിലധികം കേസുകളാണ് റിപ്പോർട്ട് ചെയ്യപ്പെടുന്നത്. ഇവയിൽ 95 ശതമാനത്തിലധികം പേർക്കും സമ്പർക്കത്തിലൂടെയാണ് രോഗം ബാധിച്ചത്. വ്യാഴാഴ്ച 8135 പേർക്കാണ് കോവിഡ് രോഗം സ്ഥിരീകരിച്ചത്. 7013 പേർക്കും സമ്പർക്കത്തിലൂടെയാണ് രോഗം പിടിപെട്ടതെന്ന് ആരോഗ്യവകുപ്പ്. 71,339 പേർ നിലവിൽ സംസ്ഥാനത്ത് ചികിത്സയിലുണ്ട് എന്നതാണ് ഔദ്യോഗിക കണക്ക്. ഈ സാഹചര്യത്തിലാണ് ഒക്ടോബർ മൂന്നാം തീയതി മുതൽ അഞ്ച് പേർ ഒത്ത് കൂടുന്നത് വിലക്കി സർക്കാർ ഉത്തരവിറക്കിയത്. സിആർപിസി 144 പ്രകാരമാണ് ഉത്തരവ്. പ്രാദേശിക സാഹചര്യം വിലയിരുത്തി ജില്ലാ കളക്ടർമാർക്ക് കൂടുതൽ നടപടികൾ സ്വീകരിക്കാം. വിവാഹത്തിന് അമ്പത് പേർക്കും മരണാനന്തര ചടങ്ങുകൾക്ക് 20 പേർക്കും പങ്കെടുക്കാം എന്നതൊഴിച്ചാൽ മറ്റെല്ലാ ആൾക്കൂട്ടങ്ങളേയും നിയന്ത്രിക്കാനാണ് സർക്കാർ തീരുമാനം.\nരോഗ ലക്ഷണങ്ങൾ ഉള്ളവരെ മാത്രം പരിശോധിച്ചാൽ മതിയെന്നാണ് സർക്കാർ ആരോഗ്യ കേന്ദ്രങ്ങൾ നൽകിയിരിക്കുന്ന നിർദ്ദേശം. ഏഴ് ദിവസത്തെ ക്വാറന്റൈൻ പൂർത്തിയാക്കുന്നവർക്കും എട്ടാം ദിവസം പരിശോധനയ്ക്ക് വിധേയമാകാം. 'പോസിറ്റീവ് കേസുകൾ കണ്ടെത്തുക എന്ന സാഹചര്യം കേരളത്തിൽ ഇനി ആവശ്യമില്ല. അങ്ങനെ കണ്ടെത്തുന്നതുകൊണ്ട് പ്രയോജനവും ഇല്ല. സമൂഹത്തിൽ അത്രത്തോളം രോഗം വ്യാപിച്ച് കഴിഞ്ഞു. എന്നാൽ രോഗ ലക്ഷണങ്ങളുള്ളവർക്ക് വേണ്ട ചികിത്സ ലഭ്യമാക്കുക എന്നത് മാത്രമാണ് നിലവിൽ സംസ്ഥാനത്തിന് ചെയ്യാനാവുന്നത്. അതിനാൽ സർക്കാർ നിർദ്ദേശ പ്രകാരം രോഗ ലക്ഷണങ്ങൾ ഉള്ളവരെ മാത്രമാണ് ഇപ്പോൾ പരിശോധിക്കുന്നത്'-ഒരു ഡോക്ടർ ഇങ്ങനെയാണ് പ്രതികരിച്ചത്. ക്വാറന്റൈൻ പൂർത്തിയാക്കുന്നവർക്കും രോഗ ലക്ഷണങ്ങൾ പ്രകടിപ്പിക്കുന്നവർക്കും മാത്രമാണ് പരിശോധന എന്നിരിക്കെ കോവിഡ് നിരക്കിൽ വരുന്ന വർധനവ് ആശങ്കപ്പെടുത്തുന്നതാണെന്ന് ആരോഗ്യ പ്രവർത്തകർ പറയുന്നു.\nരോഗലക്ഷണങ്ങൾ ഉള്ള കോവിഡ് രോഗികളെ പോലും ആശുപത്രിയിലേക്ക് മാറ്റാൻ കഴിയാത്ത സാഹചര്യമാണ് സംസ്ഥാനത്തുള്ളത്. കിടക്കകളുടേയും ആരോഗ്യ പ്രവർത്തകരുടേയും കുറവ് ഉണ്ട്. കോവിഡ് ചികിത്സാ കേന്ദ്രങ്ങളെല്ലാം നിറഞ്ഞിരിക്കുന്നതിനാൽ രോഗ ലക്ഷണങ്ങളുള്ള രോഗികളെയും ഹോം ഐസൊലേഷനിൽ വിടേണ്ടതായി വരുന്നു.\nപ്രവാസികളുടെ വരവിൽ പ്രതിരോധക്കോട്ട വീണു\nകേരളത്തിന്റെ ആദ്യ പിഴവ് പ്രവാസികളുടെ വരവ് മാനേജ് ചെയ്യുന്നതിലാണെന്നാണ് ആരോഗ്യവിദഗധൻ ഡോ എം മുരളീധരൻ ചൂണ്ടിക്കാട്ടുന്നത്. അദ്ദേഹം 'ട്രൂ കോപ്പി' എന്ന ഓൺലൈൻ മാഗസിനിൽ എഴുതിയ ലേഖനത്തിൽ ഇങ്ങനെ ചൂണ്ടിക്കാട്ടുന്നു.\n'മെയ് ഏഴിന് പ്രവാസികൾ കേരളത്തിലെത്തി തുടങ്ങിയപ്പോൾ സർക്കാർ പ്രഖ്യാപിച്ച പ്രകാരം രണ്ടു ലക്ഷത്തോളം പേർക്ക് ക്വാറന്റയിൻ സംവിധാനം തയാറാണെന്നത് വലിയ ആശ്വാസത്തോടെയാണ് നാം കേട്ടത്. അഞ്ചും പത്തും വർഷം കഴിഞ്ഞ് തിരിച്ചെത്തുന്ന പ്രവാസികൾ വീടുകളലെത്തിയാൽ, മനുഷ്യ സഹജമായ വൈകാരിക മുഹൂർത്തങ്ങളിൽ സമ്പർക്ക സുരക്ഷാവലയങ്ങൾ ഞ്ഞൊടിയിടയിൽ തകരുമെന്നും രോഗവ്യാപനത്തിന് സാദ്ധ്യതയേറുമെന്നൊക്കെ തിരിച്ചറിയാൻ സത്യത്തിൽ ശാസ്ത്രീയ വിശകലന പാടവം ആവശ്യമില്ല. പക്ഷേ ആദ്യത്തെ കുറച്ചു വിമാനങ്ങൾ നാട്ടിലെത്തിയപ്പോൾ തന്നെ പ്രഖ്യാപിത നിലപാടിൽ നിന്ന് അൽഭുതകരമായി സർക്കാർ പിന്നോട്ടു പോവുന്നതാണ് കണ്ടത്. ഇന്ത്യൻ മെഡിക്കൽ അസോസിയേഷനെ പോലെ ആരോഗ്യ രംഗത്ത് നിർണ്ണായകമായി പ്രവർത്തിക്കുന്ന സംഘടനകൾ കൃത്യമായി അത്തരമൊരു നിലപാടുണ്ടാക്കിയേക്കാവുന്ന ഗുരുതരാവസ്ഥകളെ കുറിച്ച് സർക്കാറിനെ പലതവണ ഓർമ്മപ്പെടുത്തിയിരുന്നുതാനും. പക്ഷേ ഏതോ ഭൂതാവേശം കൊണ്ടെന്ന പോലെ സർക്കാർ അത്തരം ജാഗ്രതാ സൂചന പരിഗണിക്കാതെ മുന്നോട്ടുപോയി. അവിടെയാണ് സർക്കാരിന് ആദ്യമായി പിഴച്ചത്. അതുവരെ കൃത്യവും ശാസ്ത്രീയവുമായി മുന്നോട്ടുപോയ ആരോഗ്യ സംവിധാനം വലിയൊരു തെറ്റ് വിലയ്ക്കു വാങ്ങുകയായിരുന്നു. അങ്ങനെയാണ് കേരളത്തിൽ സർക്കാരും ജനങ്ങളും ശ്രദ്ധാപൂർവം പണിതുയർത്തിയ പ്രതിരോധ കോട്ടക്ക് ആദ്യമായി വിള്ളൽ വീഴുന്നത്. സമൂഹവ്യാപനത്തിന്റെ ആദ്യ വിത്ത്, നിർഭാഗ്യകരമെന്നു പറയട്ടെ, നാം വിതച്ചു കഴിഞ്ഞിരുന്നു. മെയ് ഏഴിലെ 500 കേസുകൾ കൃത്യം ഇരുപതാം ദിവസം, മെയ് 27 ന്, ആയിരമായി. പിന്നെ ഒരു കുതിച്ചുചാട്ടമായിരുന്നു. ജൂലൈ നാലിന് അയ്യായിരവും, പതിനാറിന് പതിനായിരവും ജൂലൈ ഇരുപത്തിയേഴിന് ഇരുപതിനായിരവും നാം ഞൊടിയിടെ പിന്നിട്ടു. കേരളത്തിൽ ആദ്യമായി ഭീതിയുടെ അലകൾ തൊട്ടറിയാമെന്നായി. മലയാളിയുടെ ആത്മവിശ്വാസത്തിന്റെ ചിരി പതുക്കെ മങ്ങിത്തുടങ്ങി.'- ഡോ മുരളീധരൻ വ്യക്താമാക്കി.\nഅന്ന് നാട്ടിലെത്തുന്ന മലയാളികൾക്കെല്ലാം കർശനമായ ക്വാറന്റൈൻ സർക്കാർ സംവിധാനത്തിൽ ഒരുക്കുണയാണെങ്കിൽ ഇന്ന് ഈ വിപത്ത് കേരളത്തിന് ഉണ്ടാവുമായിരുന്നില്ല. 2ലക്ഷം ക്വാറൻൻൈ സൗകര്യം ഉണ്ടെന്നും സർക്കാർ ചെലവിൽ പാർപ്പിക്കും ഒക്കെ പറഞ്ഞത് വെറും രാഷ്ട്രീയ തള്ളുകൾ ആയിരുന്നെന്ന് പിന്നീട് തെളിഞ്ഞു. കേരളത്തിലെ ജനങ്ങളുടെ ജീവൻ രക്ഷിച്ച സർക്കാർ പ്രവാസികളെ രക്ഷിക്കുന്നില്ല എന്ന വിമർശനം അക്കാലത്ത് ശക്തമായിരുന്നു. ഗൾഫിൽ മരിച്ച പ്രവാസികളുടെ പടങ്ങൾ എല്ലാം ചേർത്ത് ഒന്നാം പേജ് ഒരുക്കി മാധ്യമം പത്രമൊക്കെ വലിയ ജനരോഷമാണ് ഈ ഘട്ടത്തിൽ ഉയർത്തിവിട്ടത്്. ഈ സമ്മർദത്തിന് അടിമപ്പെട്ട് സർക്കാർ എടുത്ത പ്രവാസികളെ കൊണ്ടുവരൽ വലിയ വിനയായി. പ്രൈവറ്റ് ക്വാറന്റൈനും ഹോം ക്വാറന്റൈനും പലയിടത്തും പ്രഹസനമായി. ഇപ്പോൾ നോക്കുക, ഗൾഫ് രാഷ്ട്രങ്ങൾ ഒന്നൊന്നായി കോവിഡിൽനിന്ന് പതുക്കെ രക്ഷനേടുന്നു. ഇന്ത്യയും കേരളവും കോവിഡിൽ ഒന്നാമതും എത്തിനിൽക്കുന്നു. ഇപ്പോൾ ഇന്ത്യയിൽ നിന്നുള്ള ഫ്ളൈറ്റുകൾക്ക് നിയന്ത്രണം ഏർപ്പെടുത്തിയിരിക്കയാണ് സൗദി.\nട്രെയിനിലും ബസിലും വന്നവർക്ക് കർശന പരിശോധന ഉണ്ടായില്ല\nഅതുപോലെ കേരളത്തിന് ഉണ്ടായ മറ്റൊരു പിഴവാണ് ട്രെയിനിലും ബസിലും , ഇതരസംസ്ഥാനങ്ങളിൽനിന്ന് വന്നവർക്ക്, വിമാനത്താവളങ്ങളിലെപ്പോലെ കർശന പരിശോധന ഉണ്ടാവാഞ്ഞത്. പലയിടത്തുനിന്നും വന്നവർ പല വഴിക്ക് 'രക്ഷപ്പെട്ടു'. കോവിഡ് എന്നത് ഒരു തീപ്പൊരിയാണെന്നത് വേണ്ടത്ര ഗൗരവത്തോടെ അവർക്ക് എടുക്കാനും ആയില്ല. അതുപോലെ തന്നെ ആരോഗ്യ പ്രവർത്തകർക്ക് പകരം പൊലീസിന് അധികാരം കൈമാറിയതും തുഗ്ലക്ക് പരിഷക്കാരമായിപ്പോയി എന്നാണ് ഡോ മുരളിധരൻ വിശേഷിപ്പിക്കുന്നത്. അദ്ദേഹം എഴുതിയത് ഇങ്ങനെയാണ്.\n'ഓഗസ്റ്റ് മൂന്നിനാണ് സർക്കാർ കോവിഡ് പ്രതിരോധത്തിന് പൊലീസിന് കൂടുതൽ അധികാരം കൈമാറാൻ തീരുമാനിക്കുന്നത്. കോവിഡിന്റെ തുടക്കം മുതൽ സ്തുത്യർഹമായ സേവനം കാഴ്ചവെക്കുന്നവരാണ് പൊലീസുകാർ. ലോക്ക്ഡൗണിൽ ഊണും ഉറക്കവുമൊഴിച്ച് അവർ വാഹനങ്ങൾ പരിശോധിക്കുകയും ഗതാഗതം നിയന്ത്രിക്കുകയും ചെയ്തു. മാസ്‌കും സാനിറ്റൈസറും തികയാത്ത സന്ദർഭങ്ങളിൽ പോലും സാമൂഹികപ്രതിബദ്ധതയോടെ ആത്മാർത്ഥമായി പൊലീസിങ് നടപ്പാക്കി. സ്വന്തം ആരോഗ്യസുരക്ഷ വകവെക്കാതെ സമരക്കാരെ നേരിട്ടു. ലീവെടുക്കാനാവാതെ കുടുംബത്തിൽ നിന്നകന്ന് മാസങ്ങളോളം ജോലി ചെയ്തു തളർന്നു. കേരളീയ സമൂഹം ആരോഗ്യ പ്രവർത്തകരോളം തന്നെ കടപ്പെട്ടിരിക്കുന്ന വിഭാഗമാണ് പൊലീസ് എന്നതിൽ സംശയമില്ല. ഒരു ബിഗ് സല്യൂട്ടിന് എന്തു കൊണ്ടും അർഹർ. പക്ഷേ കണ്ടെയിന്മെന്റ് സോണുകൾ നിർണയിക്കാനും പ്രഥമ -ദ്വിതീയ സമ്പർക്കപ്പട്ടിക തയാറാക്കുവാനും ക്വാറന്റയിനിലുള്ളവരെ നിരീക്ഷിക്കാനും ഒക്കെ അവരെ ഏൽപ്പിക്കുന്നത് സാമാന്യ ബോധത്തിന്റെ തികഞ്ഞ ലംഘനമാണെന്ന് പറയാതെ വയ്യ. അതേസമയം, സമ്പർക്കപ്പട്ടികയിലെ ആളുകളെ തെരഞ്ഞുപിടിക്കുവാനും 'ബ്രക്ക് ദി ചെയിൻ' മാനദണ്ഡം പാലിക്കാത്തവരെ കർശനമായി നേരിടാനും, ആരോഗ്യപരിപാലന നിയമങ്ങൾ തെറ്റിക്കുന്നവരെ കണ്ടുപിടിക്കുവാനും അവരെ നിയോഗിക്കുന്നത് ഭരണപരമായ നല്ല തീരുമാനമാണുതാനും. ജോലിഭാരം കൊണ്ട് വീർപ്പുമുട്ടുന്ന പൊലീസ് സേനക്ക് അമിതഭാരം ഏൽപ്പിക്കുന്നു എന്ന അപരാധത്തിനോടൊപ്പം ഒരു പരിശീലനവും ലഭിക്കാത്ത പ്രവർത്തന മേഖലകളിൽ അവരെ നിയോഗിക്കുന്നത് തികച്ചും അശാസ്ത്രീയമാണെന്ന് അധികാരികൾ മനസ്സിലാക്കാത്തത് ദുഃഖകരവും അത്ഭുതകരവുമാണ്.\nആരോഗ്യ പ്രവർത്തകർ സ്തുത്യർഹമായി നിർവഹിച്ചിരുന്ന പ്രവർത്തനം പൊലീസിനെ ഏൽപ്പിക്കുന്നതിന്റെ സാംഗത്യം വ്യാപകമായി ചോദ്യം ചെയ്യപ്പെട്ടു. ആരോഗ്യ രംഗത്ത് പ്രവർത്തിക്കുന്ന മിക്കവാറും സംഘടനകൾ, ഐ.എം.എ അടക്കം, ഈ തുഗ്‌ളക്കിയൻ നടപടിക്കെതിരെ രംഗത്ത് വന്നിരുന്നു. ഫോൺകോളുകളുടെ ലിസ്റ്റ് എടുത്ത് സമ്പർക്കപ്പട്ടികയിലെ ആളുകളെ പൊലീസ് നിരീക്ഷിക്കുന്നതിന്റെ നിയമവശം കോടതിയിൽ ചോദ്യം ചെയ്യപ്പെടുകയും ചെയ്തു. താരതമ്യേന കൃത്യവും സുതാര്യവുമായി പോകുന്ന ആരോഗ്യ പ്രവർത്തനങ്ങളെ താറുമാറാക്കുന്നു എന്നതിനപ്പുറം ആറു മാസത്തിലേറെയായി ആത്മാർത്ഥമായി ഇത്തരം പ്രവർത്തനങ്ങളിൽ മുഴുകിയിരിക്കുന്ന ആരോഗ്യ പ്രവർത്തകരെ മുഖവിലക്കെടുക്കാതിരിക്കുക വഴി ഒരുതരം അന്യതാബോധം അവരിൽ സൃഷ്ടിക്കുവാൻ മാത്രമേ ഇത്തരം നടപടികൾ ഉതകിയിട്ടുള്ളു എന്ന വിമർശനവും കാണാതിരിക്കാൻ വയ്യ. എപ്പിഡമിയോളജിക്കൽ മാനദണ്ഡങ്ങളുപയോഗിച്ച് നിർവഹിക്കേണ്ട ആരോഗ്യ പ്രവർത്തനങ്ങളായ കണ്ടെയ്ന്മെന്റ് സോൺ നിർണയത്തിനും കോണ്ടാക്റ്റ് ലിസ്റ്റ് തയാറാക്കാനും, ഇത്തരം കാര്യങ്ങളിൽ പരിശീലനം ലഭിക്കാത്ത പൊലീസിനെ നിയോഗിക്കുക വഴി, മികവോടെ മുന്നോട്ടു പോയിരുന്ന ഒരു സംവിധാനത്തെ തികഞ്ഞ പരാധീനതയിലേക്കും അവ്യക്തതയിലേക്കും തള്ളിവിട്ടത് പ്രതിരോധ പ്രവർത്തനങ്ങളുടെ നിർവഹണത്തെ ഗുരുതരമായി ബാധിച്ചു.'- ഡോ മുരളീധരൻ വ്യക്താമാക്കി.\nശാസ്ത്രീയ മനോഗതിയിൽനിന്ന് സർക്കാർ പിന്തിരിഞ്ഞു\nഅതോടൊപ്പം എവിഡൻസ് ബേസ്ഡ് മെഡിസിനെ മാത്രം പിന്തുണക്കാതെ ഹോമിയോപ്പതി അടക്കമുള്ള ബദൽ വൈദ്യങ്ങളുടെ പിറകെ പോയതും, ജനങ്ങളിൽ വ്യാജ ആത്മവിശ്വാസം ഉണ്ടാക്കാനും അതുവഴി രോഗം പകരാനുമാണ് ഇടയാക്കിയതെന്ന് പല ആരോഗ്യവിദഗ്ധരും ചൂണ്ടിക്കാട്ടുന്നു. ഡോ മുരളീധരൻ ഇങ്ങനെ കുറിക്കുന്നു. 'പക്ഷേ, ചില സമാന്തര ചികിത്സാ വിഭാഗങ്ങൾ കൊറോണ വൈറസ് ബാധ തുടങ്ങിയ ഉടൻ, ഇതാ ഞങ്ങളുടെ പക്കൽ പ്രതിരോധ മരുന്നുണ്ടെന്നു പറഞ്ഞ് മുന്നോട്ട് വരികയുണ്ടായി. അവരുടെ മരുന്നുകളുടെ ശാസ്ത്രീയ അടിസ്ഥാനം ഒരിക്കലും തെളിയിക്കപ്പെട്ടിട്ടില്ല എന്നത് മാറ്റിനിർത്തിയാൽ തന്നെ, (നേർപ്പിക്കും തോറും മരുന്നിന്റെ ശക്തി കൂടുമെന്നത് ശരിയാണെങ്കിൽ ഇന്ന് ലോകം നിയന്തിക്കുന്ന ഫിസിക്‌സ്-കെമിസ്ടി അടിസ്ഥാന നിയമങ്ങൾ മുഴുവൻ തെറ്റാണ്) ആ മരുന്നിന്റെ പ്രതിരോധ ശേഷി ഏതു പഠനങ്ങളിൽ എവിടെയൊക്കെ തെളിഞ്ഞു എന്ന് പ്രഖ്യാപിക്കാനുള്ള മിനിമം ഔചിത്യവും സത്യസന്ധതയും അവർ കാണിക്കേണ്ടതുണ്ട്.\nഈ അശാസ്ത്രീയ ചികിത്സക്ക് കേരള- കേന്ദ്ര സർക്കാരുകൾ കൂട്ടുനിൽക്കുന്നു എന്നു വരുന്നത് അത്യന്തം ഖേദകരമാണ്. ഈ ചികിത്സയുടെ ഗുണങ്ങൾ സർക്കാരിന് ബോദ്ധ്യപ്പെട്ടിരുന്നോ, ഏതു പഠനങ്ങളാണ് അവർ സർക്കാരിന് സമർപ്പിച്ചത്, എത്ര പേരിൽ പഠനം നടത്തി, എവിടെയൊക്കെയാണ് പഠനം നടത്തിയത്, ആ ചികിത്സ സ്വീകരിച്ചവരിൽ എത്രപേർ പ്രതിരോധം നേടി, എന്തടിസ്ഥാനത്തിലാണ് ആ ചികിത്സ സ്വീകരിക്കാൻ സർക്കാർ മലയാളികളോട് പറയുന്നത് തുടങ്ങി ഒട്ടനവധി കാര്യങ്ങൾ സർക്കാർ വിശദീകരിക്കേണ്ടതുണ്ട്. ഇതൊന്നുമില്ലാതെ, തെളിവുകളുടെ ഒരു മിന്നായം പോലുമില്ലാതെ ഒരു ജനാധിപത്യ സർക്കാർ അത്തരം ചികിത്സ ശുപാർശ ചെയ്യുന്നത് ജനങ്ങളുടെ ആരോഗ്യത്തിനു നേരെയുള്ള കടന്നുകയറ്റമായി മാത്രമേ കാണുവാൻ കഴിയൂ. മാത്രമല്ല, ഇത്തരം ചികിത്സ സ്വീകരിക്കുന്നവർ ഒരു അയഥാർത്ഥ / വ്യാജ സുരക്ഷാബോധം അനുഭവിക്കുക്കുകയും ആരോഗ്യ സുരക്ഷാ മാനദണ്ഡങ്ങൾ കൃത്യമായി പാലിക്കുന്നതിൽ പിന്നോട്ട് പോവുകയും ചെയ്യും. അങ്ങേയറ്റം ഗുരുതര ഭവിഷ്യത്തുകൾ സൃഷ്ടിക്കാവുന്ന സാഹചര്യമാണ് അങ്ങിനെ സൃഷ്ടിക്കപ്പെടുന്നത്.\nലോകത്ത് ഇന്ത്യയൊഴികെ മറ്റ് 218 രാജ്യങളിലും, അതിന്റെ ജന്മഭൂമിയായ ജർമ്മനിയിലടക്കം, ഈ ചികിത്സ കൊറോണ പ്രതിരോധത്തിന് പരിഗണിക്കപ്പെടുകപോലും ചെയ്യാത്തതെന്ത് എന്ന ചോദ്യത്തിനും സർക്കാർ ഉത്തരം പറയേണ്ടതുണ്ട്. 20 ലക്ഷം പേർക്ക് ഈ 'പ്രതിരോധ മരുന്ന്' നൽകിയ മുംബെയിലാണ് ഇന്ത്യയിലെ ഏറ്റവും വലിയ ക്ലസ്റ്ററുകൾ രൂപംകൊണ്ടത് എന്ന കാര്യം പോലും സർക്കാർ പരിഗണിക്കുന്നേയില്ല. തികച്ചും ഖേദകരമെന്നു പറയട്ടെ, ശാസ്ത്രാഭിമുഖ്യമുള്ള നിരവധി സംഘടനകളും ശാസ്ത്ര സാഹിത്യ പരിഷത്തും ഐ.എം.എ യുമൊക്കെ ഇത്തരം അശാസ്ത്രീയ ചികിത്സകൾക്കെതിരെ രംഗത്ത് വന്നിട്ടും സർക്കാർ അതിനെതിരെ മുഖം തിരിക്കുകയാണുണ്ടായത്.'- ഡോ മുരളീധരൻ ചൂണ്ടിക്കാട്ടുന്നു.\nനിരുത്തരവാദിത്വം പുലർത്തിയ പ്രതിപക്ഷം\nഅതേസമയം കടുത്ത അനാസ്ഥ കേരളത്തിലെ പ്രതിപക്ഷ പാർട്ടികളുടെ ഭാഗത്തുനിന്നും ഉണ്ടായി. ഒരു മഹാമാരിക്കാലത്ത് ഒരിക്കലും പാടില്ലാത്ത രീതിയിൽ സമരങ്ങളും ബഹളങ്ങളുമായി കോവിഡ് പരത്തിയതിൽ കേരളത്തിലെ പ്രതിപക്ഷത്തിനും ഉത്തരവാദിത്വമുണ്ടെന്ന് ഡോ ഷിംന അസീസിനെപ്പോലുള്ളവർ ചുണ്ടിക്കാട്ടുന്നു. ഉയർന്ന പൗരബേധം കക്ഷിരാഷ്ട്രീയ സങ്കുചിതത്വത്തിനിടതിൽ പെട്ടുപോകുന്ന കാഴ്ചയാണ് നമുക്ക് കോവിഡ് കാലത്ത് കാണാനായത്.\nരാജ്യത്ത് തന്നെ കോവിഡ് ബാധ ഏറ്റവും തീവ്ര നിരക്കൽ എത്തിനിൽക്കുന്നത് കേരളത്തിലാണെന്ന് ഇന്ത്യൻ മെഡിക്കൽ അസോസിയേഷന്റെ പഠനം ഉണ്ടായിരുന്നു. കേരളത്തിലെ രോഗ വർധന തോത് (മൂവിങ് ഗ്രോത്ത് റേറ്റ്- എംജിആർ) ദേശീയ ശരാശരിയിലും ഇരട്ടിയാണെന്നും പഠനം പറയുന്നു. ദിവസേന അമ്പതിനായിരം പരിശോധനകൾ മാത്രം ചെയ്യുമ്പോഴാണ് കേരളത്തിൽ എണ്ണായിരത്തിലധികം കോവിഡ് രോഗികളുണ്ടാവുന്നത്. 15 ശതമാനമാണ് പോസിറ്റിവിറ്റി റേറ്റ് എന്ന് ഡോക്ടർമാർ പറയുന്നു. ഗുരുതരാവസ്ഥ മുന്നിൽ കണ്ട് ബ്ലോക്ക് തലത്തിൽ കൺട്രോൾ റൂമുകൾ ആരംഭിക്കാനാണ് ജില്ലാ ആരോഗ്യവകുപ്പ് അധികൃതർക്ക് ലഭിച്ചിരിക്കുന്ന നിർദ്ദേശം.\nരോഗ ലക്ഷണങ്ങൾ പ്രകടമാക്കുന്ന ബി കാറ്റഗറി രോഗികൾക്കും അതീവ ഗുരുതര കാറ്റഗറിക്കാർക്കും ചികിത്സ ഉറപ്പാക്കുന്ന തരത്തിൽ ആരോഗ്യ സംവിധാനങ്ങൾ വർധിപ്പിക്കണമെന്നാണ് ഡോക്ടർമാരുടെ ആവശ്യം. താൽക്കാലികമായെങ്കിലും ആരോഗ്യപ്രവർത്തകരെ നിയമിക്കണമെന്നും അവർ പറയുന്നു. 'അല്ലാത്തപക്ഷം ഉറപ്പായിട്ടും ഇപ്പോഴത്തെ സ്ഥിതിയിൽ കുറേ പേരുടെ മരണം വീടുകൾക്കുള്ളിൽ തന്നെ നടക്കും. സംസ്ഥാനത്തുള്ള സംവിധാനങ്ങൾക്ക് താങ്ങാനോ മോണിറ്റർ ചെയ്യാനോ കഴിയാത്ത തരത്തിൽ കാര്യങ്ങൾ എത്തും മുന്നെ ഏറ്റവും ഗുരുതരമായ അവസ്ഥയെ നേരിടാനുള്ള തയ്യാറെടുപ്പുകൾ നടത്തേണ്ടതാണ്.\nസ്ഥിരമായി സർക്കാർ സംവിധാനങ്ങളോട് മീറ്റിങ്ങുകളിൽ ആവശ്യപ്പെടുന്ന കാര്യവും ഇതാണ്', കോഴിക്കോട് ജില്ലയിലെ കോവിഡ് ചികിത്സാ കേന്ദ്രത്തിലെ ഡോക്ടർ പ്രതികരിച്ചു. പക്ഷേ ഡോ ബി ഇഖ്ബാലിനെപ്പോലുള്ളവർ പറയുന്നത് അമിതമായ ആശങ്കപ്പെടണ്ടേ ഒരു കാര്യവൂം ഇപ്പോൾ ഇല്ലെന്നും കോവിഡിനെ നേരിടാൻ ആരോഗ്യ സംവിധാനങ്ങൾ സജ്ജമാണെന്നുമാണ്.\nകൂടുതൽ പ്രാദേശിക ഇടപെടൽ വേണം\nരാഷ്ട്രീയ പിണക്കങ്ങൾ മാറ്റിവെച്ച് കൂടുതൽ ജാഗ്രതയോടെ നാം ഇടപെടേണ്ട സമയമാണി ഇതെന്നാണ് എല്ലാ ആരോഗ്യവിദഗ്ധരും ചൂണ്ടിക്കാട്ടുന്നത്. ആൾക്കൂട്ട നിയന്ത്രണം ഈമാസം കർശനമാക്കണം. അതുപോലെ കുട്ടികളെയും വൃദ്ധരെയും സംരക്ഷിക്കാൻ കഴിയുന്ന രീതിയിൽ റിവേഴ്സ് ക്വാറന്റൈൻ നടപ്പാക്കാൻ കഴിയണം. ആശുപത്രികളിൽ വെന്റിലേറ്റർ അടക്കമുള്ള എല്ലാ സൗകര്യങ്ങളും ഒരുക്കിവെക്കണം. ഒരു പറ്റം ആരോഗ്യപ്രവർത്തകർ രോഗബാതിതർ ആയാൽ പകരം വെക്കാൻ ആളുകൾ വേണം. ഇതിന് കൂടുതൽ പ്രദേശിക സഹകരണം വേണം. ജനം ഇടപെടണം. ഇതിനായി പ്രദേശിക തലത്തിൽ പിപിഇ കിറ്റ് അടക്കമുള്ള എല്ലാ സുരക്ഷാ സംവിധാനങ്ങളും കൂടി ഒരു നിരയെതന്നെ പരിശീലിപ്പിക്കണം. അതായത് സർക്കാറിന് മുന്നിൽ പടിപ്പത് പണിയാണ് ഈ ഘട്ടങ്ങളിൽ ഉള്ളത്.\nതിരുവനന്തപുരത്തെ കോവിഡ് വ്യാപനം പാരമ്യത്തിലെത്തിയെന്ന് ജില്ലാ മെഡിക്കൽ ഓഫീസ് തന്നെ വിലയിരുത്തുന്നുണ്ട്. ജില്ലയിൽ ആഴ്ചകൾക്കുള്ളിൽ വ്യാപനം താഴ്ന്ന് തുടങ്ങുമെന്നാണ് വിദഗ്ദരുടെയും വിലയിരുത്തൽ. അതേസമയം സാമൂഹികവ്യാപനത്തിലെത്തിയ തീരദേശ ക്ലസ്റ്ററുകളിൽ കേസുകൾ നിയന്ത്രണത്തിലായത് ആശ്വാസമായി.മാസങ്ങളോളം കോവിഡ് വ്യാപനത്തിൽ ഒന്നാമത് നിന്ന തിരുവനന്തപുരം മറ്റ് ജില്ലകളിൽ കേസുകൾ കൂടിയതോടെ പിന്നിലായി. എങ്കിലും സ്ഥിരമായി 800നും ആയിരത്തിനുമിടയിൽ കേസുകളെന്നതാണ് സ്ഥിതി. ജില്ലയുടെ ഏറെക്കുറെ എല്ലാ മേഖലകളിലും വ്യാപനം. പാരമ്യത്തിലെത്തിയെന്നാണ് വിലയിരുത്തലെന്ന് ജില്ലാ മെഡിക്കൽ ഓഫീസർ ഡോ. ഷിനു ഒരു ഓൺലൈൻ പത്രത്തോട് പ്രതികരിച്ചു.\nവ്യാപന സ്വഭാവം പരിഗണിച്ച് ആഴ്‌ച്ചകൾക്കുള്ളിൽ കോവിഡ് വ്യാപനം താഴേക്ക് വന്നുതുടങ്ങുമെന്നാണ് വിദഗ്ദരും പങ്കുവെക്കുന്ന പ്രതീക്ഷ. സംസ്ഥാനത്ത് ഏറെ ആശങ്കയുണ്ടാക്കിയ പൂന്തുറയിലും പുല്ലുവിളയിലും അടക്കം തീരദേശ ക്ലസ്റ്ററുകളിൽ കേസുകൾ നന്നേകുറഞ്ഞു നിയന്ത്രണത്തിലായി. പുല്ലുവിള ഉൾപ്പെടുന്ന കരുംകുളം പഞ്ചായത്തിൽ മുൻപ് പരിശോധിക്കുന്ന പകുതി പേർ വരെ പോസിറ്റീവായിരുന്നെങ്കിൽ ഇപ്പോൾ സ്ഥിതി മാറി. രോഗികളേയില്ലാത്ത ദിവസങ്ങളും രോഗികൾ നന്നേകുറഞ്ഞ ദിവസങ്ങളുമാണ് അധികവും.\n0.68 ശതമാനം മരണമുണ്ടായ ജില്ലയിലെ ഏറിയ പങ്ക് മരണങ്ങളും പുല്ലുവിള, പാറശാല ഉൾപ്പെടുന്ന ക്ലസ്റ്ററുകളിൽ നിന്നായിരുന്നു. 27 മെഡിക്കൽ സംഘങ്ങൾ 33,000ത്തിലധികം പരിശോധനകൾ നടത്തിയതിൽ ഏറെയും തീരദേശ ക്ലസ്റ്ററുകളിലായിരുന്നു.3സോണുകളാക്കി തിരിച്ച് ഏറ്റവും ദൈർഘ്യമേറിയ ട്രിപ്പിൾ ലോക്ക്ഡൗൺ നടപ്പാക്കിയതും കഠിനമായ നിയന്ത്രണങ്ങൾ ഏർപ്പെടുത്തിയതും ആദ്യദിനങ്ങളിൽ കമാൻഡോ സംഘമിറങ്ങിയതും ജനങ്ങൾ തെരുവിലിറങ്ങിയതും എല്ലാം ഇവിടങ്ങളിൽ തന്നെയാണ്. കോവിഡ് കുതിപ്പിന്റെ പാരമ്യത്തിലെത്തി നിൽക്കുന്ന സംസ്ഥാനത്തിന് തീരദേശം നൽകുന്നത് വലിയ മുന്നറിയിപ്പും അനുഭവ പാഠവുമാണ്. പൂന്തുറയിലെയോ പുല്ലുവിളയിലെയോ സാഹചര്യമല്ല സംസ്ഥാനത്തിന്റെ മറ്റിടങ്ങളിൽ എന്നതിനാൽ സമാന അനുഭവമുണ്ടായാൽ ഈ മേഖലയനുഭവിച്ച നിയന്ത്രണങ്ങൾ മറ്റിടങ്ങൾക്ക് താങ്ങാനുമാകില്ലെന്നാണ് ആരോഗ്യ വിദഗ്ദ്ധർ പറയുന്നത്.\nഅയായത് ഒരു പീക്കിൽ എത്തിയശേഷം താനെ കുറയുന്ന രീതിയാണ് ലോകത്ത് എവിടെയും കോവിഡ് കാഴ്ചവെച്ചത്. ആ രീതിയിൽ സമൂഹത്തിന് ഹേർഡ് ഇമ്യൂണിറ്റി എന്ന കൂട്ട പ്രതിരോധം വരുന്നതോടെ വ്യാപന നിരക്ക് കുറയും. സ്വീഡനിലൊക്കെ അതാണ് സംഭവിച്ചത്. സ്വീഡൻ ലോക്ഡൗൺ പോലും നടത്താതിരുന്ന രാജ്യമാണ്. ഈ മാസത്തെ ഉയർച്ചക്ക് ശേഷം കോവിഡ് വ്യാപനം കേരളത്തിലും കുറയുമെന്നാണ് പൊതുവെ കുരുതുന്നത്. ഡോ ബി ഇഖ്ബാലിനെപ്പോലുള്ള വിദഗധരും ഈ വിവരം ശരിവെക്കുന്നു. പക്ഷേ അതുവെ നിതാന്ത ജാഗ്രത വേണം.


മൂന്നാം ടെസ്റും സമനിലയില് | Dravid guides India toadraw - Malayalam Oneindia\nമൂന്നാം ടെസ്റും സമനിലയില്\nസെന്റ് കിറ്റ്സ്: ജയിക്കാന് ഒരു ഘട്ടത്തില് ഇന്ത്യ ആഞ്ഞു ശ്രമിച്ചെങ്കിലും സെവാഗും ധോണിയും ക്രീസില് നില്‍ക്കുമ്പോള് മാത്രമേ അത്തരമൊരു സാധ്യതയുള്ളൂവെന്ന കണക്കുകൂട്ടലില് കളിച്ച ഇന്ത്യ മൂന്നാം ടെസ്റും സമനിലയിലാക്കി. സമനില നേടുകയെന്ന ദൗത്യം ദ്രാവിഡ് ഭംഗിയാക്കുകയും ചെയ്തു.\nജയിക്കാന് 392 റണ്‍സ് എന്ന ലക്ഷ്യം ഇന്ത്യക്കു മുന്നില് വച്ച് ഡിക്ലയര് ചെയ്ത വെസ്റ് ഇന്‍ഡീസിനെതിരെ സെവാഗ് നടത്തിയ തുടക്കം അഞ്ചാം ദിവസത്തെ ആവേശകരമാക്കി. 75 പന്തില് നിന്ന് 65 റണ്‍സെടുത്ത സെവാഗ് ക്രീസില് നില്‍ക്കുമ്പോള് ഇന്ത്യക്ക് വിജയപ്രതീക്ഷകളുണ്ടായിരുന്നു. എന്നാല് സെവാഗും നാലാമതായി ധോണിയും പുറത്തായതോടെ ഇന്ത്യ വിജയിക്കാനുള്ള ശ്രമം അവസാനിപ്പിച്ചു. നാല് വിക്കറ്റിന് 298 റണ്‍സെടുത്ത് ഇന്ത്യ കളി സമനിലയിലാക്കി.\nസെവാഗിനു പുറമെ വസീം ജാഫര് (54), ലക്ഷ്മണ് (63), ധോണി (20) എന്നിവരാണ് പുറത്തായ മറ്റ് ഇന്ത്യന് ബാറ്റ്സ്മാന്‍മാര്. ദ്രാവിഡ് പുറത്താവാതെ 68 റണ്‍സെടുത്തു.\nനാല് ടെസ്റുകളുള്ള പരമ്പരയിലെ ആദ്യ ടെസ്റുകളും സമനിലയില് പിരിഞ്ഞിരുന്നു. നാലാമത്തെയും അവസാനത്തെയും ടെസ്റ് ജൂണ് 30ന് ജമൈക്കയില് ആരംഭിക്കും.


sreemol marari | തുടർ ചികിത്സയ്ക്ക് മുഖ്യമന്ത്രിയുടെ ദുരിതാശ്വാസ നിധിയിലേക്ക് അമ്പതിനായിരം രൂപ സഹായത്തിന് കത്ത് നല്കിയത് കോട്ടയം മെഡിക്കൽ കോളേജ് ഓങ്കോളജി വിഭാഗം; ശ്രീമോൾ മാരാരി അന്ന് പറഞ്ഞതെല്ലാം ശരി തന്നെ; സോഷ്യൽ മീഡിയയിൽ വ്യാജ പണപ്പിരിവിന്റെ പേരിൽ പഴി കേട്ട ശ്രീമോൾ ഇപ്പോഴും രോഗക്കിടക്കയിൽ; അനുഭവിച്ചതെല്ലാം മാരാരിക്കുളത്തെ പ്രശ്‌നങ്ങളിൽ കയറി ഇടപെട്ടതിലെ വൈരാഗ്യം തീർക്കലെന്ന തിരിച്ചറിവ് മറുനാടനോട് പങ്കുവച്ച് ശ്രീമോളും - MarunadanMalayalee.com\nMarch 27, 202001:02 PM IST Permalink\nആലപ്പുഴ: മാരാരിക്കുളം സ്വദേശിയായ സുജിമോൾ കാൻസർ രോഗി തന്നെ. തൈറോയിഡ് ഗ്രന്ഥിയിൽ കാൻസർ വന്നതിനെ തുടർന്ന് കോട്ടയം മെഡിക്കൽ കോളേജിൽ സർജറി കഴിഞ്ഞ ശേഷം മൂന്നു മാസമായി വിശ്രമത്തിലാണ് സുജിമോൾ ഇപ്പോൾ. കാൻസർ രോഗിയല്ലായിട്ടും കാൻസർ രോഗത്തിന്റെ പേരിൽ വ്യാജ പിരിവ് നടത്തി പണം ഉണ്ടാക്കാൻ ശ്രമം നടത്തി എന്നതിന് പൊലീസ് കേസ് നേരിടുന്ന വ്യക്തിയാണ് സുജിമോൾ. താൻ യഥാർത്ഥ കാൻസർ രോഗി തന്നെ ആയിരുന്നെന്നും ചികിത്സയ്ക്ക് സഹായം തേടിയപ്പോൾ സിപിഎമ്മുകാരായ നാട്ടുകാരിൽ ചിലർ പാരവെച്ചതിന്റെ പേരിലാണ് താൻ വ്യാജ കാൻസർ രോഗിയായി ചിത്രീകരിക്കപ്പെട്ടതെന്നാണ് സുജിമോൾ മറുനാടനോട് പറഞ്ഞത്. വ്യാജരോഗിയായി പണപ്പിരിവ് നടത്തി വഞ്ചിച്ചു എന്ന കേസിൽ മാരാരിക്കുളം പൊലീസിന്റെ കേസും സുജിമോൾ നേരിടുന്നുണ്ട്.\nസംഭവബഹുലമായ അധ്യായങ്ങളാണ് വ്യാജ രോഗി എന്ന ആരോപണം കേൾക്കേണ്ടി വന്നപ്പോൾ സുജിമോൾക്ക് ജീവിതത്തിൽ പിന്നിടെണ്ടി വന്നത്. ഇനിയെങ്കിലും യാഥാർത്ഥ്യം ജനങ്ങൾ തിരിച്ചറിയണം എന്ന ഉദ്ദേശ്യത്തോടെയാണ് മറുനാടനെ സമീപിച്ചത്. എന്റെ കഥ നിങ്ങൾ കേൾക്കണം എന്നാണ് സുജിമോൾ മറുനാടനോട് പറഞ്ഞത്. കാൻസർരോഗിയായി ചിത്രീകരിച്ച് പണപ്പിരിവ് നടത്തി എന്ന സുജിമോളുടെ പേരിലുള്ള കേസ് മാരാരിക്കുളം പൊലീസ് ഇപ്പോൾ എഴുതി തള്ളുകയാണ്. അവർ യഥാർത്ഥ കാൻസർ രോഗി തന്നെയെന്നു ബോധ്യം വന്ന സ്ഥിതിയിലാണ് പൊലീസ് ഈ കേസ് എഴുതി തള്ളുന്നത്. ഇത് മറുനാടനോട് പൊലീസ് സ്ഥിരീകരിക്കുകയും ചെയ്തിട്ടുണ്ട്. അതുകൊണ്ട് തന്നെയാണ് സുജിമോളുടെ ഈ കഥ ഞങ്ങൾ പ്രസിദ്ധീകരിക്കുന്നത്.\nസുജി മോളെ അറിയില്ലേ? ആലപ്പുഴ മാരാരിക്കുളം സ്വദേശിയെ കേരളത്തിനു പരിചയപ്പെടുത്തിയത് മാധ്യമ പ്രവർത്തക സുനിതാ ദേവദാസ് ആയിരുന്നു. കാൻസർ രോഗിയാണ് സഹായിക്കണം എന്ന് സുജിമോൾക്ക് വേണ്ടി ഫെയ്‌സ് ബുക്ക് പോസ്റ്റ് നടത്തിയതും ചികിത്സയ്ക്കായി പണപ്പിരിവ് നടത്താൻ മുന്നിൽ നിന്നതും സുനിത തന്നെയായിരുന്നു. സുനിതയുടെ ഫെയ്‌സ് ബുക്ക് പോസ്റ്റ് വഴിയാണ് സുജിമോളെ കാൻസർ രോഗി എന്ന നിലയിൽ കേരളം അറിയുന്നത്. ഇതോടെയാണ് സഹായവാഗ്ദാനനങ്ങൾ ഒഴുകിയെത്തിയതും. പക്ഷെ ഉച്ചിയിൽ വെച്ച കൈകൊണ്ട് തന്നെ ഉദകക്രിയ നടത്താനും സുനിത തീരുമാനിച്ചതോടെയാണ് സുജിമോളുടെ ജീവിതം നരകതുല്യമായി മാറിയത്. ആദ്യം സഹായ വാഗ്ദാനം നടത്തി സുജിമോളുടെ പിന്നിൽ നിന്ന സുനിത നിർണ്ണായക നിമിഷത്തിൽ ചുവട് മാറ്റി. മാരാരിക്കുളം സിപിഎമ്മിൽ നിന്നും വന്ന എതിർപ്പാണ് സുനിതയുടെ ചുവട് മാറ്റത്തിന് പിന്നിൽ എന്നാണ് സുജിമോൾ മറുനാടനോട് പറഞ്ഞത്.\nമാരാരിക്കുളം ഭാഗത്ത് നിന്ന് ചിലർ ഫെയ്‌സ് ബുക്ക് പോസ്റ്റ് നടത്തി. സുജിമോൾക്ക് രോഗം ഇല്ലാ എന്നാണ് ഈ പോസ്റ്റുകൾ പറഞ്ഞത്. ചിലർ സുനിതയെ വിളിച്ചു പറയുകയും ചെയ്തൂ എന്ന് സുജിമോൾ പറയുന്നു. ഇതോടെ സുനിത ചുവട് മാറ്റി. സുജിമോൾക്ക് ആവശ്യമായ പണം ലഭിച്ചു എന്ന് തന്നെ സുനിത പോസ്റ്റിങ് നടത്തി. ഈ പണപ്പിരിവ് ഇനി നിർത്തണം എന്നും സുനിത ആവശ്യപ്പെട്ടു. ഇതിന്നിടയിൽ തന്നെയാണ് സാമൂഹിക പ്രവർത്തകൻ നവാസിന്റെ പരാതിയും എത്തുന്നത്. ഇതിൽ സുജിമോൾക്കും സുനിതയ്ക്കും എതിരെ മാരാരിക്കുളം പൊലീസ് കേസ് രജിസ്റ്റർ ചെയ്യുകയും ചെയ്തിരുന്നു. സുനിതയുടെ പോസ്റ്റ് വന്ന ശേഷം പലരും സുജിമോളെ വിളിച്ച് ഭീഷണി മുഴക്കി. സത്യാവസ്ഥ പറഞ്ഞാൽ കുടുംബത്തോടെ തീർക്കും എന്നും മറ്റും പറഞ്ഞു. നിരന്തര ഭീഷണി വന്നപ്പോൾ സുജിമോൾ സത്യാവസ്ഥ പുറത്ത് പറയാതിരിക്കുകയും ചികിത്സാ സഹായമായി ലഭിച്ച പണം മിക്കവർക്കും തിരികെ നൽകുകയും ചെയ്തു. ഇതോടെ വ്യാജരോഗിയായി മാറി സുജമോൾ പണപ്പിരിവ് നടത്തുകയായിരുന്നു എന്ന് പലരും കരുതി. സ്വന്തമായി പണം സ്വരൂപിച്ചും ലോൺ എടുത്തും കോട്ടയം മെഡിക്കൽ കോളേജിൽ ചികിത്സ നടത്തുകയും കാൻസർ ഭേദമാക്കാൻ സർജറി നടത്തുകയും ചെയ്യുന്നതിന്റെ തിരക്കിലായിരുന്നു സുജിമോൾ. ഇപ്പോൾ വിശ്രമം തുടരുന്ന വേളയിലാണ് സത്യാവസ്ഥ മറുനാടന് മുന്നിൽ സുജിമോൾ വെളിപ്പെടുത്തുന്നത്.\nവ്യാജ രോഗമുണ്ടാക്കി പണപ്പിരിവ് നടത്തി എന്ന പരാതിയാണ് നവാസ് നൽകിയത്. പരാതി പ്രകാരം ശ്രീമോൾ എന്ന സുജിമോൾ, സുനിത ദേവദാസ്, ശ്രീമോളുടെ കൂട്ടാളി അനിൽ.ടി.വി എന്നിവർക്കെതിരെ വഞ്ചന, ഗൂഡോലോചന കുറ്റങ്ങൾ ചുമത്തി മാരാരിക്കുളം പൊലീസാണ് കേസെടുത്തത്. കേസ് വന്നതോടെ സുനിതയാകട്ടെ മുഖ്യമന്ത്രിക്കും പരാതി നൽകി. ''ഞാനുൾപ്പെടുന്ന പല സോഷ്യൽ മീഡിയ വനിതാ ഗ്രൂപ്പുകളിൽ സുജിമോൾ അംഗമായിരുന്നു. കാൻസർ രോഗിയാണെനും സർജറിക്ക് പണമില്ലെന്നും മരിക്കുമെന്നും പറഞ്ഞു പലരിൽ നിന്നും പണം വാങ്ങി. ഇക്കഴിഞ്ഞ ദിവസം അടിയന്തിരമായി കീമോ ചെയ്യുകയും സർജറി ചെയ്യുകയും വേണം, പണമില്ല,അല്ലെങ്കിൽ മരിച്ചു പോകും എന്ന് പറഞ്ഞു എന്നോടും സംസാരിച്ചു. കാൻസറുണ്ടെന്നു വിശ്വസിപ്പിക്കാൻ ചില മെഡിക്കൽ റിപ്പോർട്ടുകളും പലർക്കും തന്നിട്ടുണ്ട്. അത് വിശ്വസിച്ച ഞാൻ എന്റെ ഫേസ് ബുക്ക് അകൗണ്ടിൽ ഇവർക്ക് അടിയന്തിര ചികിത്സക്ക് പണം ആവശ്യമുണ്ടെന്ന രീതിയിൽ മറ്റാരോ തയ്യാറാക്കിയ ഒരു പോസ്റ്റ് ഷെയർ ചെയ്തു. എന്നെ വിശ്വസിക്കുന്ന കുറെ മനുഷ്യർ ശ്രീമോൾക്ക് പണം നൽകി. അവൾ ലേക്ഷോറിൽ അഡ്‌മിറ്റ് ആണെന്നും കീമോ തുടങ്ങി എന്നുമൊക്കെ ഞങ്ങളെ അറിയിച്ചു കൊണ്ടിരുന്നു. എന്നാൽ എന്റെ പോസ്റ്റ് കണ്ടു സംശയം തോന്നിയ ശ്രീമോളുടെ വീടിനടുത്തുള്ള മനുഷ്യർ എന്നെ ഫോണിൽ വിളിച്ചു ശ്രീമോൾക്ക് കാൻസർ ഇല്ലെന്നും നാട്ടിൽ ആർക്കും ഇക്കാര്യം അറിയില്ലെന്നും പറഞ്ഞു. കാൻസർ രോഗിയായി അഭിനയിച്ചു വരികയായിരുന്നു. അത് കേട്ട് വീണ്ടും ആളുകൾ അവളെ വിശ്വസിച്ചു തട്ടിപ്പിൽ വീഴുന്നു. ഇതിൽ നടപടി വേണം- ഇതാണ് മുഖ്യമന്ത്രിക്ക് നൽകിയ പരാതിയിൽ സുനിത ആവശ്യപ്പെട്ടിരുന്നത്.\nസുനിതയുടെ ആദ്യ കുറിപ്പ്:\nശ്രീമോൾ മാരാരി നമ്മളുടെയൊക്കെ സുഹൃത്താണു. ക്യാൻസർ ചികിത്സയിലാണു. ഉള്ളതെല്ലാം വിറ്റ് ഇത്രയും നാൾ മുന്നോട്ട് നീങ്ങി...ഇനി ചികിത്സ മുന്നോട്ട് നീങ്ങാൻ നമ്മളുടെയൊക്കെ സഹായം ആവശ്യമുണ്ട്. സർജ്ജറി വേണം. ഒരു 100 രൂപ എങ്കിലും കഴിയുന്നവർ സഹായിക്കുക.\nശ്രീമോൾ മാരാരിയുടെ ചികിത്സക്ക് വേണ്ടി നമ്മൾ പണം പിരിച്ചിരുന്നു. നിങ്ങളെല്ലാം സഹായിച്ചു. ഇപ്പോ ചികിത്സക്ക് അത്യാവശ്യത്തിനുള്ള പണം ആയിട്ടുണ്ട്. നമ്മൾ പിരിവ് തല്ക്കാലം നിര്ത്തുന്നു. പൈസയുടെ കണക്കും കാര്യങ്ങളും ഒക്കെ ശ്രീമോൾ ആശുപത്രിയിൽ നിന്നും വന്നതിനു ശേഷം വിശദമായി പോസ്റ്റ് ഇടാം( ബാങ്ക് സ്റ്റേറ്റ്‌മെന്റും ആശുപത്രി ബില്ലുകളും ഉൾപ്പെടെ). സഹായിച്ച എല്ലാവര്ക്കും നന്ദി ,സ്‌നേഹം ...\nഇങ്ങനെയൊക്കെയല്ലേ നമ്മൾ മനുഷ്യരാവുന്നത്....\nഇതിനു ശേഷമാണ് സുനിത മുഖ്യമന്ത്രിക്ക് പരാതി നൽകിയത്.\nവ്യാജ രോഗിയാക്കിയത് മാരാരിക്കുളത്തെ സ്വന്തം നാട്ടുകാർ: സുജി മോൾ\nഞാൻ കാൻസർ രോഗിയാണെന്ന് അന്ന് തന്നെ സത്യസന്ധമായി ഞാൻ പറഞ്ഞിരുന്നു. നാട്ടുകാരുടെ ഭാഗത്ത് നിന്നും പ്രശ്‌നമാണ് എന്നെ വ്യാജ രോഗിയാക്കിയത്. അതിനു പിന്നിൽ സിപിഎമ്മിന്റെ രാഷ്ട്രീയമുണ്ട്. വാർഡ് കൗൺസിലറും ഞാനും തമ്മിൽ നിലനിന്ന പ്രശ്‌നങ്ങളുമുണ്ട്. നാട്ടുകാരിൽ ചിലർ ഒന്നടങ്കം ഞാൻ കാൻസർ ബാധിതയല്ലെന്ന് പ്രഖ്യാപിച്ചു കളഞ്ഞു. സിപിഎം പറഞ്ഞതോടെ ഇത് വിശ്വസിക്കാൻ എല്ലാവരും തിരക്കുകൂട്ടി. രോഗിയായ ഞാൻ പറയുന്നത് വിശ്വസിക്കാൻ പലരും തയ്യാറായില്ല. വീട്ടിലും നാട്ടിലും നിൽക്കാൻ കഴിയാത്ത അവസ്ഥയായിരുന്നു. വ്യാജപണപ്പിരിവ് നടത്തി എന്ന പേരിൽ നിരന്തരം ഭീഷണികളും ആരോപണങ്ങളും വന്നു. മാരാരിക്കുളത്ത് എനിക്ക് വീട്ടിലോ നാട്ടിലോ നിൽക്കാൻ കഴിയാത്ത അവസ്ഥയായിരുന്നു. ഒന്നും പറഞ്ഞിട്ട് കാര്യമില്ല എന്ന തോന്നലാണ് എനിക്ക് വന്നത്. എല്ലാവരും കൂട്ടമായാണ് ആക്രമിച്ചത്.ഒരു സ്ത്രീയെ ഏതൊക്കെ രീതിയിൽ അപകീർത്തിപ്പെടുത്താൻ കഴിയുമോ ആ രീതിയിൽ ഒക്കെ ചിലർ എന്നെ അപകീർത്തിപ്പെടുത്തി. തൈറോയിഡ് കാൻസറുമായി ബന്ധപ്പെട്ടു ലേക്ക്‌ഷോർ ആശുപത്രിയിൽ എനിക്ക് സർജറി പറഞ്ഞിരുന്നു. ആ സർജറിക്ക് സഹായമാണ് തേടിയത്. കാശ് ആ ഘട്ടത്തിൽ പിരിഞ്ഞു കിട്ടിയിരുന്നെങ്കിൽ ലേക്ക്‌ഷോർ ആശുപത്രിയിൽ നിന്ന് സർജറി നടത്താമായിരുന്നു.\nആരോപണം വന്നപ്പോൾ പണം തിരികെ നൽകി\nവ്യാജ രോഗി എന്ന് പറഞ്ഞു എല്ലാവരും ആക്രോശിച്ചപ്പോൾ അക്കൗണ്ടിൽ വന്ന കാശ് മിക്കവർക്കും ഞാൻ തിരികെ നൽകി. ഒരു പാട് വ്യാജവാർത്തകൾ വന്നു. ആറു ലക്ഷത്തോളം രൂപ നേരിട്ടും പത്ത് ലക്ഷത്തോളം രൂപ അല്ലാതെയും ലഭിച്ചു എന്നൊക്കെ ആരോപണങ്ങൾ വന്നു. പക്ഷെ സർവേശ്വരൻ സാക്ഷിയായി എന്റെ അക്കൗണ്ടിലേക്ക് വന്നത് മൂന്ന് ലക്ഷത്തി എൺപത്തായ്യിരം രൂപയാണ്.അതിന്റെ ബാങ്ക് ഡീറ്റെയിൽസും എന്റെ കൈവശമുണ്ട്. മൈക്രോ ഫിനാൻസ് ഗ്രൂപ്പുകളിൽ നിന്നും ലോൺ എടുത്തിട്ടുണ്ടായിരുന്നു. ഇവർ എന്റെ അക്കൗണ്ട് പരിശോധിച്ചപ്പോൾ ഇതെല്ലാം ഒരുമിച്ച് ചേർത്തു. അവർ തെറ്റിദ്ധരിക്കപ്പെട്ടതാണോ എന്നും എനിക്ക് അറിയില്ല. മൂന്നു ലക്ഷം രൂപയാണ് മൈക്രോഫിനാൻസ് വഴി ലോൺ എടുത്തത്. അത് മാസത്തിൽ അടച്ചു കൊടുക്കുകയാണ്. എഴുപത് വയസോളം പ്രായമുള്ള ഒരു കണ്ണിനു കാഴ്ചയില്ലാത്ത അമ്മയും കുഞ്ഞുങ്ങളും മാത്രമാണ് വീട്ടിൽ ഉള്ളത്. എനിക്ക് വീട്ടിൽ നിൽക്കാൻ കഴിയാത്ത അവസ്ഥയായി. എല്ലാം വ്യാജ പ്രചാരണത്തിന്റെ പേരിൽ.\nകാൻസർ ട്രീറ്റ്‌മെന്റ് ഇപ്പോഴും നടന്നുകൊണ്ടിരിക്കുകയാണ്. പൈസ പ്രശ്‌നമുള്ളതിനാൽ ലേക്ക് ഷോറിൽ നിന്നും സർജറി നടത്താൻ കഴിയാത്ത പ്രശ്‌നമുള്ളതിനാൽ കോട്ടയം മെഡിക്കൽ കോളേജിലേക്ക് വന്നു. കോട്ടയം മെഡിക്കൽ കോളേജിൽ വന്നു ഓങ്കോളജി സർജനെ കണ്ടു. സർജറി ഡേറ്റ് പിന്നെ നോക്കാം. അതിനു മുൻപ് കുറെ ടെസ്റ്റുകൾ ചെയ്യണം എന്ന് പറഞ്ഞു. മൂന്നു നാല് വിഭാഗത്തിൽ പരിശോധനകൾ വേണ്ടി വന്നു. അതിനൊക്കെ സമയം വന്നു. ഡിസംബർ 17 നു ആശുപത്രിയിൽ അഡ്‌മിറ്റ് ചെയ്യാനാണ് പറഞ്ഞത്. ഡിസംബർ 19 നു സർജറി കഴിഞ്ഞു. ഇപ്പോൾ മൂന്നു മാസമായി വിശ്രമ ത്തിലാണ്. ഫോളോ അപ്പ് വേണം എന്ന് പറഞ്ഞു. തുടർ ചികിത്സ വേണം എന്ന് പറഞ്ഞപ്പോൾ ഫെഡറൽ ബാങ്കുമായി ബന്ധപ്പെട്ടിരുന്നു. ആരോപണം വന്നതിനെ തുടർന്ന് അക്കൗണ്ട് ഫ്രീസ് ആയിരുന്നു. അവർ മാരാരിക്കുളം സ്റ്റെഷനുമായി ബന്ധപ്പെട്ടിരുന്നു. കള്ളത്തരം ഒന്നുമില്ല എന്ന മറുപടിയാണ് നൽകിയത്. മാരാരിക്കുളം പൊലീസ് ബാങ്കിൽ പറഞ്ഞത് ഈ കാര്യം അന്വേഷിച്ചിട്ടുണ്ടെന്നും അക്കൗണ്ട് ഹോൾഡർ കാൻസർ രോഗിയാണെന്നുമാണ്. പൊലീസ് നൽകിയ ഈ വിശദീകരണ പ്രകാരമാണ് എനിക്ക് ഫെഡറൽ ബാങ്കിലെ അക്കൗണ്ട് ക്ലോസ് ചെയ്യാൻ കഴിഞ്ഞതും തുടർ ചികിത്സ നടത്താനും കഴിഞ്ഞത്. തുടർ ചികിത്സയ്ക്കായി മുഖ്യമന്ത്രിയുടെ ദുരിതാശ്വാസ നിധിയിലേക്ക് അമ്പതിനായിരം രൂപ സഹായത്തിനു കത്ത് നല്കിയതും കോട്ടയം മെഡിക്കൽ കോളേജ് ഓങ്കോളജി വിഭാഗമാണ്. അതിന്റെ ലെറ്റർ എന്റെ കൈവശവുമുണ്ട്. എനിക്ക് രോഗമുണ്ടെന്നു കോട്ടയം മെഡിക്കൽ കോളേജ് നൽകിയ മെഡിക്കൽ സർട്ടിഫിക്കറ്റും കൈവശമുണ്ട്.\nപലരും പറയുന്നത് കേട്ട് സുനിത എന്നെ വ്യാജരോഗിയാക്കി\nമാരാരിക്കുളത്തെ പ്രശ്‌നങ്ങളിൽ കയറി ഇടപെടുന്ന ശീലമാണ് എനിക്ക് കാൻസർ കാലത്ത് വിനയായി മാറിയത്. എല്ലാ പ്രശ്‌നങ്ങളിലും ഇടപെട്ടു ചെയ്യാൻ കഴിയുന്ന കാര്യങ്ങൾ ചെയ്തിരുന്നു. ഇത് എനിക്ക് വിനയായി.എനിക്കെതിരെ പ്രതിസന്ധി ഘട്ടത്തിൽ എല്ലാവരും തിരിഞ്ഞു. വാർഡ് മെമ്പറുമായി ചെറിയ പ്രശ്‌നം നിലനിന്നിരുന്നു. കാൻസർ രോഗവുമായി ബന്ധപ്പെട്ടു എന്റെ സഹായ അഭ്യർത്ഥന വന്നപ്പോൾ മിക്കവരും എന്നെ തിരിഞ്ഞു കുത്തി. എനിക്ക് വേണ്ടി സഹായ അഭ്യർത്ഥന നടത്തിയത് മാധ്യമ പ്രവർത്തക സുനിതാ ദേവദാസായിരുന്നു. ഇതോടെയാണ് എനിക്ക് സഹായമായി പണം ലഭിച്ചു തുടങ്ങിയത്. പക്ഷെ ആരൊക്കെയോ സുനിതയെ വിളിച്ചു പറഞ്ഞു. സുജിമോളെ അറിയാം. അവർക്ക് ഒരു പ്രശ്‌നവുമില്ലെന്ന്. ഇതോടെയാണ് എനിക്ക് രോഗമില്ലെന്നും കാൻസർ രോഗമുണ്ടെന്ന് തെറ്റിദ്ധരിപ്പിച്ചാണ് സഹായാഭ്യർത്ഥന നടത്താൻ മുന്നോട്ട് വന്നതും എന്ന് പറഞ്ഞു സുനിത മുന്നോട്ടു വന്നത്. എനിക്ക് രോഗമില്ലെന്നു പോസ്റ്റ് വന്നു എന്നെ ചിലർ വിളിച്ചു പറഞ്ഞു എന്നൊക്കെ പറഞ്ഞാണ് എന്റെത് വ്യാജരോഗിയുടെ അഭ്യർത്ഥനയായിരുന്നു എന്ന് പറഞ്ഞു സുനിത മുന്നോട്ട് വന്നത്. ആ ഘട്ടത്തിൽ എനിക്ക് രോഗമുണ്ടോ എന്ന് സുനിത സ്വന്തം നിലയിൽ അന്വേഷണം നടത്തേണ്ടിയിരുന്നു. ആരോ എനിക്ക് രോഗമില്ലെന്നു അറിയിച്ചതിന്റെ പേരിലാണ് എനിക്ക് രോഗമില്ലെന്നു സുനിതയും പ്രഖ്യാപിച്ചു കളഞ്ഞത്. താൻ സഹായാഭ്യർഥന നടത്തിയ ആളായതുകൊണ്ട് എനിക്കെതിരെ ആരോപണം വരുമ്പോൾ സുനിത അന്വേഷിക്കേണ്ടതുണ്ടായിരുന്നു. ആ രീതിയിൽ സുനിത അന്വേഷിച്ചില്ല.\nനാട്ടുകാർ ഇങ്ങനെ പലതും പറയുന്നുണ്ടെന്ന് സുനിത എന്നെ വിളിച്ച് ചോദിച്ചു. ഞാൻ എന്റെ വിശദാംശങ്ങൾ സുനിതയ്ക്ക് നൽകി. അതിൽ വയസിൽ ചില വ്യത്യാസങ്ങൾ വന്നപ്പോൾ കുറേപ്പേർ അതിൽ തൂങ്ങി ആരോപണം വേറെയും ഉന്നയിച്ചു. എനിക്ക് രോഗമിലെന്ന ഫെയ്‌സ് ബുക്ക് പോസ്റ്റുകൾ ചിലർ പിന്നെയും നൽകി. എന്റെ ഒപി ടിക്കറ്റ് വെച്ച് അന്വേഷണം നടത്താൻ, എന്റെ രോഗത്തിന്റെ പേപ്പറുകൾ വെച്ച് അന്വേഷണം നടത്താനാണ് ഞാൻ ആവശ്യപ്പെട്ടത്. പക്ഷെ അതിനൊന്നും ആരും തയ്യാറായില്ല. എല്ലാവരും രോഗമില്ല എന്ന വാർത്തയുടെ പിറകെ പോയി. എന്നെക്കുറിച്ചോ എന്റെ കുടുംബത്തെക്കുറിച്ചോ ആരും ചിന്തിച്ചില്ല. നാട്ടുകാർ സത്യാവസ്ഥ എന്റെ വീട്ടിൽ വന്നു തിരക്കേണ്ടിയിരുന്നു. ഇതുമായി ബന്ധപ്പെട്ടു ആരും എന്നെ തിരഞ്ഞു വന്നില്ല. എല്ലാവരും അവരാൽ കഴിയുന്ന രീതിയിൽ എന്നെ ദ്രോഹിച്ചു. കുടുംബശ്രീയിലെ ലോൺ മുടങ്ങിയത് വരെ പ്രശ്‌നമായി. ഒന്നും രണ്ടും തവണ ലോൺ മുടങ്ങിയാൽ പ്രശ്‌നമാകുന്നതല്ല. എന്റെ കാര്യത്തിൽ വാർഡ് മെമ്പറുടെ സ്വാധീനം കാരണമാകും കുടുംബശ്രീക്കാരും പ്രശ്‌നമുണ്ടാക്കി.\nസത്യാവസ്ഥ വെളിപ്പെടുത്തിയാൽ എല്ലാത്തിനേയും തീർക്കുമെന്ന് ഭീഷണി\nഎന്നെ ദ്രോഹിക്കാൻ വന്നതല്ല സുനിത എന്റെ അവസ്ഥ അറിഞ്ഞിട്ടു എന്നെ സഹായിക്കാൻ എത്തിയതാണ് സുനിത. സുനിതയുടെ ഗ്രൂപ്പിലെ ആളുകൾ കൂടി എന്നെ സഹായിക്കാൻ എത്തിയിരുന്നു. ഈ ഉദ്യമത്തിലാണ് എനിക്ക് ചികിത്സാ സഹായമായി പണം ലഭിച്ചത്. എന്റെ കുടുംബ പ്രശ്‌നങ്ങൾ ഞാൻ സുനിതയോട് പറഞ്ഞിരുന്നില്ല. പക്ഷെ അങ്ങനെ ഷെയർ ചെയ്തിരുന്നെങ്കിൽ അവർ എന്നെ കുറച്ചു കൂടി ചേർത്തു നിർത്തുമായിരുന്നു. എന്റെത് വ്യാജ സഹായ അഭ്യർത്ഥന എന്ന് സുനിത പോസ്റ്റിട്ട ശേഷം ഒരിക്കലും പിന്നെ സുനിതയെ ബന്ധപ്പെട്ടിട്ടില്ല. സുനിതയെ പിന്തുണയ്ക്കണം എന്നും എതിർക്കണം എന്നും പറഞ്ഞു നിരവധി ഫോൺ കോളുകൾ വന്നിരുന്നു.ഭീഷണി സന്ദേശവും വന്നിരുന്നു. വ്യാജ സഹായാഭ്യർഥന എന്ന് വന്നപ്പോൾ വന്ന ഭീഷണി കോളുകൾ എനിക്ക് സഹിക്കാൻ കഴിയുന്നതും അപ്പുറത്തായിരുന്നു. സുനിതയുടെ പോസ്റ്റ് വന്നശേഷം ഇതിന്റെ സത്യാവസ്ഥ വെളിപ്പെടുത്തിയാൽ കുടുംബത്തിനെ ഒറ്റെയെണ്ണത്തിനെ വച്ചേക്കില്ല എന്നാണ് ഭീഷണി വന്നത്.\nസുനിതയുടെ പോസ്റ്റ് ഖണ്ഡിച്ചാൽ, സത്യാവസ്ഥ തുറന്നു പറഞ്ഞാൽ വിവരമറിയും എന്ന രീതിയിൽ തുടരൻ ഭീഷണികളാണ് വന്നത്. കുഞ്ഞുങ്ങളെപ്പോലും വെറുതെ വിടില്ലാ എന്നാണ് ഭീഷണി വന്നത്. ഇതോടെയാണ് സുനിതയുടെ എന്റെത് വ്യാജ സഹായാഭ്യർഥന എന്ന പോസ്റ്റ് വന്നശേഷം ഞാൻ മിണ്ടാതിരുന്നത്. ഒരു സ്ത്രീ ഒരിക്കലും കേൾക്കാൻ ഇഷ്ടപ്പെടാത്ത വിധത്തിലുള്ള പുരുഷന്മാരുടെ തെറി വിളികളാണ് ഫോൺ വഴി എത്തിയത്. ലഭിച്ച പണം എല്ലാവർക്കും തിരികെ നൽകാനും ഞാൻ തീരുമാനമെടുത്തു. എല്ലാം എനിക്ക് നേരെ വന്ന നിരന്തരഭീഷണികൾ കാരണമാണ്. സുനിതയുടെ പോസ്റ്റ് വന്ന ശേഷം യഥാർത്ഥ കാൻസർ രോഗിയാണ് എന്ന് വെളിപ്പെടുത്താത്തതാണ് എനിക്ക് പ്രശ്‌നമായത്. ചിലർ വിളിച്ചു ഫിറോസ് കുന്നുംപറമ്പിലിനെ വിളിച്ച് കാര്യം അറിയിക്കാൻ പറഞ്ഞിരുന്നു.പക്ഷെ ഞാൻ ഒന്നും ചെയ്തില്ല. സുനിതാ ദേവദാസിനെ മോശമാക്കാൻ ഫിറോസ് കുന്നുംപറമ്പിൽ ചെയ്യിപ്പിച്ചതാണ് ഇതെല്ലാം എന്നും പറയാനും ചിലർ ആവശ്യപ്പെട്ടു. അങ്ങനെ ഒന്നും ചെയ്യേണ്ട ആവശ്യം എനിക്കില്ലെന്നും അവരോടു ഞാൻ തീർത്ത് പറഞ്ഞു. എന്റെ പേരിൽ വന്ന വ്യാജ ആരോപണങ്ങൾ അതിന്റെ സത്യാവസ്ഥ ഇനിയെങ്കിലും കേരളം അറിയണം. ഈ ഉദ്ദേശ്യത്തോടെയാണ് ഞാൻ മറുനാടനെ സമീപിച്ചത്-സുജിമോൾ പറയുന്നു.


രണ്ടാം വരവില് സിദാന് വിജയത്തുടക്കം :: Janmabhumi Daily\nരണ്ടാം വരവില് സിദാന് വിജയത്തുടക്കം\nMonday 18 March 2019 6:38 am IST\nമാഡ്രിഡ്: രണ്ടാം വരവില് സിനദിന് സിദാന് വിജയത്തുടക്കം. ലാ ലിഗയില് റയല് മാഡ്രിഡ് ഏകപക്ഷീയമായ രണ്ട് ഗോളുകള്‍ക്ക്് സെല്‍റ്റ വിഗോയെ തോല്‍പ്പിച്ചു. മുഖ്യപരിശീലകനായി തിരിച്ചെത്തിയ സിദാന്റെ കീഴില് റയല് മാഡ്രിഡിന്റെ ആദ്യ വിജയമാണിത്. സ്പാനിഷ് മധ്യനിരക്കാരന് ഇസ്‌ക്കോ, ഗാരേത്ത് ബെയ്ല് എന്നിവരാണ് ഗോളുകള് നേടിയത്.\nരണ്ടാം പകുതിയിലാണ് രണ്ട് ഗോളുകളും പിറന്നത്. അറുപത്തിരണ്ടാം മിനിറ്റില് ഇസ്‌ക്കോ റയലിനെ മുന്നിലെത്തിച്ചു. കരീം ബെന്‍സേമ നല്‍കിയ ക്രോസ് ഇസ്‌ക്കോ സെല്‍റ്റ വിഗോയുടെ വലയിലേക്ക് തിരിച്ചുവിട്ടു. 77-ാം മിനിറ്റില് ബെയ്ല് രണ്ടാം ഗോളും നേടി റയലിന് വിജയം സമ്മാനിച്ചു.\nഈ വിജയത്തോടെ റയല് മാഡ്രിഡ് 28 മത്സരങ്ങളില് 54 പോയിന്റുമായി മൂന്നാം സ്ഥാനത്താണ്. രണ്ടാം സ്ഥാനത്തുള്ള അത്‌ലറ്റിക്കോ മാഡ്രിഡിനെക്കാള് രണ്ട് പോയിന്റിന് പിന്നിലാണ് റയല് മാഡ്രിഡ്. ഒന്നാം സ്ഥാനത്തുളള ബാഴ്‌സലോണയെക്കാള് ഒമ്പത് പോയിന്റ് പിന്നിലും.\n2016ല് റയലിന്റെ കോച്ചായി സ്ഥാനമേറ്റ സിദാന് ആദ്യ മത്സരത്തില് വിജയം നേടിയിരുന്നു. അന്ന് ഡിപോര്‍ട്ടിവോ ല കൊരുണയെ എതിരില്ലാത്ത അഞ്ചു ഗോളുകള്‍ക്കാണ് റയല് വീഴ്ത്തിയത്.


BREAKING NEWS; വനിതാ സിനിമാ കൂട്ടായ്മക്ക് രജിസ്ട്രേഷന് ആയി; ഇനി മുന്‍നിരയില് ഇവരും ഉണ്ടാകും... - FUTURELINE\nവനിതാ സിനിമാ പ്രവര്‍ത്തകരുടെ കൂട്ടായ്മയായ വിമണ് കലക്ടീവ് ഇന് സിനിമക്ക്(wcc) രജിസ്ട്രേഷനായി. നടി പത്മപ്രിയയാണ് കൂട്ടായ്മക്ക് സംഘടനാ രൂപമായതായും ഔദ്യോഗിക രജിസ്ട്രേഷന് ലഭിച്ചതും ട്വിറ്ററിലൂടെ അറിയിച്ചത്.\nചലച്ചിത്ര മേഖലയിലുള്ള സ്ത്രീകളുടെ പ്രശ്നങ്ങള് അടുത്തറിയുന്നതിനും ചര്‍ച്ച ചെയ്യുന്നതിനുമായാണ് സംഘടന. ഇന്ത്യയില് ഒരു ചലച്ചിത്രമേഖലയില് വനിതാ സംഘടന രൂപപ്പെടുന്നത് ഇതാദ്യമാണ്. കൊച്ചിയില് പ്രമുഖ നടിക്കുനേരെ ആക്രമണമുണ്ടായ പശ്ചാത്തലത്തിലാണ് കൂട്ടായ്മ രൂപീകരിച്ചത്.\nBREAKING മഞ്ജു വാര്യര്, ബീനാ പോള്, പാര്‍വതി, വിധു വിന്‍സെന്റ്, റിമാ കല്ലിങ്കല്, സജിതാ മഠത്തില്, രമ്യാ നമ്ബീശന്, അഞ്ജലി മേനോന്,രേവതി എന്നിവരുടെ നേതൃത്വത്തിലാണ് കൂട്ടായ്മ രൂപീകരിച്ചത്. നിലവില് ചലച്ചിത്ര മേഖലയിലുള്ള വിവിധ സംഘടനകളിലെ വനിതകള്‍ക്ക് ഈ സംഘടനയുടെ ഭാഗമാകാം. അമ്മ, ഫെഫ്കാ എന്നീ സംഘടനകള്‍ക്ക് ബദല് അല്ല ഈ സംഘടനയെന്നും സ്ത്രീ പ്രശ്നങ്ങള്‍ക്ക് പരിഗണന നല്‍കിയാകും പ്വ്രര്‍ത്തനമെന്നും നേരത്തെ വ്യക്തമാക്കിയിട്ടുണ്ട്.\n‘വുമന് ഇന് കലക്ടീവിന് ജന്മദിനാശംസകള്. ഇത് എനിക്കും മലയാളസിനിമയിലെ സ്ത്രീകള്‍ക്കും പ്രധാനപ്പെട്ടതാണ്.എന്നാണ് പത്മപ്രിയ ട്വീറ്റ് ചെയ്തത്. ഒപ്പം രജിസ്ട്രേഷന് രസീതും കൊടുത്തിട്ടുണ്ട്. കൂട്ടായ്മക്ക് രജിസ്ട്രാഷന് ഇല്ലാത്തതിനാല് സിനിമ മേഖലയുമായി ബന്ധപെട്ട ചര്‍ച്ചകളില് ഇവര് പങ്കെടുത്തിരുന്നില്ല. ഇപ്പോള് സംഘടന ഔദ്യോഗികമായതോടെ ചര്‍ച്ചകളിലും ഇടം പിടിക്കാം.\nPrevious: ‘കടലോളം ഉണ്ടായിട്ടും എന്തിന്നാണു നക്കി കുടിക്കുന്നത്’…. നികുതിവെട്ടിപ്പ് ന്യായീകരിച്ച് പോസ്റ്റിട്ട അമലപോളിനെതിരെ പൊങ്കാലയിട്ട് സോഷ്യല് മീഡിയ..!\nNext: അഴിമതിക്കാരെ പുറത്താക്കാനുളള അവസരമാണ് വരാനിരിക്കുന്ന തിരഞ്ഞെടുപ്പ് ; പ്രധാനമന്ത്രി നരേന്ദ്രമോദി…!\nഇതുവരെ എന്റെ സിനിമകളെ അച്ഛന് പ്രൊമോട്ട് ചെയ്തിട്ടില്ല, ഇനി ഉണ്ടാവുകയുമില്ല; തരണ് ആദര്‍ശിന് ചുട്ട മറുപടിയുമായ് ദുല്‍ഖര്..\nമീനാക്ഷിയെ സ്വന്തമാക്കാനുള്ള മഞ്ജുവാര്യരുടെ നീക്കം പാളുന്നു…!\nജീവകാരുണ്യ പ്രവര്‍ത്തനങ്ങളുടെ പേരില് സല്‍മാന് ശിക്ഷയില് ഇളവ് നല്‍കണമെന്ന് ജയാ ബച്ചന്…!!\nമുഖത്തിന് തിളക്കം വര്‍ദ്ധിപ്പിക്കാന് ഒരു സൂത്രം